പുണ്ണികയെന്ന കീഴാളപെൺകുട്ടിയുടെ ജ്ഞാനോദയഗാഥ - Way of Bodhi - Malayalam\nMarch 31, 2021 April 1, 2021 യോഗിനി അഭയ ദേവി\t0 Comments\ttherigatha, ഥേരീഗാഥ\nപുണ്ണികയെന്ന കീഴാള പെൺകുട്ടിയുടെ ജ്ഞാനോദയ കഥയാണിത്. ബുദ്ധന്റെ വാക്കുകൾ കേട്ട പുണ്ണികയുടെ മുൻപിൽ ഒരു പുതിയ ലോകം തുറന്നു. പുണ്ണികയുടെ വാക്കുകളിലൂടെ നിർവ്വാണമാർഗ്ഗം തെളിഞ്ഞ ഉദകശുദ്ധികനെന്ന ബ്രാഹ്മണന്റെയും കഥയാണിത്. ബുദ്ധന്റെ ശിഷ്യകളുടെ മോക്ഷഗാഥകളുടെ സംഗ്രഹമായ ഥേരീഗാഥയാണ് ഈ കുറിപ്പിന് ആശ്രയം.\nമഞ്ഞുകോച്ചുന്ന ഒരു ശിശിരകാല പ്രഭാതം. ശ്രാവസ്തിയിലെ വീഥികളിൽ കൂടി പുണ്ണിക പതിവ് പോലെ അടുത്തുള്ള അചിരവതീ നദിയിലേക്കു നടന്നു. മാനത്തു വെള്ള കീറി തുടങ്ങിയിട്ടേ ഉള്ളൂ. പറവകൾ ഇനിയും ഉണർന്നു തുടങ്ങിയിട്ടില്ല. പക്ഷെ പുണ്ണികയിൽ ഒരു പുതിയ ഉണർവ് പ്രകാശിച്ചു. ആ വെളിച്ചത്തിൽ അവൾ ഒരു പുതിയ ലോകത്തെ കണ്ടു.\nഅതേ വഴികളിലൂടെ അവൾ ഏത്രയോ നടന്നിരിക്കുന്നു. കഠിനത നിറഞ്ഞ തന്റെ കീഴാള ജീവിതത്തിൽ ആ വഴികൾ അവൾക്കു വിരസതയുടെ ആവർത്തനങ്ങൾ മാത്രമായിരുന്നു, ഇന്നലെവരെ. ഒരു വ്യാപാരിയുടെ വീട്ടിലെ ദാസിയായിട്ടായിരുന്നു അവളുടെ പണി. അവളുടെ പൂർവികരും അങ്ങനെ തന്നെ. വെള്ളം കോരണം, യജമാനത്തികൾ വഴക്കു പറയും മുൻപ് എത്രയും പെട്ടെന്ന് വീട്ടിലെത്തിക്കണം. സമൂഹം സൃഷ്‌ടിച്ച ആ കെട്ടുപാടുകൾക്കുള്ളിൽ അവൾ മറ്റൊന്നും അറിഞ്ഞില്ല.\nപക്ഷെ ഇന്നത്തെ പ്രഭാതം വ്യത്യസ്തമാണ്. തലേന്ന് വൈകുന്നേരം കേട്ട ബുദ്ധവചനങ്ങൾ അവളുടെ മനസ്സിൽ പ്രഭാത കിരണങ്ങൾ പോലെ ഒഴുകി വന്നു. വെളിച്ചത്തിന്റെ പുതു നാമ്പുകൾ അവളുടെ മനസ്സിൽ ഉടലെടുത്തു. ആ ഉൾവെളിച്ചത്തിന്റെ പ്രസരണത്തിൽ അവൾ ചുറ്റുപാടും ഒരു പുത്തൻ സൗന്ദര്യം ദർശിച്ചു. ക്ഷണം ക്ഷണം നവോന്മേഷത്തോടെ മാറിമറിയുന്ന പ്രകൃതിയുടെ ഭാവഭേദങ്ങൾ.\nശ്രാവസ്തിയിലെ ജേതവനമെന്ന് പേരുകേട്ട അതിമനോഹരമായ ഒരു ഉദ്യാനത്തിൽ ബുദ്ധൻ തന്റെ ഭിക്ഷുക്കൾക്കൊപ്പം വസിക്കുന്ന കാലമായിരുന്നു. ആയിരക്കണക്കിന് ഭിക്ഷുക്കൾ വസിക്കുന്ന ജേതവനത്തിന്റെ അന്തരീക്ഷത്തിൽ നിറഞ്ഞ ശാന്തിഗംഭീരമായ നിശ്ശബ്ദത അവിടെ സന്ദർശിച്ചവർക്കൊക്കെ അതിശമായിരുന്നു. ബുദ്ധവചനങ്ങൾ ശ്രവിച്ച് കുളിർമ്മനേടിയ മനസ്സുമായാണ് അവർ അവിടന്ന് മടങ്ങാറുള്ളത്. ബുദ്ധന്റെ പ്രബോധനങ്ങൾ പലരുടെയും മനസ്സിൽ ശാന്തിയുടെ കവാടം തുറന്നു. ധമ്മത്തിന്റെ പുത്തനുണർവ് നാടെങ്ങും പരന്നു. അങ്ങനെ കേട്ടറിഞ്ഞു പുണ്ണികയും ഒരു നാൾ ബുദ്ധന്റെ വാക്കുകൾ ശ്രവിക്കാനായി ജേതവനത്തിൽ എത്തി. “സിംഹനാദ സൂത്തം” എന്ന് പിൽക്കാലത്തു കേൾവികേട്ട ഒരു ഉപദേശമാണ് ബുദ്ധൻ അപ്പോൾ അവിടെ കൂടിയിരുന്നവർക്കായി നൽകിയത്. ബുദ്ധന്റെ വചനങ്ങൾ പുണ്ണികയുടെ മനസ്സിലേക്ക് ആഴത്തിൽ ഇറങ്ങിച്ചെന്നു. മുമ്പൊരിക്കലും അനുഭവിച്ചിട്ടില്ലാത്ത വിശാലതയാണ് അവൾ അപ്പോൾ അനുഭവിച്ചത്. സ്വാതന്ത്ര്യത്തിന്റെയും ആനന്ദത്തിന്റെയും പുത്തൻ വഴികളിലൂടെ യാത്രചെയാനുള്ള ആവേശവും മനസ്സുറപ്പും അവളിൽ ഉണർന്നുവന്നു.\nഅടുത്ത പ്രഭാതത്തിൽ വീണ്ടും വെള്ളം കോരാൻ നദിയിലേക്ക് പോകവേയാണ് അവൾ ആവർത്തനവിരസതയില്ലാത്ത പ്രകൃതിയുടെ ഭാവഭേദങ്ങൾ ശ്രദ്ധിച്ചത്. നദീതീരത്ത് എത്തിയപ്പോൾ അന്നും അവൾ ആ പതിവ് ദൃശ്യം കണ്ടു, നദിയിൽ ഇറങ്ങിനിന്ന് തണുത്തു വിറച്ച് ശുദ്ധിക്രിയകൾ ചെയ്യുന്നൊരു ബ്രാഹ്മണൻ. അതിരാവിലെ ഇങ്ങനെ ദേഹശുദ്ധി ക്രിയകൾ ചെയ്യുന്നത് തന്റെ മോക്ഷമാർഗ്ഗമായി കണക്കാക്കിയിരുന്നതിനാൽ ഉദകശുദ്ധികൻ എന്നാണ് ഈ ബ്രാഹ്മണൻ അറിയപ്പെട്ടിരുന്നത്. പുണ്ണികയ്ക്ക് അയാളുടെ കഷ്ടപ്പാട് കണ്ടപ്പോൾ വല്ലാത്ത ദയ തോന്നി. ബുദ്ധൻ നൽകിയ പുത്തനുണർവിൽ നാട്ടുനടപ്പ് മറന്ന്, ദാസിപ്പെണ്ണ് ബ്രാഹ്മണനോട് ചോദിച്ചു,:\n“അല്ലയോ ബ്രാഹ്‌മണാ, ഞാൻ പുണ്ണിക. ഇവിടത്തെ വ്യാപാരിയുടെ വീട്ടിലെ ദാസിപ്പെണ്ണാണ്. വെള്ളം കോരുന്നത് എന്റെ വേലയായതുകൊണ്ടാ ഈ മരംകോച്ചുന്ന വെളുപ്പാൻകാലത്തേ എനിക്ക് പുഴയിൽ വരേണ്ടിവരുന്നത്. അല്ലെങ്കിൽ യജമാനത്തികൾ എന്നെ ശകാരിക്കും. എനിക്ക് വേറെ വഴിയില്ല. പക്ഷെ, അല്ലയോ ബ്രാഹ്മണാ, നിങ്ങൾ എന്തിനെ പേടിച്ചിട്ടാണ്, ഈ തണുപ്പത്ത്, വിറയ്ക്കുന്ന കൈകാലുകളുമായി, ഇങ്ങനെ വെള്ളത്തിൽ ഇറങ്ങിനിൽക്കുന്നത് ?”\nഅപ്രതീക്ഷിതമായ ചോദ്യത്തിൽ തെല്ല് അതിശയവുമായി ബ്രാഹ്മണൻ തിരിച്ചുചോദിച്ചു, “പുണ്ണികാ, ഇത് നിനക്ക് കേട്ടറിവില്ലാത്തതൊന്നുമല്ലല്ലോ ! ഈ പുണ്യ നദിയായ അചിരവതിയിലെ സ്നാനം എല്ലാ ദുഷ്കർമ്മങ്ങളിൽ നിന്നും മോചനം തരും. അത് ചെറുപ്പക്കാർക്കായാലും ശരി പ്രായമായർക്കായാലും ശരി. ഈ പുണ്യകർമ്മം ചെയ്‌യുന്ന ഞാൻ ഇതുവഴി ജന്മാന്തരങ്ങളായുള്ള എന്റെ എല്ലാ പാപങ്ങളും കഴുകിക്കളയുന്നു. ഇതിലിത്ര ചോദിക്കാനെന്തിരിക്കുന്നു?”\nപുണ്ണിക: “ആരാണ് നിങ്ങളെ ഇത് പഠിപ്പിച്ചത്? അറിവില്ലാത്തവരിൽ നിന്ന് അറിവില്ലാത്തവരിലേക്ക് പകരുന്ന വായ്‌മൊഴിയല്ലേ ഇത്?”\nഉദകശുദ്ധികൻ, “എന്ത് ധിക്കാരമാണീ പറയുന്നത്! ഞങ്ങൾ തലമുറകളായി പൂർവികരിൽ നിന്നും സ്വീകരിച്ച് പാലിച്ചു പോന്ന അറിവിനെയാണ് വെറുമൊരു ദാസിപ്പെണ്ണായ നീ ചോദ്യം ചെയ്യുന്നത്.”\nപുണ്ണിക, “പുഴയിൽ മുങ്ങിക്കുളിക്കുന്നതിലൂടെ പാപം കഴുകിക്കളയാമെങ്കിൽ, വേട്ടക്കാർക്കും കശാപ്പുകാർക്കും കള്ളന്മാർക്കും കൊള്ളക്കാർക്കും ആരാച്ചാർമാർക്കും ഒക്കെ അവരുടെ എല്ലാ പാപവും ഈ പുഴയിൽ ഇറങ്ങി കുളിച്ച് കഴുകിക്കളഞ്ഞ് സ്വർഗ്ഗത്തിൽ പോകാമല്ലോ.”\nഉദകശുദ്ധികൻ, “പിന്നല്ലാതെ! അവരത് ചെയ്യാത്തതുകൊണ്ടല്ലേ. ഈ പുണ്യനദിയിൽ കുളിച്ചാൽ ഏതു പാപവും കഴുകിക്കളയാം.”\nപുണ്ണിക, “അങ്ങനെയെങ്കിൽ, മീനും തവളയും ആമയും നീർക്കോലിയും മുതലയും ഒക്കെ ഈ വെള്ളത്തിൽ തന്നെ കിടക്കുന്നതിനാൽ എപ്പോഴും പുണ്യം ചെയ്യുകയാകണമല്ലോ! ജീവിതം മുഴുവൻ ഇങ്ങനെ പാപം കഴുകിക്കഴുകി ഈ ജീവികളായിരിക്കില്ലേ വേഗം സ്വർഗ്ഗത്തിലെത്തുക. അപ്പോൾ ഈ ജീവികളല്ലേ നിങ്ങളെക്കാൾ ശ്രേഷ്ഠർ?”\nഇത് കേട്ട് ഉദകശുദ്ധികൻ ഒന്ന് പകച്ചു.\nപുണ്ണിക തുടർന്നു, “നിങ്ങൾ ചെയ്ത പാപങ്ങളെല്ലാം ഈ പുഴയിൽ ഒഴുകിപ്പോകുമെങ്കിൽ, നിങ്ങടെ പുണ്യവും ഒഴുകിപ്പോകില്ലേ?”\nപുണ്ണിക പറയുന്നതിൽ ചില ശരികൾ ഉണ്ടെന്ന് ഉദകശുദ്ധികന് തോന്നിത്തുടങ്ങി. ഉദകശുദ്ധികന്റെ അവസ്ഥയിൽ ദയ തോന്നി, കരുണാർദ്രമായി പുണ്ണിക തുടർന്നു, “പേടിയാണ് നിങ്ങളെ വെള്ളത്തിലേക്ക് നയിക്കുന്നത്.സംസാരദുഃഖങ്ങൾ നിങ്ങളെ പേടിപ്പെടുത്തുന്നു. അതിൽ നിന്നും രക്ഷ നേടണമെന്ന ശരിയായ ആഗ്രഹം നിങ്ങൾക്കുണ്ട്. പക്ഷേ, സംസാരദുഃഖങ്ങളുടെ വ്യാപ്തിയോ അവയുടെ മൂലകാരണമോ ആ കാരണങ്ങൾ അകറ്റാനുള്ള വഴിയോ നിങ്ങൾക്കറിയില്ല. ചിന്തകളാലും വാക്കുകളാലും പ്രവർത്തികളാലും മനസ്സിൽ വന്നുചേരുന്ന വാസനകളും പാപപുണ്യങ്ങളും വെള്ളം കൊണ്ട് കഴുകിക്കളയാവുന്നവയല്ല. അതിനുള്ള മാർഗ്ഗം കണ്ടെത്തി സിദ്ധാർത്ഥ ഗൗതമൻ കർമ്മങ്ങളിൽ നിന്ന് മുക്തനായി, ബോധോദയം പ്രാപിച്ച് ബുദ്ധനായിട്ടുണ്ട്. ഭഗവാൻ ബുദ്ധനിൽ നിന്ന് ആ സത്യം ശ്രവിക്കാൻ ഇന്നലെ എനിക്ക് ഭാഗ്യമുണ്ടായി. ഇന്ന് ഞാൻ കാണുന്നത് ഒരു പുതിയ ലോകവും പുതിയ മാർഗ്ഗവുമാണ്. അല്ലയോ ബ്രാഹ്മണാ, നിങ്ങൾ ഇങ്ങനെ നിങ്ങളുടെ ശരീരത്തെ പീഢിപ്പിക്കരുത്. നിങ്ങളുടെ ശരീരത്തെ തണുപ്പിൽ നിന്നും രക്ഷിച്ചാലും.”\nപുണ്ണികയുടെ വാക്കുകൾ ബ്രാഹ്മണന്റെ ഉള്ളിൽ തറച്ചു. താൻ ചെയ്യുന്ന കർമത്തിന്റെ അർത്ഥശൂന്യത മനസ്സിലാക്കിയ അയാൾ. തന്റെ മേലങ്കി ഊരി കൈയിൽ പിടിച്ചുകൊണ്ട്. ഇങ്ങനെ പറഞ്ഞു, “അല്ലയോ പുണ്ണികാ, നിങ്ങൾ പറഞ്ഞത് തികച്ചും ശരിയാണ്. എന്റെ പ്രവർത്തികളുടെ വ്യർത്ഥത ഞാൻ തികച്ചും മനസിലാക്കുന്നു. തെറ്റായ വഴിയിൽ സഞ്ചരിക്കുകയായിരുന്ന എന്നെ നിങ്ങൾ ശരിയായ ആര്യമാർഗ്ഗത്തിലേക്കു കൊണ്ടുവന്നു. നിങ്ങളോടു ഞാൻ കടപ്പെട്ടിരിക്കുന്നു. എന്റെ കണ്ണുതുറപ്പിച്ചതിന് പ്രതിഫലമായി, ജല സ്നാനകർമ്മങ്ങൾക്ക് ഉപയോഗിക്കുന്ന ഈ വിശിഷ്ട മേലങ്കി ഞാൻ നിങ്ങൾക്ക് തരുന്നു.”\nമേലങ്കി സ്നേഹപൂർവ്വം നിരസിച്ചുകൊണ്ട് പുണ്ണിക പറഞ്ഞു, “അങ്കി നിങ്ങളുടേതായിരിക്കട്ടെ. എനിക്ക് അത് ആവശ്യമില്ല. എനിക്ക് ഇതേ പറയാനുള്ളു. നിങ്ങൾ ദുഃഖത്തെ ഭയപ്പെടുന്നുവെങ്കിൽ, പരസ്യമായോ രഹസ്യമായോ ഒരു ദുഷ്കർമ്മവും ചെയ്യരുത്. പുഴയിൽ കുളിക്കുന്നതല്ല സത്കർമ്മം. മറ്റുള്ളവർക്ക് സുഖവും സന്തോഷവും സൗഖ്യവും ഏകുന്ന പ്രവൃത്തികളേതോ അവയാണ് സത്കർമ്മങ്ങൾ. സ്വയമോ മറ്റുള്ളവർക്കോ ദുഃഖത്തിനും വേദനയ്ക്കും ഇടയാക്കുന്ന പ്രവൃത്തികളേതോ അവയാണ് ദുഷ്കർമ്മങ്ങൾ. അവ പിന്നീട് നമ്മുടെ ദുഃഖത്തിനുള്ള കാരണമാകുന്നു. ദുഷ്കർമ്മങ്ങൾ ഒഴിവാക്കുക. സത്കർമ്മങ്ങളിൽ വ്യാപൃതനാകുക. മനസ്സിനെ സദാ ശുദ്ധീകരിക്കുക. നദിയിൽ കുളിക്കുന്നതിലൂടെയോ ഏതെങ്കിലും അങ്കി ധരിക്കുന്നതിലൂടെയോ അല്ല, സ്വമനസ്സിനെ നേരാംവണ്ണം നിരീക്ഷിക്കുന്നതിലൂടെയും മനസ്സിനെ മെരുക്കുന്നതിലൂടെയുമാണ് സംസാരദുഃഖങ്ങളെ മറികടക്കാൻ കഴിയുക. ഭഗവാൻ ബുദ്ധന്റെ ആര്യ അഷ്ടാംഗമാർഗ്ഗം അഭ്യസിക്കുക വഴി ഇത് സാദ്ധ്യമാണ്. നിർവാണം നമുക്കെല്ലാം പ്രാപ്‌തമാണ്.”\nപുണ്ണികയുടെ വാക്കുകൾ ഉദകശുദ്ധികനിൽ വലിയ പരിവർത്തനം ഉണ്ടാക്കി. അയാൾ ബുദ്ധനിൽ ശരണം പ്രാപിക്കാൻ തീരുമാനിച്ചു.\nപുണ്ണിക ഉദകശുദ്ധികനായ ബ്രാഹ്മണനിൽ വരുത്തിയ പരിവർത്തനത്തിന്റെ കഥ അന്നാട്ടിലെങ്ങും പരന്നു. അതേ സമയം,ബുദ്ധന്റെ സംഘത്തിൽ ചേർന്ന് നിർവ്വാണമാർഗ്ഗത്തിലൂടെ യാത്രചെയ്യാനുള്ള അതിയായ അഭിവാഞ്ഛ പുണ്ണികയിൽ വളർന്നു വന്നു. താമസം വിനാ പുണ്ണിക ബുദ്ധന്റെ അടുത്ത് ചെന്ന് ബുദ്ധസംഘത്തിൽ ഭിക്ഷുണിയായി ചേർന്നു. ബുദ്ധോപദേശങ്ങളും ധ്യാനാഭ്യാസവും വഴി മനസ്സിന്റെ എല്ലാ കെട്ടുപാടുകളും അഴിഞ്ഞ്, പൂർണ മുക്തി നേടി. അരിഹന്തയായി (അർഹത) പുണ്ണികാ ഥേരി എന്ന് അറിയപ്പെട്ടു.\nഉദകശുദ്ധികനും ഇതേ സമയം ബുദ്ധസംഘത്തിൽ ചേർന്ന് ഭിക്ഷുവായി. അഭ്യാസത്തിലൂടെ എല്ലാ കെട്ടുപാടുകളും അഴിഞ്ഞു പൂർണ മുക്തി നേടി. അദ്ദേഹം ഇങ്ങനെ പാടി.\nജന്മത്താൽ പണ്ട് പേരിൽ ബ്രാഹ്മണനായ ഞാൻ,\nജ്ഞാനത്താൽ ഇന്ന്, യഥാർത്ഥ ബ്രാഹ്മണനായി!\nത്രിവിദ്യയുമറിഞ്ഞ്, സ്വാസ്ഥ്യം നേടിയ ഞാൻ,\nബ്രാഹ്മണകുലത്തിൽ ജനിച്ചതിനാൽ മാത്രം ഉദകശുദ്ധികൻ നേരത്തെ ബ്രാഹ്മണൻ എന്നറിയപ്പെട്ടിരുന്നു. എന്നാൽ ബ്രഹ്മത്തെ അറിഞ്ഞില്ല. (സത്യത്തിന്റെ പര്യായമായി ബുദ്ധൻ ബ്രഹ്മം എന്ന പദവും ഉപയോഗിച്ചിട്ടുണ്ട്. ഇവിടെ, അത് പിൽക്കാലത്തു വേദാന്തികൾ സത്യമെന്ന് കരുതിയ ഏക സത്ത എന്ന ആശയമല്ല.) പിന്നീട്, ബുദ്ധന്റെ അഷ്ടാംഗമാർഗ്ഗത്തിലൂടെ സംസാരത്തിന്റെ പൊരുൾ അറിഞ്ഞ്, യഥാർത്ഥ സത്യം തിരിച്ചറിഞ്ഞ്, ഉദകശുദ്ധികൻ അർത്ഥത്തിൽ ബ്രാഹ്മണനായി – അതായത്, ബ്രഹ്മം (സത്യം) അറിഞ്ഞവൻ. കുലത്തിലൂടെയോ വർണത്തിലൂടെയോ ഒരാൾ യഥാർത്ഥത്തിൽ സത്യമറിഞ്ഞവനാകുന്നില്ല. നദിയിലെ ജലത്തിന് കഴിയാത്തത്, പുണ്ണികയുടെ വചനങ്ങൾക്ക് കഴിഞ്ഞു. പുണ്ണികയുടെ വാക്കുകളാൽ തിരിച്ചറിവിൽ കുളിച്ച്, ബുദ്ധനിൽ ശരണം പ്രാപിച്ച്, ശ്രാവസ്തിയിലെ പഴയ ഉദകശുദ്ധികൻ യാഥാർത്ഥവിശുദ്ധി നേടി. ബ്രാഹ്മണ്യരീതി പ്രകാരം ത്രിവിദ്യ എന്നാൽ മൂന്ന് വേദങ്ങളെക്കുറിച്ചുള്ള അറിവാണ്. എന്നാൽ അത്തരം കേട്ടറിവുകൾക്ക് പകരം, ഉദകശുദ്ധികൻ ബുദ്ധന്റെ മാർഗ്ഗം പിന്തുടർന്ന്, മൂന്ന് നേരിട്ടറിവുകൾ നേടി – (i) മുൻജന്മങ്ങളെക്കുറിച്ചുള്ള വ്യക്തമായ ഓർമ്മ, (ii) എല്ലാ ജീവജാലങ്ങളും വീണ്ടും വീണ്ടും ജനിക്കുകയും മരിക്കുകയും മുൻകർമ്മങ്ങളാൽ ബന്ധിതമായി സംസാരസാഗരത്തിൽ ഉഴലുകയും ചെയ്യുന്നതിന്റെ നേർക്കാഴ്ച, (iii) മനസ്സിന്റെ ആസവങ്ങളൊക്കെ ശമിച്ച് നിർവാണസുഖം അറിയുന്ന അനുഭവം.\nഊഹാപോഹങ്ങളിലൂടെയും കേട്ടുകേൾവിലൂടെയും യഥാർത്ഥ സത്യം തിരിച്ചറിയാൻ കഴിയില്ല. സംസാരദുഃഖത്തിന്റെ മൂലകാരണങ്ങളും അവയിൽ നിന്നുള്ള മോചനത്തിന്റെ മാർഗ്ഗവും നേരിൽ അറിഞ്ഞ് മനസ്സിലാക്കിയാലേ യഥാർത്ഥ സ്വാസ്ഥ്യം ലഭിക്കുകയുള്ളൂ. അതാണ് ഉദകശുദ്ധികന് പുണ്ണിക എന്ന കീഴാളപെൺകുട്ടി നൽകിയ ജ്ഞാനത്തിലൂടെ ലഭിച്ചത്.\nബുദ്ധന്റെ ഉപദേശങ്ങൾ എങ്ങനെയാണു മനുഷ്യന്റെ ഉള്ളിലും, സമൂഹത്തിലും വിപ്ലവകരമായ പരിവർത്തനം സൃഷ്ടിച്ചത് എന്നുള്ളതിന്റെ നല്ലൊരു ദൃഷ്ടാന്തമാണ് ഥേരീഗാഥയിൽ നിന്നുള്ള ഈ സംഭവകഥ.\nബുദ്ധന്റെ ശിഷ്യകളുടെ ബോധോദയ ഗാഥകളുടെ ശേഖരമാണ് ഥേരീഗാഥ. അതിലുള്ള പുണ്ണികാ ഥേരിയുടെ ഗാഥയെയും ഥേരീഗാഥയ്ക്ക് ആചാര്യ ധമ്മപാലൻ എഴുതിയ പരമാത്ഥദീപനി എന്ന വിവരണത്തെയും ആസ്പദമാക്കിയാണ് ഈ കുറിപ്പ്.\nThis completes the liberation story of Punnika Theri based on the Therigatha.\nTo read this article in English – The Liberation Story of Punnika,aGirl from an Oppressed Caste\n← ഈ ശരീരം വിഘടിച്ചുപോകും മുമ്പേ…\nഈ നിമിഷം →


ആ ചോദ്യം ചോദിക്കുന്നത് എനിക്കിഷ്ടമില്ല, പതിനഞ്ച് കൊല്ലമായി അത് നേരിടുന്നു: മംമ്ത | Mamtha Mohandas actor Interview talks about life Movies cancer treatment struggle\nMay 21, 2020, 11:11 AM IST\nറേസ് ട്രാക്കില് കാര് ഓടിച്ച് ഞാന് ഡ്രൈവിങ് ആസ്വദിക്കാറുണ്ട്. വണ്ടി ഓടിക്കുമ്പോഴുള്ള നമ്മുടെ കണ്‍ട്രോളും സ്റ്റെബിലിറ്റിയുമെല്ലാം പരീക്ഷിച്ച് അറിയാം\nഫോട്ടോ- ഷാനി ഷാക്കി\nപതിനഞ്ച് വര്‍ഷം കഴിഞ്ഞു മംമ്ത മോഹന്‍ദാസ് സിനിമയില് എത്തിയിട്ട്. മമ്മൂട്ടിയും മോഹന്‍ലാലും തുടങ്ങി മലയാളത്തിലെ പ്രമുഖതാരങ്ങളുടെയെല്ലാം നായികവേഷമണിഞ്ഞ നിരവധി ചിത്രങ്ങള്. ഇതിനിടെ വിവാഹം, വിവാഹമോചനം, അര്‍ബുദരോഗം, അതിനോടുള്ള അതിജീവനശ്രമം. പോയ പതിനഞ്ച് വര്‍ഷവും മംമ്തയുടെ ജീവിതം പോരാട്ടത്തിന്റെയും ചെറുത്തുനില്‍പ്പിന്റേതുമായിരുന്നു. എല്ലാത്തിനുംമുന്നില് തളരാതെ പൊരുതിനിന്നു അവര്. അര്‍ബുദ ചികിത്സയുടെ ഭാഗമായി വര്‍ഷങ്ങളായി അമേരിക്കയിലാണ് മംമ്ത താമസിക്കുന്നത്. പോയകാലം മംമ്തയെ എങ്ങനെയൊക്കെ മാറ്റിയിട്ടുണ്ടാവും. അവരുടെ മനസ്സിന്റെയും ജീവിതത്തിന്റെയും ഉള്‍ത്തുടിപ്പുകളുണ്ട് ഈ സംഭാഷണത്തില്.\nഇന്നലെകളിലേക്ക് നോക്കുമ്പോള് മംമ്ത സംതൃപ്തയാണോ\nതീര്‍ച്ചയായും. ഞാനെപ്പോഴും സംതൃപ്തിയോടെ ജീവിക്കുന്നയാളാണ്.\nസിനിമയ്ക്ക് പുറത്തെ മംമ്ത ആരാണ്\nചികിത്സയുടെ ഭാഗമായി കുറച്ച് വര്‍ഷങ്ങളായി ലോസ് ആഞ്ജലീസിലാണ്. അവിടെ ആര്‍ക്കുമെന്നെ അറിയില്ല. ആരും ശ്രദ്ധിക്കില്ല. ഒരു അപരിചിത ജീവിതം എന്നുപറയാം. അവിടെ കുറച്ച് സുഹൃത്തുക്കളേയുള്ളൂ. ഷോപ്പിങ്ങിനോ സൂപ്പര്‍മാര്‍ക്കറ്റിലോ കൂട്ടുവരും. ഇടയ്ക്ക് ഡ്രൈവിന് പോവും. റേസ് ട്രാക്കില് കാര് ഓടിച്ച് ഞാന് ഡ്രൈവിങ് ആസ്വദിക്കാറുണ്ട്. വണ്ടി ഓടിക്കുമ്പോഴുള്ള നമ്മുടെ കണ്‍ട്രോളും സ്റ്റെബിലിറ്റിയുമെല്ലാം പരീക്ഷിച്ച് അറിയാം. ഞാന് അവിടെ അധികം ഫോണ് പോലും ഉപയോഗിക്കാറില്ല. മിക്കപ്പോഴും ഇന്‍സ്റ്റഗ്രാമും ഫേസ്ബുക്കുമൊക്കെ മറന്നുപോവും. ഇവിടെ നിന്നൊന്നും ആരുമെന്നെ കോണ്‍ടാക്ട് ചെയ്യാനില്ല. വിളിച്ചാലും കിട്ടണമെന്നില്ല. സമയ വ്യത്യാസമുണ്ടല്ലോ. ഞാനവിടെ ഉറങ്ങാന് പോവുമ്പോഴാണ് ഇവിടെ എല്ലാവരും എഴുന്നേല്‍ക്കുന്നത്.ഡാഡിയോടും മമ്മിയോടും സംസാരിക്കും. നാട്ടില് മൂന്നുനാല് അടുത്ത സുഹൃത്തുക്കളുണ്ട്. സിംഗപ്പൂരില് എന്റെ ബെസ്റ്റ് ഫ്രണ്ട് ഉണ്ട്. ഇവര്‍ക്കൊക്കെയേ എന്റെ ദിനചര്യ അറിയുള്ളൂ.\nഇപ്പോള് വായിക്കുന്ന പുസ്തകം\nഎപ്പോഴും കൂടെ കൊണ്ടുനടക്കുന്ന രണ്ട് കാര്യങ്ങള്\nയോഗ മാറ്റും ഫോണും.\nഏറ്റവും ഒടുവില് പരീക്ഷിച്ച റെസിപ്പി\nഏറ്റവും നല്ല സ്മൂത്തീസ് എങ്ങനെ ഉണ്ടാക്കുമെന്ന്.\nഉണര്‍ന്നെണീറ്റാല് ഉടനെ ബ്രഷിങ്. പിന്നെ എക്‌സര്‍സൈസും.\nഅച്ഛനും അമ്മയ്ക്കും ഒരു ഉമ്മ കൊടുത്തിട്ട്\nഞാനിവിടെ ഇന്നും ജീവിച്ചിരിക്കുന്നതിന് ദൈവത്തിന് നന്ദി പറയാറുണ്ട്.\nഇതുവരെയുള്ള അഭിമുഖങ്ങളില് ഏറ്റവുമധികം നേരിട്ട ചോദ്യം\nരണ്ടെണ്ണമുണ്ട്. ആദ്യത്തേത് നിങ്ങളുടെ ആദ്യത്തെ സിനിമയുടെ അനുഭവം ഒന്ന് പറയാമോ, മയൂഖത്തില് എങ്ങനെയാണ് വന്നതെന്ന്. ആ ചോദ്യം എനിക്കിഷ്ടമില്ല. ഞാന് സിനിമയിലെത്തി 15 വര്‍ഷംകഴിഞ്ഞിട്ടും അത് അവസാനിച്ചിട്ടുമില്ല. രണ്ടാമത്തെ ചോദ്യം കാന്‍സറിനെക്കുറിച്ച് തന്നെ. അതും ആളുകള് ചോദിച്ചുകൊണ്ടിരിക്കുന്നു.\nമംമ്തയുടെ ഒരു പോസിറ്റീവും നെഗറ്റീവും\nപോസീറ്റീവ് എന്നത് ഞാന് വളരെ സ്‌ട്രോങ്ങാണെന്നതാണ്. നെഗറ്റീവും അതുതന്നെയാണ്.അവള് വളരെ സ്‌ട്രോങ്ങാണ്, ഇന്‍ഡിപെൻഡന്റാണ്. അതുകൊണ്ട് അവള്‍ക്ക് നമ്മളെയൊന്നും ആവശ്യമില്ല എന്നുപറയുന്നവരുണ്ട്. ഇത് പറയുന്നവരോട് ആവശ്യമുള്ള സമയത്ത് നിങ്ങളാരും കൂടെ ഉണ്ടായിരുന്നില്ല, അതുകൊണ്ടാണ് ഞാനിങ്ങനെ സ്‌ട്രോങ്ങായതെന്ന് ഞാന് തിരിച്ചടിക്കും.\nജീവിതത്തില് തിരിച്ചുകിട്ടണമെന്ന് ആഗ്രഹിച്ച ഒരു മുഹൂര്‍ത്തം\nഎനിക്ക് ഒന്നിലും ഖേദമില്ല. ഇന്നത്തെ ജീവിതം എന്താണോ അത് മനസ്സിലുള്ളതുതന്നെയാണ്. അച്ഛനും അമ്മയ്ക്കും വിഷമം വരുന്ന ഒന്നും ജീവിതത്തില് ചെയ്തിട്ടില്ല എന്നതാണ് എന്നെ സന്തോഷിപ്പിക്കുന്നത്.\nഅസൂയ തോന്നിയ ഒരു കാര്യം\nമമ്മിയുടെ ചിരിയോട്. എന്റെ മമ്മിക്കാണ് എപ്പോഴും ചിരിക്ക് അഭിനന്ദനം കിട്ടുക.\nകൂടെ ജോലി ചെയ്യണമെന്ന് ആഗ്രഹിക്കുന്നയാള്\nദ ബെസ്റ്റ് തിങ്ക്‌സ് ഹാപ്പന് ടു മീ എന്നുചോദിച്ചാല്\nമികച്ച അഭിനയത്തിന് ഓസ്‌കാര് നോമിനേഷന് കിട്ടുക. അതൊരു വിദൂര സ്വപ്നമാണെങ്കില് പോലും.\nമംമ്ത മോഹന്‍ദാസുമായുള്ള അഭിമുഖത്തിന്റെ പൂര്‍ണരൂപം വായിക്കാന് ഗൃഹലക്ഷ്മി വാങ്ങാം\nContent Highlights: Interview with Mamtha Mohandas


prayaga martin speaks about her marriage dreams | അറേയ്ഞ്ച്ഡ് മാര്യേജ് എനിക്കു പറ്റില്ല; വിവാഹം കഴിച്ചയാളെ പ്രണയിക്കുക പ്രയാസം; പ്രണയം തോന്നുന്നയാളെയായിരിക്കും വിവാഹം ചെയ്യുക; കട്ടപ്പനയിലെ ഋതിക്‌റോഷനെ പറ്റിച്ച പ്രയാഗ മാർട്ടിൻ തന്റെ വിവാഹസ്വപ്‌നങ്ങൾ പങ്കുവയ്ക്കുന്നു - MarunadanMalayali.com\nഅറേയ്ഞ്ച്ഡ് മാര്യേജ് എനിക്കു പറ്റില്ല; വിവാഹം കഴിച്ചയാളെ പ്രണയിക്കുക പ്രയാസം; പ്രണയം തോന്നുന്നയാളെയായിരിക്കും വിവാഹം ചെയ്യുക; കട്ടപ്പനയിലെ ഋതിക്‌റോഷനെ പറ്റിച്ച പ്രയാഗ മാർട്ടിൻ തന്റെ വിവാഹസ്വപ്‌നങ്ങൾ പങ്കുവയ്ക്കുന്നു\nJanuary 10, 2017 | 04:12 PM IST | Permalink\nതിരുവനന്തപുരം: കട്ടപ്പനയിലെ ഋതിക്‌റോഷനിലൂടെ മലയാള സിനിമയിൽ സ്വന്തം ഇടം നേടിയെടുത്ത പ്രയാഗ മാർട്ടിൻ തന്റെ വിവാഹ സ്വപ്‌നങ്ങൾ പങ്കുവയ്ക്കുകയാണ്. പ്രയാഗയുടെ സ്വപ്‌നത്തിൽ അറേഞ്ച്്ഡ് മാര്യേജ് ഇല്ല. ലവ് മാര്യേജ് തന്നെയാണ് താരം ലക്ഷ്യമിടുന്നത്. വിവാഹം കഴിഞ്ഞു ഭാര്യയ്ക്കും ഭർത്താവിനും ഇടയിൽ പ്രണയം വിരുയുന്നുണ്ടെങ്കിൽ അതു വലിയ ലക്ക് ആയിരിക്കും. തന്റെ അച്ഛനും അമ്മയും ഇങ്ങനെ ഭാഗ്യം ചെയ്തവരാണ്- പ്രയാഗ വനിതാ മാഗസിനോടു തന്റെ മനസു തുറന്നു.\n'അറേയ്ഞ്ച്ഡ് മാര്യേജ് പറ്റുകയേയില്ല എന്നെനിക്ക് ഉറപ്പാണ്. വിവാഹജീവിതത്തിൽ പ്രണയം ഉണ്ടാകണം. വിവാഹം കഴിച്ചയാളെ പ്രണയിക്കുക പ്രയാസമാണ്. പ്രണയം തോന്നുന്നയാളെ വിവാഹം കഴിക്കാനാണ് എനിക്ക് ഇഷ്ടം. എന്റെ അപ്പയുടെയും അമ്മയുടെയും വിവാഹം അറെയ്ഞ്ച്ഡ് മാര്യേജ് ആയിരുന്നു. പക്ഷേ അവർ അന്ന് മുതൽ ഇന്നുവരെ പ്രണയത്തിലാണ്. പരസ്പരം പിരിഞ്ഞിരിക്കാൻ അവർക്ക് കഴിയുകയേയില്ല. രണ്ട് കുടുംബത്തിൽ നിന്നു വന്ന രണ്ട് വ്യക്തികൾ തമ്മിൽ ഇത്രയേറെ ബോണ്ടിങ് ഉണ്ടാകുന്നത് ശരിക്കും എനിക്ക് അതിശയം തന്നെയാണ്.\nവനിതാ ഫിലിം അവാർഡിലും മികച്ച നടൻ `പുലിമുരുഗൻ` തന്നെ; മികച്ച നടിയായി മഞ്ജുവാര്യർ ജനപ്രിയ നടനായി നിവിൻ പോളി; കമ്മട്ടിപ്പാടത്തിലെ `ഗംഗയ്ക്കും` ആശാ ശരത്തിനും പ്രത്യേക പരാമർശം; വനിതയുടെ 14ാമത് ചലച്ചിത്ര അവാർഡുകൾ ഇങ്ങനെ\nകട്ടപ്പനയിലെ ഋത്വിക് റോഷനെ കാണാൻ സാക്ഷാൽ ഋത്വിക് റോഷൻ എത്തുമോ? സിനിമയെക്കുറിച്ച് കേട്ടറിഞ്ഞ താരം കൊച്ചിയിൽ ചിത്രം കാണുമെന്ന് റിപ്പോർട്ട്\nഎന്നോട് സെറ്റിലൊക്കെ പലരും ചോദിക്കാറുണ്ട് അമ്മയുടെയും അപ്പയുടെയും വിവാഹം ലൗ മാര്യേജ് ആയിരുന്നോ എന്ന്. അത് അവരുടെ ലക്ക് ആണ്. പക്ഷേ വളരെ അപൂർവം പേർക്കേ ഇത്തരം ലക്ക് കിട്ടൂ എന്നാണ് തോന്നുന്നത്. അപ്പയുടെയും അമ്മയുടെയും കാലത്ത് ലക്ക് ആയിരുന്നു പ്രധാനമെങ്കിൽ ഇന്ന് നമ്മുടെ ഡിസിഷൻ ആണ് പ്രധാനം എന്നാണ് എനിക്ക് തോന്നുന്നത്. നമുക്ക് പറ്റിയ ആളെ കണ്ടെത്തുന്നതിൽ പിഴവ് പറ്റാതിരുന്നാൽ ഡിവോഴ്‌സിന്റെയും മറ്റും ആവശ്യം വരില്ല. അതിന് അല്പം മെച്വർ ആയിക്കഴിഞ്ഞ്, നമ്മൾ സ്വയം എന്താണ് എന്ന് നമുക്ക് തന്നെ ബോധ്യം വന്നു കഴിഞ്ഞ് പ്രണയിക്കുന്നതാണ് നല്ലത്.\nജീവിതത്തിൽ ഒരു വ്യക്തിക്ക് ഏറ്റെടുക്കാൻ പറ്റുന്ന ഏറ്റവും വലിയ ഉത്തരവാദിത്തമായിരിക്കും വിവാഹം. അതുകൊണ്ടുതന്നെ വളരെ ആലോചിച്ച് മാത്രമേ ഞാൻ ആ തീരുമാനം എടുക്കുകയുള്ളു. വിവാഹജീവിതത്തെക്കുറിച്ചുള്ള എന്റെ റോൾ മോഡൽ അച്ഛനും അമ്മയും തന്നെയാണ്. അമ്മ അപ്പയോട് പെരുമാറുന്നതു പോലെ എന്റെ പങ്കാളിയായി വരുന്ന ആളോട് പെരുമാറാനാണ് എനിക്കിഷ്ടം. ആ ആളിൽ നിന്നും ഞാൻ പ്രതീക്ഷിക്കുന്നത് അപ്പ അമ്മയ്ക്ക് കൊടുക്കുന്ന കെയറും സ്‌നേഹവും ഒക്കെത്തന്നെ ആയിരിക്കും.' പ്രയാഗ പറയുന്നു.


അഞ്ച് ഗോള് പിറന്ന ആവേശക്കളിയില് ഗോകുലത്തിന് തോല്‍വി\nഇഞ്ചുറി ടൈമില് മൂന്ന് ചുവപ്പുകാര്‍ഡ് കണ്ട മത്സരത്തില് മൂന്ന് ഗോള് വഴങ്ങിയ ശേഷമായിരുന്നു ഗോകുലം രണ്ട് ഗോളുകള് തിരിച്ചടിച്ചത്.\n09 Jan, 2020 at 05:12 PM\nനിര്‍ണ്ണായക മത്സരത്തില് നിലവിലെ ഐ ലീഗ് ചാമ്പ്യന്മാരായ ചെന്നൈ സിറ്റി എഫ്.സിയോട് ഗോകുലം കേരള എഫ്‌സി പൊരുതി തോറ്റു. അഞ്ചാമത്സരത്തില് 2-3നായിരുന്നു ഗോകുലത്തിന്റെ തോല്‍വി. ഇഞ്ചുറി ടൈമില് മൂന്ന് ചുവപ്പുകാര്‍ഡ് കണ്ട മത്സരത്തില് മൂന്ന് ഗോള് വഴങ്ങിയ ശേഷമായിരുന്നു ഗോകുലം രണ്ട് ഗോളുകള് തിരിച്ചടിച്ചത്.\nകോഴിക്കോട് ഇ.എം.എസ് സ്‌റ്റേഡിയത്തില് സ്വന്തം തട്ടകത്തിന്റെ ആനുകൂല്യത്തില് ഗോകുലമായിരുന്നു തുടക്കത്തില് കളി നിയന്ത്രിച്ചത്. ആദ്യപകുതിയില് അവര് നഷ്ടപ്പെടുത്തിയ അവസരങ്ങള്‍ക്ക് ഗോകുലത്തിന് പിന്നീട് വലിയവില നല്‍കേണ്ടി വന്നു. ആറാം മിനുറ്റില് ഗോകുലം ക്യാപ്റ്റന് മാര്‍ക്കസ് ജോസഫ് തന്നെ സുവര്‍ണാവസരംപാഴാക്കി.\nNotaresult we expected! Onto the next game now. ð#Malabarians #GKFCCCFC #GKFC #HeroILeague #LeagueForAll pic.twitter.com/VuYSSr41ZV\n— Gokulam Kerala FC (@GokulamKeralaFC) January 9, 2020\nആദ്യ പകുതിയുടെ അവസാന നിമിഷങ്ങളിലായിരുന്നു മത്സരത്തിലെ ആദ്യ ഗോള്. പാസ് സ്വീകരിച്ച ചെന്നൈ സിറ്റി താരം ഫിറ്റോ ഗോകുലം ഗോളി വിഗ്നേശ്വരന് ഭാസ്‌കരനെ മറികടന്ന് വല ചലിപ്പിച്ചു.\nരണ്ടാം പകുതിയിലും ഗോകുലം സമ്മര്‍ദം ചെലുത്തുന്നത് തുടര്‍ന്നെങ്കിലും ഗോള് മാത്രം നേടാനായില്ല. 54ആം മിനുറ്റില് ഫിറ്റോ സഹതാരം പ്രവിറ്റോ രാജുവിന് പന്ത് നല്‍കി. രാജുവിന്റെ ആദ്യ ഷോട്ട് വിഗ്നേശ്വരന് തടുത്തെങ്കിലും റീബൗണ്ട് രാജു ഗോളാക്കി മാറ്റി. 77ആം മിനുറ്റില് ശ്രീറാമിന്റെ ഗോളോടെ മൂന്നുഗോള് മുന്‍തൂക്കവുമായി ചെന്നൈ സിറ്റി എഫ്.സി ജയമുറപ്പിച്ചു.\nഇതോടെ സടകുടഞ്ഞെഴുന്നേറ്റ ഗോകുലം കേരള എഫ്.സി അവസാന മിനുറ്റുകളില് ചെന്നൈ ഗോള് മുഖം വിറപ്പിച്ചു. 81, 90 മിനുറ്റുകളില് ഗോള് നേടി ഷിബില് മുഹമ്മദ് സ്‌കോര് നില 2-3ആക്കി മാറ്റി. പരിക്കേറ്റ് ഗോളി വിഗ്നേശ്വരന് ഭാസ്‌കരനെ ആംബുലന്‍സില് കൊണ്ടുപോവുകയും ഹരൂണ് അമിരിയും മുഹമ്മദ് ഇര്‍ഷാദും ഇഞ്ചുറി ടൈമില് ചുവപ്പ് കാര്‍ഡ് കാണുകയും ചെയ്തതോടെ അവസാന മിനുറ്റുകളില് എട്ടുപേരായാണ് ഗോകുലം കളിച്ചത്. ചെന്നൈ സിറ്റി എഫ്.സിയുടെ മഷൂര് ഷെരീഫും ഇഞ്ചുറി ടൈമില് തന്നെയാണ് ചുവപ്പ് കാര്‍ഡ് കണ്ടത്.\nകളിതീരാന് മിനുറ്റുകള് മാത്രം ബാക്കി നില്‍കേ ഗോകുലം കേരളയുടെ ഹരൂണ് അമിരയും മുഹമ്മദ് റാഷിദും ചുവപ്പ് കാര്‍ഡ് കണ്ടതും അവര്‍ക്ക് തിരിച്ചടിയായി. പ്രതിരോധത്തിലെ പ്രധാനികളായി ഇവര്‍ക്ക് ഈസ്റ്റ് ബംഗാളിനെതിരായ ഗോകുലത്തിന്റെ അടുത്തമത്സരത്തില് കളിക്കാനാവില്ല.


കവളപ്പാറ ദുരന്തത്തിന്റെ ഇരകള്‍ക്ക് സഹായഹസ്തവുമായി എംഎ യൂസഫലി: 20 വീടുകള് നിര്‍മ്മിച്ചുനല്‍കും - BIGNEWSLIVE | Latest Malayalam News\nഎടക്കര: ഉരുള്‍പൊട്ടല് തകര്‍ത്ത കവളപ്പാറ മുത്തപ്പന്‍കുന്നിലെ ദുരന്തത്തില് വീട് നഷ്ടമായവര്‍ക്ക് സഹായവുമായി ലുലു ഗ്രൂപ്പ് ചെയര്‍മാന് എംഎ യൂസഫലി. ജനപ്രതിനിധികള്‍ക്കൊപ്പമാണ് അദ്ദേഹം കവളപ്പാറ സന്ദര്‍ശിച്ചു.\nദുരന്തഭൂമി സന്ദര്‍ശിച്ച അദ്ദേഹം 20 വീടുകള് നിര്‍മ്മിച്ചുനല്‍കുമെന്ന് പ്രഖ്യാപിച്ചു. ആറുലക്ഷം രൂപ ചെലവിലാണ് ഓരോ വീടും നിര്‍മ്മിക്കുക. ഇതിനാവശ്യമായ 1.20 കോടി രൂപ റീബില്‍ഡ് നിലമ്പൂര് ചെയര്‍മാന് പിവി അബ്ദുല് വഹാബ് എംപിക്ക് കൈമാറി. സര്‍ക്കാര് കണ്ടെത്തുന്ന ഭൂമിയിലാണ് വീടുകള് നിര്‍മിക്കുക.\nബുധനാഴ്ച രാവിലെ 11.20ന് ഹെലികോപ്റ്ററില് ഭൂദാനം ഗവ. എല്‍പി സ്‌കൂള് മൈതാനത്തിറങ്ങിയ യൂസഫലി കാര് മാര്‍ഗമാണ് കവളപ്പാറയിലെത്തിയത്. നാട്ടുകാരും ദുരന്തബാധിതരും അദ്ദേഹത്തെ കാണാനെത്തിയിരുന്നു. നാട്ടുകാര് നല്‍കിയ നിവേദനം അദ്ദേഹം സ്വീകരിച്ചു.\nTags: kavalapparaKavalappara LandslideMA Yusafali\nനവജാത ശിശുവിന്റെ മൃതദേഹം വീട്ടിലെ ബക്കറ്റിന് ഉള്ളിൽ; യുവതി പോലീസ് നിരീക്ഷണത്തിൽ


Interview with V.K. Sreekandan | എല്ലാം ഞാന്‍തന്നെ തീരുമാനിച്ചു, കണ്ണുതെറ്റിയാ അവര് പണിയുമെന്നുറപ്പല്ലേ - പാലക്കാട്ട് വി.കെ. ശ്രീകണ്‌ഠന് എതിര്‍ഗ്രൂപ്പുകാരേയും എല്.ഡി.എഫിനെയും തോല്‍പ്പിച്ചതെങ്ങനെ ? | Mangalam\nMonday, August 19, 2019 Last Updated2Min 18 Sec ago English Edition\nTuesday 04 Jun 2019 01.41 AM\nഞാന് തോല്‍ക്കുമെന്ന് മാധ്യമങ്ങള് വിധിയെഴുതിയപ്പോള് പാര്‍ട്ടിയിലെ എതിര്‍ഗ്രൂപ്പുകാര്‍ക്ക് ആശ്വാസമായിക്കാണും. ആത്മഹത്യയ്‌ക്കൊരുങ്ങിയ ഒരാളെ കുത്തിക്കൊന്ന് ശിക്ഷയേറ്റുവാങ്ങാന് ആരെങ്കിലും തയാറാകുമോ..? അങ്ങനെ നോക്കിയാല് ചാനല് സര്‍വേകള് ഉര്‍വശീശാപം പോലെ ഉപകാരമായെന്നു പറയേണ്ടി വരും.\nപൊതുതെരഞ്ഞെടുപ്പിലെ കറുത്ത കുതിരയാണ് വി.കെ. ശ്രീകണ്‌ഠന്. ഡി.സി.സി പ്രസിഡന്റുമാരില് ഒരാള് മാത്രമായിരുന്ന ശ്രീകണ്‌ഠന് വോട്ടെണ്ണിത്തീര്‍ന്നതോടെ രാഷ്‌ടീയകേരളത്തിന്റെ വിസ്‌മയമായി. മറ്റെല്ലാ സീറ്റും യു.ഡി.എഫ് കൈപ്പിടിയിലൊതുക്കിയാലും പാലക്കാട്ട് ശ്രീകണ്‌ഠന് തോല്‍ക്കുമെന്നായിരുന്നു സര്‍വേകളിലെല്ലാം ഉയര്‍ന്ന സൂചന. വോട്ടെണ്ണിയപ്പോഴാകട്ടെ, സി.പി.എമ്മിന്റെ യുവതുര്‍ക്കി എം.ബി. രാജേഷിനെ മലര്‍ത്തിയടിച്ച് ദേശീയ തലത്തില് ചര്‍ച്ചയായ മിന്നും വിജയം. ഡല്‍ഹിയില് കഴിഞ്ഞ ദിവസം നടന്ന കോണ്‍ഗ്രസ് പാര്‍ലമെന്ററി പാര്‍ട്ടി യോഗത്തിലും താരമായി ശ്രീകണ്‌ഠന്.\nജയിക്കുമെന്ന് എപ്പോഴെങ്കിലും തോന്നിയിരുന്നോ..?\nഞാനടക്കമുള്ള മൂന്നു സ്‌ഥാനാര്‍ഥികളും കളത്തിലിറങ്ങിയതു മുതല് ജയപ്രതീക്ഷയിലായിരുന്നു. ഞാന് തോല്‍ക്കുമെന്ന് എല്ലാവരും ഒറ്റക്കെട്ടായി പറഞ്ഞപ്പോഴും ആ പ്രതീക്ഷ ഉലഞ്ഞില്ല. എനിക്കൊപ്പമുള്ളവരോടെല്ലാം ആദ്യവസാനം തികഞ്ഞ ആത്മവിശ്വാസമാണു ഞാന് പങ്കുവച്ചത് .\nഎന്തായിരുന്നു ഈ പ്രതീക്ഷയുടെ\nസ്‌ഥാനാര്‍ഥികളുടെ പൊതുസ്വഭാവം, അടിയൊഴുക്ക്, ഡി.സി.സി പ്രസിഡന്റ് എന്ന നിലയില് മണ്ഡലത്തില് ഉടനീളമുള്ള പരിചയം, തെരഞ്ഞെടുപ്പ് പ്രഖ്യാപനത്തിനു തൊട്ടുമുമ്പുള്ള യാത്രയ്‌ക്ക് ലഭിച്ച പിന്തുണ, മണ്ഡലത്തിലെ വികസന മുരടിപ്പ്... അങ്ങനെ ഒരുപാട് ഘടകങ്ങളുണ്ട്.\nമാധ്യമങ്ങളുടെ പരിലാളന ഒരു ഘട്ടത്തില്‍പോലും ലഭിക്കാതെയാണ് ശ്രീകണ്‌ഠന്റെ വിജയം..?\nപാലക്കാട്ട് ഞാന് പൊട്ടുമെന്നായിരുന്നു ചാനല് സര്‍വേ പ്രവചനങ്ങള്. ഒപ്പമുള്ളവരുടെ മനോവീര്യം പോലും തകര്‍ക്കുന്ന രീതിയിലായിരുന്നു മാധ്യമ വിലയിരുത്തലുകള്. രാത്രിയോടെ പ്രചാരണമൊക്കെ കഴിഞ്ഞ് ഒന്നിച്ചിരിക്കുമ്പോഴാകും ചാനലില് പ്രവചനവും വിലയിരുത്തലും കാണുക. ഇങ്ങനെയാണേല് നാളെ പ്രചാരണം നടത്തണോയെന്നു പോലും പലരും നിരാശയോടെ ചോദിച്ചിട്ടുണ്ട്. അപ്പോഴൊക്കെ പ്രതീക്ഷ പകര്‍ന്ന് അവരെ ഊര്‍ജസ്വലരാക്കി നിലനിര്‍ത്തി.\nവോട്ടെടുപ്പിനു പിന്നാലെ തോല്‍വി അംഗീകരിച്ചതു പോലുള്ള പ്രതികരണം വിവാദമായിരുന്നല്ലോ..?\nപുറത്തുനിന്ന് പാലക്കാട്ടെത്തുന്ന മാധ്യമ പ്രവര്‍ത്തകര് ആരായാലും എനിക്കിട്ട് ഒരടി തന്നു തുടക്കം കുറിക്കുകയെന്നതാണ് പതിവ്. അതെന്റെ തലവിധിയാകാം. പ്രചാരണ വേളയില് പാലക്കാട്ടെ സ്‌ഥിരം മാധ്യമ പ്രവര്‍ത്തകരൊന്നും ഉപദ്രവിച്ചില്ല. പുറത്തുനിന്നു സ്‌പെഷല് ഇലക്‌ഷന് റിപ്പോര്‍ട്ടിങ്ങിന് വന്നവരാണ് വിവാദമുണ്ടാക്കിയത്. എന്റെ പ്രതികരണം കട്ട് ചെയ്‌ത് നല്‍കിയതാണു വിവാദത്തിനു കാരണം. പിന്നീട് ശരിയായി നല്‍കിയപ്പോഴാകട്ടെ, മലക്കംമറിഞ്ഞ് ശ്രീകണ്‌ഠന് എന്നായി ക്യാപ്‌ഷന്...\nസ്‌ഥിരമായി തെരഞ്ഞെടുപ്പ് കാലത്ത് വോട്ട് മറിക്കല് ആരോപണം നേരിടാറുള്ള വ്യക്‌തിയായിരുന്നല്ലോ താങ്കള്..?\nഅത്തരം ആരോപണങ്ങള് മറ്റെങ്ങുമെന്നപോലെ പാലക്കാട്ടും ഉയര്‍ന്നുവരാറുണ്ട്. ഡി.സി.സി - ഗ്രൂപ്പ് നേതാക്കളാകും ഇത്തരം ഇടപെടലൊക്കെ നടത്തുക. ഗ്രൂപ്പിന്റെ ഭാഗമായതുകൊണ്ട് ഞാനും ആരോപണ വിധേയനാകാറുണ്ടെന്നു മാത്രം.\nതാങ്കള് എങ്ങനെയാണ പരമ്പരാഗത ചോര്‍ച്ചയടച്ചത്..?\nവര്‍ഷങ്ങളായി ഞാന് തെരഞ്ഞെടുപ്പ് രംഗത്ത് സജീവമാണ്. വീരേന്ദ്രകുമാറും സതീശന് പാച്ചേനിയുമൊക്കെ മത്സരിച്ചപ്പോഴും വലം കൈയെന്ന പോലെ പ്രവര്‍ത്തിച്ചു. അതുകൊണ്ടുതന്നെ എവിടെ ചോരും, എവിടെ തടയണം എന്നു നല്ല ഗ്രാഹ്യമുണ്ടായിരുന്നു.\nഗ്രൂപ്പ് പോര് ഒട്ടും നിഴലിക്കാതെയായിരുന്നു പ്രചാരണമെന്നാണോ..?\nഎതിര്‍സ്‌ഥാനാര്‍ഥികള് ശക്‌തരാണെന്നത് ആശങ്കയുണ്ടാക്കിയോ..?\nസി.പി.എമ്മില്‍നിന്ന് എം.ബി രാജേഷും ബി.ജെ.പിയില്‍നിന്ന് സി. കൃഷ്‌ണ കുമാറുമാണ് എതിരാളികളെന്നതും വിജയത്തെ സ്വാധീനിച്ചു. രാജേഷല്ലെങ്കില് മത്സരിക്കാമെന്നുറപ്പിച്ച സീറ്റ് മോഹികള് കോണ്‍ഗ്രസിലുമുണ്ടായിരുന്നു. രാജേഷ് ആണെങ്കിലേ മത്സരിക്കാനുള്ളൂ എന്നായിരുന്നു എന്റെ നിലപാട്. ഞങ്ങള് മൂന്നുപേരും സമപ്രായക്കാരാണ്. മാത്രമല്ല; നായര് സമുദായാംഗങ്ങളുമാണ്. ഇത് വോട്ട് ചോര്‍ച്ച തടയുന്ന പ്രധാന ഘടകമാണെന്ന തിരിച്ചറിവില് തന്നെയാണ് മത്സരത്തിനിറങ്ങിയതും.\nപ്രചാരണ ഘട്ടത്തില് ഏകപക്ഷീയ ഇടപെടലെന്ന് ആരോപണമുയര്‍ന്നിരുന്നു..?\nപോസ്‌റ്റര് ഡിസൈന് മുതല് സ്വീകരണ യോഗസ്‌ഥലങ്ങള് വരെ നിശ്‌ചയിച്ചത് ഞാന് തന്നെയാണ്. കണ്ണൊന്ന് തെറ്റിയാ പണി കിട്ടുമെന്നുറപ്പാണെന്നത് മുന്‍കാലങ്ങളിലെ അനുഭവ പാഠം.\nആദിവാസി മേഖല ഉള്‍പ്പെടുന്ന മണ്ഡലത്തിനായുള്ള കര്‍മപദ്ധതി..?\nനിരന്തരം ചൂഷണത്തിനു വിധേയമാകുന്ന ജനതയാണ് അട്ടപ്പാടിയിലേത്. ഒട്ടേറെ വകുപ്പുകളിലായി ധാരാളം കേന്ദ്രാവിഷ്‌കൃത പദ്ധതികളും ഫണ്ടും വിനിയോഗിച്ചിട്ടും ആദിവാസി ദുരിതം കുറയുന്നില്ല. വകുപ്പുകളുടെ ഏകോപനമില്ലായ്‌മയാണ് പ്രധാന പ്രതിസന്ധി. ഇതിനായി ഒരു ഐ.എ.എസ് റാങ്കിലുള്ള നോഡല് ഓഫീസറെ നിയമിച്ചു പ്രവര്‍ത്തനം ഏകോപിപ്പിക്കും. ആദിവാസി ഭൂമി കൈയേറ്റമടക്കമുള്ളവ കണ്ടെത്തി നടപടി സ്വീകരിക്കും. അട്ടപ്പാടി വികസന അതോറിറ്റി രൂപീകരിച്ച് ആദിവാസി ക്ഷേമപദ്ധതികള് ത്വരിതപ്പെടുത്തും. പലരും പ്രവചിച്ചതില് നിന്നു വ്യത്യസ്‌തമായി നാലായിരത്തോളം വോട്ടിന്റെ ലീഡ് വര്‍ധിപ്പിച്ചു തന്ന മേഖലയാണ് അട്ടപ്പാടി.\nഫലപ്രഖ്യാപനത്തിനു മുമ്പ് തന്നെ വിജയഗാനം ഉള്‍പ്പെടെ തയാറാക്കാന് ആത്മവിശ്വാസം പ്രകടിപ്പിച്ചിരുന്നോ..?\nഎതിര്‍സ്‌ഥാനാര്‍ത്ഥിയുടെ വിജയഗാനം അനവസരത്തില് പുറത്തിറങ്ങിയത് ഞാനും കേട്ടു. ഞാന് എട്ടു നിലയില് പൊട്ടിയതിന്റെ ആഘോഷമാണ് പാരഡിഗാന വരികളില് ഉടനീളം. എന്നിട്ടെന്താണ് സംഭവിച്ചതെന്ന് കണ്ടതല്ലേ..?\nവിജയാഘോഷത്തിനായി ഞാന് ഒന്നും തയാറാക്കിയിരുന്നില്ല. ഫലം വന്നപ്പോള് പ്രവര്‍ത്തകര് എല്ലാം മറന്ന് ആഘോഷിക്കുകയും ചെയ്‌തു.\nഎതിര്‍പക്ഷത്തെ വോട്ട് ചോര്‍ത്താനുള്ള തന്ത്രങ്ങള്..?\nതെരഞ്ഞെടുപ്പാകുമ്പോള് ജയമാണ് പ്രധാനം. അതിനായി പല തന്ത്രങ്ങളും പയറ്റും. എതിര്‍പക്ഷത്തെ അസംതൃപ്‌തരെ കൂടെ നിര്‍ത്തുന്നതൊക്കെ ഇതിന്റെ ഭാഗമാണ്. വിഷയം രാഷ്‌ട്രീയമാണ്. അതുകൊണ്ടുതന്നെ രഹസ്യവുമാണ്.\nപാലക്കാടന് കളരിമുറ മതിയോ ഡല്‍ഹിയിലും..?\nഡല്‍ഹി എനിക്ക് അപരിചിതമായ നഗരമല്ല. 2002- 2006 വരെ യൂത്ത് കോണ്‍ഗ്രസ് അഖിലേന്ത്യാ ജനറല് സെക്രട്ടറിയായി ഡല്‍ഹി കേന്ദ്രീകരിച്ചാണു പ്രവര്‍ത്തിച്ചത്. സോണിയാ ഗാന്ധിയായിരുന്നു അന്ന് അധ്യക്ഷ. ഇപ്പോള് എം.പിയെന്ന നിലയില് രാഹുല് ഗാന്ധിക്കൊപ്പവും പ്രവര്‍ത്തിക്കാന് അവസരം കിട്ടി.\nവൈകിയെത്തിയ അവസരം എന്ന്\nഒമ്പതില് പഠിക്കുമ്പോള് കെ.എസ്.യുവിലൂടെ തുടങ്ങിയതാണ്. പാര്‍ട്ടിയിലെത്തിയപ്പോള് അന്നും ഇന്നും അടിയുറച്ച് ഐ ഗ്രൂപ്പില് തന്നെ. ലീഡര് കെ. കരുണാകരന് പുതിയ പാര്‍ട്ടിയുണ്ടാക്കിയപ്പോഴും പോയില്ല. അതോടെ ഐ ഗ്രൂപ്പ് അകറ്റി നിര്‍ത്തി. ഗ്രൂപ്പിനോടു കാണിച്ച ആത്മാര്‍ത്ഥത മൂലം മറു ഗ്രൂപ്പുകാരും ഒതുക്കി. എട്ടു വര്‍ഷം മുഖ്യധാരയിലേക്ക് വരാനാകാതെ ഒതുങ്ങി കഴിയേണ്ടിവന്നു. പിന്നീട് രമേശ് ചെന്നിത്തലയാണ് കെ.പി.സി.സി സെക്രട്ടറിയാക്കി കൈപ്പിടിച്ചുയര്‍ത്തിയത്.


കള്ളപ്പണം വെളുപ്പിക്കൽ കേസ് :ബിനീഷ് കോടിയേരിക്ക് ജാമ്യമില്ല.. | Daily Indian Herald\nകള്ളപ്പണം വെളുപ്പിക്കൽ കേസ് :ബിനീഷ് കോടിയേരിക്ക് ജാമ്യമില്ല..\nFebruary 22, 2021 6:16 pm By : Indian Herald Staff\nബംഗളൂരു : കള്ളപ്പണം വെളുപ്പിക്കൽ കേസിൽ അറസ്റ്റിലായ ബിനീഷ് കോടിയേരിയുടെ ജാമ്യാപേക്ഷ കോടതി തള്ളി. ബംഗളൂരു സിറ്റി സിവിൽ ആന്റ് സെഷൻസ് കോടതിയാണ് ബിനീഷിന്റെ ഹർജി തള്ളിയത്. ബിനീഷ് നിലവിൽ ബംഗളൂരു പരപ്പന അഗ്രഹാര ജയിലിൽ റിമാൻഡിലാണ്.രണ്ടാം തവണയാണ് ജാമ്യാപേക്ഷ തള്ളിയത്. നാളെ ബിനീഷിന്‍റെ റിമാന്‍ഡ് കാലാവധി തീരും. ജാമ്യം നിഷേധിച്ച സാഹചര്യത്തില് റിമാന്‍ഡ് നീട്ടും. ഈ സാഹചര്യത്തില് ജാമ്യം തേടി ഹൈക്കോടതിയെ സമീപിക്കാനാണ് ബിനീഷിന്‍റെ തീരുമാനം.\nകഴിഞ്ഞ വര്‍ഷം ഒക്ടോബർ 29നാണ് ബിനീഷ് കോടിയേരിയെ അറസ്റ്റ് ചെയ്തത്. മയക്കുമരുന്ന് കേസില് അറസ്റ്റിലായ മുഹമ്മദ് അനൂപുമായി സാമ്പത്തിക ഇടപാടുകള് നടത്തിയവരെ കുറിച്ചുള്ള അന്വേഷണത്തിനിടെയാണ് ഇ.ഡി ബിനീഷ് കോടിയേരിയെ അറസ്റ്റ് ചെയ്തത്.ബംഗളൂരു മയക്കുമരുന്ന് കേസുമായി ബന്ധപ്പെട്ട് കഴിഞ്ഞ ഓക്ടോബർ 29 നാണ് ഇഡി ബിനീഷ് കോടിയേരിയെ അറസ്റ്റ് ചെയ്തത്. തുടർന്ന് അറസ്റ്റിലായി 72 ദിവസം പിന്നിട്ട സാഹചര്യത്തിലാണ് ബിനീഷ് വീണ്ടും ജാമ്യാപേക്ഷ സമർപ്പിച്ചത്. എന്നാൽ അന്വേഷണം പൂർത്തിയായിട്ടില്ലെന്നും പ്രതിയ്ക്ക് ജാമ്യം നൽകരുതെന്നും ഇഡി കോടതിയിൽ ആവശ്യപ്പെട്ടിരുന്നു. ഇത് പരിഗണിച്ചാണ് കോടതി ഉത്തരവ് പുറപ്പെടുവിച്ചത്.\nകഴിഞ്ഞ ഏഴ് വർഷത്തിനിടെ ബിനീഷ് വിവിധ ബാങ്ക് അക്കൗണ്ടുകളിലൂടെ 5.17 കോടി രൂപയുടെ ഇടപാട് നടത്തിയെന്നാണ് ഇഡിയുടെ കണ്ടെത്തൽ. 2012 മുതൽ 2019 വരെ 5,17,36,600 രൂപ ബിനീഷിന്റെ അക്കൗണ്ടിലെത്തി. ഇതിൽ 1,16,76,276 രൂപയ്ക്ക് മാത്രമെ ബിനീഷ് ഐടി റിട്ടേൺ സമർപ്പിച്ചിട്ടുള്ളുവെന്നും ഇഡി കണ്ടെത്തിയിരുന്നു.\nTags: bineesh kodiyer arrested, Bineesh kodiyeri\nപണം തട്ടിപ്പ് കേസ് ;കാപ്പന്റെ മന്ത്രി മോഹം പൊലിയുന്നു !\nബിനീഷ് കോടിയേരിക്ക് ബെംഗളൂരുവിൽ അറസ്റ്റിലായ ലഹരിമരുന്ന് സംഘവുമായി ബന്ധം.സിനിമ താരങ്ങള്‍ക്കെതിരെയേും ആരോപണം.ഗുരുതര ആരോപണവുമായി പി.കെ ഫിറോസ്.\nഉന്നാവോയിലെ പെണ്‍കുട്ടിക്കായി ബിനീഷ് കോടിയേരി; പൊങ്കാലയിട്ട് നാട്ടുകാർ


cbi will question karthi chidambaram today വ്യാജ വിസ അനുവദിച്ചതിന് കോഴ വാങ്ങിയെന്ന കേസ്: കാര്‍ത്തി ചിദംബരത്തെ ഇന്ന് ചോദ്യം ചെയ്യും\nവ്യാജ വിസ അനുവദിച്ചതിന് കോഴ വാങ്ങിയെന്ന കേസ്: കാര്‍ത്തി ചിദംബരത്തെ ഇന്ന് ചോദ്യം ചെയ്യും\nവ്യാജ വിസ സംഘടിപ്പിക്കുന്നതിന് കോഴ വാങ്ങിയെന്ന കേസില് കാര്‍ത്തി ചിദംബരത്തെ സിബിഐ ഇന്ന് ചോദ്യം ചെയ്യും. 11 മണിക്ക് ചോദ്യം ചെയ്യലിന് ഹാജരാകാനായിരുന്നു സിബിഐയുടെ സമന്‍സ്. ഇന്ന് രാവിലെയാണ് കാര്‍ത്തി ചിദംബരം യുകെയില് നിന്ന് മടങ്ങിയെത്തിയത്. ഡല്‍ഹിയിലെത്തി 16 മണിക്കൂറിനുള്ളില് ചോദ്യം ചെയ്യലിന് ഹാജരാകണമെന്നാണ് നിലവില് സിബിഐ സ്‌പെഷ്യല് കോടതി അറിയിച്ചിരിക്കുന്നത്. സിബിഐ കസ്റ്റഡിയിലുള്ള സുഹൃത്ത് ഭാസ്‌കര രാമനൊപ്പം ഇരുത്തിയാകും കാര്‍ത്തി ചിദംബരത്തെ ചോദ്യം ചെയ്യുക.\nനാളെയാണ് ഭാസ്‌കര രാമന്റെ കസ്റ്റഡി കാലാവധി അവസാനിക്കുന്നത്. ചൈനീസ് പൗരന്മാര്‍ക്ക് അനധികൃതമായി വിസ നല്‍കാന് ഇടപെട്ടെന്ന കേസില് സിബിഐ തയാറാക്കിയ എഫ്‌ഐആറില് കാര്‍ത്തി ചിദംബരം ഉള്‍പ്പെടെ അഞ്ച് പ്രതികളാണുള്ളത്. ഭാസ്‌കരരാമന്, വികാസ് മഖാരിയ എന്നിവരേയും പ്രതിയാക്കിയിട്ടുണ്ട്.\nപഞ്ചാബിലെ മാന്‍സ ആസ്ഥാനമായ കമ്പനി ഇടനിലക്കാരന് വഴി കോഴ നല്‍കിയെന്നാണ് എഫ്‌ഐആറിലുള്ളത്. വിസ അനുവദിക്കുന്നതിന് 50 ലക്ഷം രൂപ കോഴയായി ആവശ്യപ്പെട്ടതായും സിബിഐ കണ്ടെത്തിയിട്ടുണ്ട്. കേസുമായി ബന്ധപ്പെട്ട് പി ചിദംബരത്തിന്റെ വീട്ടില് സിബിഐ റെയ്ഡ് നടത്തിയിരുന്നു. ചിദംബരത്തിന്റെ ചെന്നൈയിലേയും ഡല്‍ഹിയിലേയും വീടുകളിലാണ് സിബിഐ പരിശോധന നടത്തിയത്.\nകാര്‍ത്തി ചിദംബരം 201014 കാലയളവില് വിദേശത്തേക്ക് പണമയച്ചെന്ന പരാതിയാണ് സിബിഐയുടെ പുതിയ കേസിനാധാരം. 2019ല് ഐഎന്‍എക്‌സ് മീഡിയ അഴിമതി, കള്ളപ്പണം വെളുപ്പിക്കല് എന്നീ കേസുകളുമായി ബന്ധപ്പെട്ട് പി ചിദംബരത്തെ അദ്ദേഹത്തിന്റെ വസതിയില് നിന്ന് സിബിഐ അറസ്റ്റ് ചെയ്തിരുന്നു.\nStory Highlights: cbi will question karthi chidambaram today\nRead more on: karthi chidambaram | visa | visa scam\nജിസിസിയിലെ താമസക്കാർക്ക് വിസയില്ലാതെ സൗദി അറേബ്യ സന്ദർശിക്കാം; പുതിയ നീക്കവുമായി അധികൃതർ Gulf News\nകാർത്തി ചിദംബരത്തിന്റെ മുൻകൂർ ജാമ്യാപേക്ഷ ഡൽഹി ഹൈക്കോടതി ഇന്ന് പരിഗണിക്കും Kerala News


റോയൽ എൻഫീൽഡിന്റെ ചുണക്കുട്ടൻ മിറ്റിയോറിനെ അടുത്തറിയാം | Royal Enfield Meteor 350 Test Dirve Review\nറോയൽ എൻഫീൽഡിന്റെ ചുണക്കുട്ടൻ മിറ്റിയോറിനെ അടുത്തറിയാം\nപ്രവീൺ January 19, 2021 07:33 AM IST\nചാംപ്യൻ ആകണമെങ്കിൽ തന്നോടു തന്നെ മത്സരിക്കണം എന്നാണ് പഴമൊഴി. ഇങ്ങനെ ചാംപ്യൻമാരായ രണ്ടു പേരാണ് രംഗത്തിറങ്ങിയിട്ടുള്ളത്. ഒന്ന് മഹീന്ദ്ര ഥാർ. രണ്ടാമത്തേത് മിറ്റിയോർ. feeling excited എന്നു സമൂഹമാധ്യമങ്ങളിൽ നാം കുറിക്കാറില്ലേ? അതുതന്നെയാണ് മിറ്റിയോറിന്റെ ടെസ്റ്റ് റൈഡ് കഴിഞ്ഞപ്പോൾ തോന്നിയത്. മുൻഗാമിയായ തണ്ടർബേഡുമായി മാറ്റുരച്ചാണ് മിറ്റിയോർ മികവു തെളിയിച്ചത്. ഒരു വാക്യം മതി ഈ ക്രൂസർ ബൈക്കിന്റെ ഗുണം മനസ്സിലാക്കാൻ. അതേതു വാക്യം എന്നല്ലേ? കൊച്ചി-അതിരപ്പിള്ളി-മലയാറ്റൂർ വഴിയൊന്നു കറങ്ങിയതിന്റെ അനുഭവത്തിലൂടെ അതറിയാം.\nപ്രധാന പരാതി മാറുന്നു ഇന്റർസെപ്റ്റർ ഒഴികെയുള്ള റോയൽ എൻഫീൽഡ് ബൈക്കുകൾക്കുള്ള പ്രധാന പരാതി എന്തായിരുന്നു? കണ്ണാടിയിലൂടെ പിന്നിലേക്കു നോക്കണമെങ്കിൽ ക്ലച്ച് പിടിക്കണം എന്നതു തന്നെ. ക്ലച്ച് പിടിക്കുമ്പോൾ എൻജിൻ വൈബ്രേഷൻ ഹാൻഡിലിൽ കിട്ടുകയില്ല. അന്നേരം കണ്ണാടികൾ വിറയ്ക്കുകയില്ല. ഈ വൈബ്രേഷൻ തന്നെയായിരുന്നു എല്ലാ ‘ ബുള്ളറ്റു’കൾക്കുമുള്ള പ്രധാന പ്രശ്നം. എന്നാൽ മിറ്റിയോറിനെ ഈ ഗണത്തിൽനിന്നു മാറ്റി നിർത്താം. നല്ല സ്മൂത്ത് ബൈക്ക്. ഹാൻഡിലിൽ വിറയൽ കിട്ടുന്നില്ല എന്നതാണ് ആദ്യമായി പറയേണ്ടത്. ഈയൊരൊറ്റ വാക്യത്തിലാണ് മിറ്റിയോറിന്റെ മേൻമയിരിക്കുന്നത്. ഫാസ്റ്റ്ട്രാക്കിനു ലഭിച്ച പടക്കുതിര മിറ്റിയോർ സൂപ്പർ നോവ ബ്രൗൺ.\nതണ്ടർബേഡ് x 350 യുമായി താരതമ്യം ചെയ്താൽ- വീതികൂടിയവയാണു ടയറുകൾ-തണ്ടർബേഡ് മുന്നിൽ 19 ഇഞ്ച്. പിന്നിൽ 18 മിറ്റിയോർ- മുന്നിൽ 19 ഇഞ്ച് പിന്നിൽ 17. ഈ മാറ്റം കൊണ്ടുള്ള ഗുണങ്ങൾ ഇവയാണ്- യാത്രാസ്ഥിരത കൂടി, യാത്രാസുഖവും. പിൻസീറ്റിന്റെ ഉയരം കുറഞ്ഞു. അതുകൊണ്ടുതന്നെ ശരാശരി ഉയരക്കാർക്കും അനായാസം കൊണ്ടുപോകാം മിറ്റിയോറിനെ. എറണാകുളത്തുനിന്നു ചാലക്കുടിവരെ ഹൈവേയിലൂടെ ക്രൂസ് ചെയ്തുപോയപ്പോൾ ആത്മവിശ്വാസം നൽകിയത് വീതിയേറിയ ടയറുകളായിരുന്നു.\nചാലക്കുടി മുതൽ അതിരപ്പിള്ളി വരെ വളഞ്ഞുപുളഞ്ഞാണ് പാത എന്നറിയാമല്ലോ. ഫൊട്ടോഗ്രഫർക്ക് ഒരു കാര്യം നിർബന്ധം. സൂര്യൻ ഒളിഞ്ഞുനോക്കുന്ന ചില സ്ഥലങ്ങളുണ്ട് വഴിയിൽ. അവിടെ നിർത്തിവേണം മിറ്റിയോറിന്റെ പടമെടുക്കാൻ. വേഗം എത്തിയാലേ കാര്യം നടക്കൂ. മിറ്റിയോറിന്റെ സോഫ്റ്റ് ഗ്രിപ് ഹാൻഡിലിൽ കൈ കൊടുത്തു. പിന്നിൽ ആളെയിരുത്തി വളവുകൾ ചെരിച്ചുവീശിയെടുത്താണ് ആദ്യത്തെ പടമെടുത്ത സ്ഥലമെത്തിയത്. ഒരിടത്തും മിറ്റിയോറിന്റെ സ്ഥിരത നഷ്ടപ്പെട്ടില്ല. അതിനു കാരണം പുതിയ ഫ്രെയിം അഥവാ ഷാസിയാണ്. ട്വിൻ ഡൗൺ ട്യൂബ് സ്പൈൻ ഫ്രെയിമിനു ഭാരം കുറവാണ്. എന്നാൽ, സ്ഥിരത അതിശയിപ്പിക്കും വിധം കൂടുതലാണ്. കഠിനമായ ബ്രേക്കിങ് ആവശ്യം വന്നില്ലെങ്കിലും ഡ്യൂവൽ ചാനൽ എബിഎസ് മിറ്റിയോറിനെ പാളാതെ നിർത്തും എന്ന് ബോധ്യമായ റൈഡ് ആയിരുന്നു അതിരപ്പിള്ളി വരെ. ഡിസ്ക് ബ്രേക്കുകളുടെയും വ്യാസം തണ്ടർബേഡിനെക്കാൾ കൂടുതലാണ്. ബ്രേക്കിങ് കിടു എന്നർഥം.\nവിഭജിച്ച സീറ്റ്, വീതിയേറിയതുമാണ്. റൈഡറുടെ ഇരിപ്പുസുഖം അപാരം. കുറച്ചുകൂടി താഴ്ന്ന സീറ്റ് വേണമെങ്കിൽ കസ്റ്റമൈസ് ചെയ്യാം. പിൻസീറ്റും തരക്കേടില്ല. സീറ്റിലെ സ്റ്റിച്ചിങ് ആകർഷകം. മുന്നിലെ ടൂറിങ് സ്ക്രീൻ ദീർഘയാത്രകളിൽ കാറ്റിനെ മാറ്റിനിർത്തും. ക്ഷീണമുണ്ടാക്കുകയില്ല. പിൻ മഡ്ഗാർഡിനു വീതി കൂടി. മറ്റ് ഇന്റർനാഷനൽ ക്രൂസർ ബൈക്കുകളിലേതുപോലെ മഡ്ഗാർഡിന്റെ അറ്റത്തു തൂങ്ങിക്കിടക്കുന്നതുപോലെയാണ് നമ്പർപ്ലേറ്റ്. മഡ്ഗാർഡിന്റെ മസിൽതുടിപ്പ് ശരിക്കും കാണാമെന്നതു നേട്ടം. ക്ലാസിക് രീതിയിൽ റിയർലാംപും ഇൻഡിക്കേറ്ററും. പൂർത്തിയാക്കാത്ത വൃത്തരൂപത്തിൽ എൽഇഡി പൈലറ്റ് ലാംപ് മിറ്റിയോറിന്റെ സാന്നിധ്യം എവിടെയും എടുത്തറിയിക്കും.\nട്രിപ്പർ എന്ന നാവിഗേഷൻ സിസ്റ്റം– മീറ്റർ കൺസോളിൽ വലതുവശത്തെ ഡിജിറ്റൽ ഡിസ്പ്ലേയിൽ നാവിഗേഷൻ വിവരങ്ങൾ കാണാം. റോയൽ എൻഫീൽഡ് ആപ് ഡൗൺലോഡ് ചെയ്യണം. ആപ്പ് ബ്ലൂടൂത്തുമായി ബന്ധിപ്പിക്കണം. ബാറ്ററി ഒപ്റ്റിമൈസേഷൻ ഓൺ ആക്കിയാൽ, ബാറ്ററി സേവിങ് മോഡ് ഓൺ ആയിരുന്നാൽ ബൈക്കുമായി ഫോൺ കണക്ട് ആവുകയില്ല. മാത്രമല്ല, ഫോണിലെ ലൊക്കേഷൻ ഓൺ ആക്കി വയ്ക്കുകയും വേണം.\nഏഴാറ്റുമുഖം കഴിഞ്ഞ് മലയാറ്റൂരിലേക്കുള്ള ഗ്രാമവഴികളിൽ ഈ നാവിഗേഷൻ സഹായകരമായിരുന്നു. അല്ലെങ്കിൽ ഇടയ്ക്കു നിർത്തി ഫോണിലെ നാവിഗേഷൻ നോക്കേണ്ടി വരുമായിരുന്നു- റൈഡിന്റെ രസം പോകുമായിരുന്നു. ഗൂഗിളിന്റെ സഹകരണത്തോടെയാണ് ട്രിപ്പർ പ്രവർത്തിക്കുന്നത്. യുഎസ്ബി ചാർജിങ് പോർട്ട് ഹാൻഡിൽബാറിന്റെ താഴെയുണ്ട്. ഹിമാലയത്തിലേക്കൊക്കെ ദീർഘയാത്ര ചെയ്തവർക്കറിയാം ചാർജിങ് പോർട്ടിന്റെ ഗുണം. സ്റ്റാർട്ട് ബട്ടണിന്റെ രീതി മാറി. പഴയ സ്വിച്ച് മോഡിൽനിന്ന് നോബ് (റോട്ടറി സ്വിച്ച് ) രീതിയിലാണ് സ്റ്റാർട്ട് ‘ബട്ടൺ’. ലൈറ്റിന്റേതും റോട്ടറി സ്വിച്ച് തന്നെ.\nമീറ്ററുകൾ ഘടിപ്പിച്ചത് ദുർബലമായ രീതിയിലാണ്. ഒന്നു തൊട്ടാൽ ആ ബലഹീനത അറിയും. നെഗറ്റീവ് ആയി പറയാൻ ഉള്ള കാര്യം ഇതാണ്. പരിഹരിക്കുമെന്നു കരുതാം. സുഖകരമായ റബർ കുഷനിങ് ഉണ്ട് ഫുട്ട്റെസ്റ്റുകൾക്ക് .\nരണ്ടു ബൈക്കുകൾ റൈഡിനു കൂട്ടുണ്ടായിരുന്നു. ഒന്ന് ഇന്റർസെപ്റ്റർ,പിന്നെ ക്ലാസിക്. ഇവ മൂന്നും താരതമ്യം ചെയ്യുമ്പോൾ നിവർന്നിരുന്ന്, ആയാസമില്ലാതെ യാത്ര ചെയ്യുന്ന റൈഡിങ് പൊസിഷൻ ആണ് മിറ്റിയോറിന്. പിന്നിലും അത്ര കുടുക്കമില്ലെന്നു പറയാം. ബാക്ക് സപ്പോർട്ട് നടുവിന് നല്ല പിന്തുണയാണു പിന്നിലെ യാത്രക്കാരനു നൽകുന്നത്. വീൽബേസ് കൂടിയതും യാത്രാസുഖത്തിൽ പ്രതിഫലിക്കുന്നുണ്ട്. 765 മി മി ആണ് സീറ്റിന്റെ ഉയരം. ക്ലാസിക്– 800 എംഎം. ജാവ 42 765 എംഎം. ഉയരം കുറഞ്ഞവർക്കും അനായാസം നിയന്ത്രിക്കാം.\nപുതിയ ജെ സീരീസ് എൻജിൻ. രൂപഘടനയിൽ ഇന്റർസെപ്റ്ററിന്റേതിനോടു സാമ്യമുണ്ട്. ശബ്ദം അത്ര ഗാംഭീര്യമുള്ളതല്ലെങ്കിലും രസകരമാണ്. കരുത്ത് മുൻ എൻജിനുകളെക്കാൾ കൂടുതൽ. എന്നാൽ, ടോർക്ക് തണ്ടർബേഡിനെക്കാൾ കുറച്ചു കുറവാണ്. ക്രൂസർ ബൈക്ക് ആണല്ലോ മിറ്റിയോർ. അതുകൊണ്ടുതന്നെ ഞൊടിയിടയിലെ കുതിപ്പിനല്ല പ്രാധാന്യം, മറിച്ച് ഏതുവേഗത്തിലും സ്മൂത്ത് ആയി റൈഡ് ചെയ്യുന്നതിനാണ്. മൂന്നക്കവേഗത്തിലെത്തുമ്പോൾ ചെറിയൊരു മടുപ്പുണ്ട് പിന്നെ കുതിക്കാൻ.\nലോങ് സ്ട്രോക്ക് എൻജിന്റെ ലോ എൻഡ് ടോർക്ക് ചെറുവേഗത്തിൽ ഇടിപ്പില്ലാതെ യാത്ര ചെയ്യുന്നതിനു സഹായകരമാണ്. ക്ലച്ച് താങ്ങാതെ തന്നെ നഗരത്തിൽ മെല്ലെ ഓടിക്കാം.5സ്പീഡ് ഗിയർബോക്സ് സ്മൂത്ത്. പതിനായിരം കിലോമീറ്ററിൽ ഓയിൽ മാറ്റിയാൽ മതി. 15 ലീറ്റർ ആണ് ഫ്യൂവൽ ടാങ്ക് ശേഷി.5ലീറ്റർ എത്തിയാൽ ലോ ഫ്യൂവൽ വാണിങ് ലൈറ്റ് തെളിയും. പിന്നീട് സഞ്ചരിച്ച ദൂരം ട്രിപ് എഫിൽ കാണാം. സൈഡ് സ്റ്റാൻ‍ഡ് തട്ടിയില്ലെങ്കിൽ മിറ്റിയോർ സ്റ്റാർട്ട് ആകില്ല\nഏത് ഉയരക്കാർക്കും അനായാസം ഓടിക്കാവുന്ന, പുഷ്പം പോലെ കോർണറിങ് ചെയ്യാവുന്ന, എൻജിൻ വൈബ്രേഷൻ ഹാൻഡിൽ ബാറിൽ അനുഭവപ്പെടാത്ത, ദീർഘദൂരയാത്രയ്ക്കും ചെറുയാത്രകൾക്കും ഒരുപോലെയിണങ്ങുന്ന, നല്ല സ്ഥിരതയുള്ള സൂപ്പർ ക്രൂസർ. സീറ്റും സൈലൻസറും അടക്കം ചെറുകാര്യങ്ങളിൽ വരെ കസ്റ്റമൈസ് ചെയ്യാനുള്ള സൗകര്യം റോയൽ എൻഫീൽഡ് നൽകുന്നുണ്ട്. ധൈര്യമായി എടുക്കാം മിറ്റോയോറിനെ.\nEnglish Summary: Royal Enfield Meteor 350 Test Dirve Review


ലോക്ക് ഡൗൺ കാലം പ്രയോജനപ്പെടുത്തി കയ്പമംഗലത്ത് അടുക്കള തോട്ടങ്ങൾ – Meddling Media\nലോക്ക് ഡൗൺ കാലം പ്രയോജനപ്പെടുത്തി കയ്പമംഗലത്ത് അടുക്കള തോട്ടങ്ങൾ\nലോക്ക് ഡൗൺ കാലം പ്രയോജനപ്പെടുത്തി കയ്പമംഗത്ത് ഇനി അടുക്കള തോട്ടങ്ങൾ തളിർക്കും. ലോക്ക് ഡൗണിന്റെ പശ്ചാത്തലത്തിൽ ജനങ്ങൾക്ക് പച്ചക്കറി ക്ഷാമം നേരിടുന്ന സാഹചര്യത്തിൽ എല്ലാ വീടുകളിലും അടുക്കള തോട്ടങ്ങൾ ഒരുക്കാൻ മുഖ്യമന്ത്രി നിർദ്ദേശിച്ചിരുന്നു. ഇതിന്റെ ഭാഗമായി കയ്പമംഗലം മണ്ഡലത്തിലെ മുഴുവൻ പഞ്ചായത്തിലും കൃഷിയിൽ താൽപര്യമുള്ളവർക്ക് അടുക്കള തോട്ടമൊരുക്കാൻ നടീൽ വസ്തുക്കൽ സൗജന്യമായി നൽകാൻ ആരംഭിച്ചു. മണപ്പുറം ഫൗണ്ടേഷന്റെ സഹകരണത്തോടെ ഒരു 1,25,000 ലക്ഷത്തി ഇരുപത്തി അയ്യായിരം രൂപയുടെ പച്ചക്കറിതൈകളാണ് സൗജന്യമായി\nനൽകുന്നത്. കൃഷി വകുപ്പിന്റെ നേതൃത്വത്തിൽ വിതരണം ചെയ്യുന്ന തൈകൾ വാർഡ് മെമ്പർമാർ മുഖേന ആവശ്യക്കാർക്ക് എത്തിച്ചുകൊടുക്കും. ശ്രീനാരായണപുരം ഗ്രാമ പഞ്ചായത്തിൽ നടന്ന പച്ചക്കറി തൈകളുടെ വിതരണത്തിന്റെ മണ്ഡലതല ഉദ്ഘാടനം എം എൽ എ ഇ ടി ടൈസൺ മാസ്റ്റർ നിർവ്വഹിച്ചു. മതിലകം ബ്ലോക്ക് പഞ്ചായത്ത് പ്രസിഡന്റ് കെ കെ അബീദലി അധ്യക്ഷത വഹിച്ചു. ഗ്രാമ പഞ്ചായത്ത് പ്രസിഡന്റ് സൗദ നാസർ, വൈസ് പ്രസിഡന്റ് എം എസ് മോഹനൻ, മണപ്പുറം ഫിനാൻസ് ചീഫ് പി ആർ ഒ സനോജ് ഹെർബർട്ട്, ഡെപ്യൂട്ടി ജനറൽ മാനേജർ കെ എം അഷ്റഫ്, പി സി ബിനോയ് എന്നിവർ പങ്കെടുത്തു.\nകേച്ചേരി ടൗൺ അഗ്‌നി രക്ഷാസേന അണുവിമുക്തമാക്കി\nഅതിഥി തൊഴിലാളികളുടെ സംരക്ഷണം: പഞ്ചായത്തുകൾക്ക് സഹായവുമായി സന്നദ്ധ സംഘട


നിയമത്തിനെതിരെ വിവാഹ വസ്ത്രങ്ങളുടെ ആത്മഹത്യ നിയമത്തിനെതിരെ വിവാഹ വസ്ത്രങ്ങളുടെ ആത്മഹത്യ\nനിയമത്തിനെതിരെ വിവാഹ വസ്ത്രങ്ങളുടെ ആത്മഹ....\nPublished on April 24, 2017 at 4:55 pm\nനിയമത്തിനെതിരെ വിവാഹ വസ്ത്രങ്ങളുടെ ആത്മഹത്യ\nലൈംഗികപീഡനത്തിന് ഇരയാക്കിയ പെണ്‍കുട്ടിയെ വിവാഹം കഴിക്കുന്നതിലൂടെ പ്രതിയെ ശിക്ഷയില് നിന്ന് രക്ഷപ്പെടാന് അനുവദിക്കുന്ന നിയമത്തിനെതിരെ ലെബനനില് വ്യത്യസ്ത പ്രതിഷേധം.\nരാജ്യത്തെ പ്രശസ്തമായ ബെയ്റൂട്ട് ബീച്ചാണ് ഈ പ്രതിഷേധത്തിന് വേദിയായത്. വിവാഹവേളകളില് പെണ്‍കുട്ടികള് ധരിക്കുന്ന വെളുത്ത വിവാഹവസ്ത്രങ്ങളുടെ കഴുത്തില് കുരുക്കിട്ട് തൂക്കിയിട്ടായിരുന്നു പ്രതിഷേധം സംഘടിപ്പിച്ചത്.\n31 വസ്ത്രങ്ങളാണ് ഇത്തരത്തില് തൂക്കിയിട്ടത്. മാസത്തിലെ ഓരോദിവസവും സ്ത്രീകള് പീഡനത്തിനിരയാകുയോ പീഡകനെ വിവാഹം ചെയ്യാന് നിര്‍ബന്ധിതരാകുകയോ ചെയ്യുന്നുണ്ട്. ഇതിന് സൂചനയെന്നോണമാണ് 31 വിവാഹവസ്ത്രങ്ങള് തിരഞ്ഞെടുത്തതെന്ന് സന്നദ്ധസംഘടനാ പ്രവര്‍ത്തക ആലിയ അവാദ പറയുന്നു.\nബലാത്സംഗം, പീഡനം, തട്ടിക്കൊണ്ടു പോകല്, നിര്‍ബന്ധിത വിവാഹം എന്നീ വിഷയങ്ങളുമായി ബന്ധപ്പെട്ട 522 -ാം ആര്‍ട്ടിക്കിള് പ്രാബല്യത്തില് കൊണ്ടുവരാനുള്ള നിര്‍ദേശത്തിന് പാര്‍ലമെന്ററി കമ്മറ്റി കഴിഞ്ഞ ഫെബ്രുവരിയില് അംഗീകാരം നല്‍കിയിരുന്നു.\nഇതു പ്രകാരം പീഡിപ്പിച്ച പെണ്‍കുട്ടിയെ വിവാഹം ചെയ്യുന്നതിലൂടെ അക്രമിക്ക് ശിക്ഷയില്‍നിന്ന് രക്ഷപ്പെടാന് സാധിക്കും. ഈ വരുന്ന മെയ് പതിനഞ്ചിന് ഇക്കാര്യം വീണ്ടും പാര്‍ലമെന്റിന്റെ പരിഗണനയില് വരുന്നത്.\nപാര്‍ലമെന്ററി കമ്മറ്റിയുടെ നിര്‍ദേശം എം.പിമാര് തള്ളിക്കളയുമെന്നാണ് പ്രതിഷേധക്കാര് കരുതുന്നത്. ആര്‍ട്ടിക്കിള് റദ്ദാക്കണമെന്ന് ആവശ്യത്തെ പിന്തുണയ്ക്കുമ്പോള് സ്ത്രീകളെ ഉപദ്രവിക്കുന്നവരോട് അരുതെന്നു പറയുകയാണ് നിങ്ങള്- പാര്‍ലമെന്റ് അംഗങ്ങളോടുള്ള പ്രതിഷേധക്കാര് പറയുന്നു.


ഇന്ത്യന് വനിതാ ഫുട്ബോള് ടീമിന് 'ഗോകുലം ടെസ്റ്റ്' | The Indian women's football team will take on the Gokulam women's team inatraining match\nഇന്ത്യന് വനിതാ ഫുട്ബോള് ടീമിന് 'ഗോകുലം ടെസ്റ്റ്'\nDec 30, 2021, 09:04 AM IST\nവൈകുന്നേരം 4.30 ന് കൊച്ചി പനമ്പള്ളി നഗറിലാണ് മത്സരം.\nഇന്ത്യന് വനിതാ ടീം പരിശീലനത്തില് | Photo: twitter.com/IndianFootball\nകോഴിക്കോട്: എ.എഫ്.സി. ഏഷ്യ കപ്പിനൊരുങ്ങുന്ന ഇന്ത്യന് വനിതാ ഫുട്ബോള് ടീം പരിശീലന മത്സരത്തില് ഗോകുലം വനിതാ ടീമിനെ നേരിടും. വൈകുന്നേരം 4.30 ന് കൊച്ചി പനമ്പള്ളി നഗറിലാണ് മത്സരം.\nജനുവരി 20-നാണ് എഷ്യാ കപ്പ്. ഇതിന് മുന്നോടിയായി കേരളത്തില് ത്രിരാഷ്ട്ര ടൂര്‍ണമെന്റ് നടത്താന് അഖിലേന്ത്യ ഫുട്ബോള് ഫെഡറേഷന് ആലോചിച്ചിരുന്നു. എന്നാല്, ഒമിക്രോണ് വ്യാപനത്തോടെ ഈ ടൂര്‍ണമെന്റ് റദ്ദാക്കി. ഇതോടെയാണ് ശക്തരായ ഗോകുലം വനിതാ ടീമുമായി കളിക്കാന് തീരുമാനിച്ചത്. തോമസ് ഡെന്നര്‍ബി മുഖ്യപരിശീലകനായ ടീമിന്റെ സഹപരിശീലക മലയാളിയായ പി.വി. പ്രിയയാണ്. സംസ്ഥാന വനിതാ ലീഗില് ഗോള് വര്‍ഷിച്ചു ജയിക്കുന്ന ക്ലബ്ബാണ് ഗോകുലം. മൂന്ന് കളിയില് ടീം 43 ഗോള് നേടി.\nഗോകുലത്തിലെ ഏഴ് കളിക്കാരാണ് ഇന്ത്യന് ടീമിലുള്ളത്. ബ്രസീലിനെതിരേ ഗോള് നേടിയ മനീഷ കല്യാണ്, ഡാങ്മെയ് ഗ്രെയ്സ്, ഗോള്‍കീപ്പര് അദിതി ചൗഹാന്, രഞ്ജന ചാനു, ഡാലിമ ചിബ്ബര്, റിതു റാണി, സഞ്ജു യാദവ് തുടങ്ങിയവര് ഇന്ത്യന്‍ടീമിലെ ഗോകുലം താരങ്ങളാണ്. ഘാന സ്ട്രൈക്കര് എല്‍ഷാദെയ് അച്ചെയംപോങ്, മ്യാന്‍മാര് മുന്നേറ്റനിരതാരം വിന് തെയ്ന്‍ഗി ടുണ് എന്നീ വിദേശതാരങ്ങളും ഒരുസംഘം യുവതാരങ്ങളുമാണ് ഗോകുലത്തിന്റെ കരുത്ത്. ആന്റണി ആന്‍ഡ്രൂസാണ് പരിശീലകന്.\nContent Highlights: The Indian women's football team will take on the Gokulam women's team inatraining match\nടുണീഷ്യയ്‌ക്കെതിരായ സൗഹൃദ ഫുട്‌ബോള് മത്സരത്തില് ഇന്ത്യന് വനിതകള്‍ക്ക് തോല്‍വി\nGokulam Kerala FC women team\nവിജയവഴിയില് തിരിച്ചെത്തി യുണൈറ്റഡ്


വയറിന്‍റെ ആരോഗ്യത്തിന് പുളിപ്പിച്ച ഭക്ഷണം മെനുവില് ഉള്‍പ്പെടുത്താം | Fremented foods\nവയറിന്‍റെ ആരോഗ്യത്തിന് പുളിപ്പിച്ച ഭക്ഷണം മെനുവില് ഉള്‍പ്പെടുത്താം\nമനോരമ ലേഖകൻ November 26, 2021 09:22 AM IST\nനല്ല ആരോഗ്യത്തിന്‍റെ രഹസ്യം നല്ല വയറില് ആരംഭിക്കുന്നു. 100 ട്രില്യണ് ബാക്ടീരിയകളാണ് വയറും കുടലുകളും എല്ലാം അടങ്ങുന്ന നമ്മുടെ ഉദരവ്യവസ്ഥയില് താമസമാക്കിയിരിക്കുന്നത്. ഇവയിലെ നല്ല ബാക്ടീരിയയും ചീത്ത ബാക്ടീരിയയും തമ്മിലുള്ള സന്തുലനമാണ് വയറിന്‍റെ ആരോഗ്യത്തെയും അതു വഴി ശരീരത്തെയും ബാധിക്കുക. വയറിന്‍റെ ആരോഗ്യത്തിന് നല്ല ബാക്ടീരിയ എന്നറിയപ്പെടുന്ന പ്രോബയോട്ടിക്സ് ഭക്ഷണവിഭവങ്ങളിലൂടെ ശരീരത്തിനുള്ളിലെത്തിക്കാന് നാം ശ്രദ്ധിക്കണം. ഇതിന് ഏറ്റവുമധികം സഹായിക്കുന്നതാണ് പുളിപ്പിച്ച ഭക്ഷണവിഭവങ്ങള്.\nദോശ, ഇഡ്ഡലി, അപ്പം, തൈര്, അച്ചാര് തുടങ്ങി പല ഇന്ത്യന് ഭക്ഷണവിഭവങ്ങളും പ്രോബയോട്ടിക്സിന്‍റെ അക്ഷയഖനിയാണ്. സപ്ലിമെന്‍റുകളായി പ്രോബയോട്ടിക്സ് ലഭ്യമാണെങ്കിലും ഭക്ഷണത്തിന്‍റെ രൂപത്തില് അവ കഴിക്കുന്നതാണ് ഉത്തമമെന്ന് പ്രശസ്ത ന്യൂട്രീഷ്യനിസ്റ്റായ ഡോ. ഉമ നായിഡു പറയുന്നു. പ്രോബയോട്ടിക്സ് പോലെതന്നെ പ്രധാനപ്പെട്ടതാണ് വയറിലെ ബാക്ടീരിയക്ക് മാത്രം ദഹിപ്പിക്കാന് സാധിക്കുന്ന പ്രീബയോട്ടിക്സ് എന്ന ഡയറ്ററി ഫൈബറും. വെളുത്തുള്ളി, ആപ്പിള്, ഓട്സ്, ശതാവരി കിഴങ്ങ് എന്നിവയെല്ലാം പ്രീബയോട്ടിക്സ് ചേര്‍ന്ന ഭക്ഷണങ്ങളാണ്.\nപുളിപ്പിച്ച ഭക്ഷണങ്ങള് നമ്മുടെ വയറിന്‍റെ ആരോഗ്യം കാക്കുകയും ദഹനം മെച്ചപ്പെടുത്തുകയും മാത്രമല്ല നമ്മുടെ മൂഡ് മെച്ചപ്പെടുത്തുന്ന ന്യൂറോട്രാന്‍സ്മിറ്ററുകളുടെ നിര്‍മാണത്തിലും സഹായിക്കുമെന്ന് ഡോ. ഉമ ചൂണ്ടിക്കാണിക്കുന്നു. പ്രതിരോധസംവിധാനത്തെ ശക്തിപ്പെടുത്തുന്നതിലും വയറിനുള്ളിലെ ബാക്ടീരിയ പ്രധാന പങ്ക് വഹിക്കുന്നു. വൈറ്റമിന് ബി, വൈറ്റമിന് കെ2 തുടങ്ങിയ പോഷണങ്ങള് അടങ്ങിയതാണ് പുളിപ്പിച്ച ഭക്ഷണവിഭവങ്ങള്.\nകട്ടന് ചായക്കോ ഗ്രീന് ടീക്കോ ഒപ്പം പഞ്ചസാരയും ബാക്ടീരിയയും യീസ്റ്റും ചേര്‍ത്ത് പുളിപ്പിച്ചെടുക്കുന്ന കൊംബുച്ച ചായ പ്രോബയോട്ടിക്സ് സ്രോതസ്സാണ്. രണ്ടായിരത്തിലധികം വര്‍ഷത്തിന്‍റെ പഴക്കമുണ്ടെന്ന് കരുതുന്ന ഈ ചായ അനശ്വരതയുടെ ചായയെന്ന് അറിയപ്പെടുന്നു. ഔഷധഗുണമേറെയുള്ള കൊംബുച്ച ചായ ബിസി 221ല് ചൈനയിലെ ക്വിന് രാജവംശത്തിന്‍റെ കാലത്താണ് ആദ്യം നിര്‍മിക്കപ്പെട്ടതെന്ന് കരുതുന്നു. ചയാപചയം മെച്ചപ്പെടുത്താനും, കരളിന്‍റെ ആരോഗ്യം കാക്കാനും രക്തത്തിലെ പഞ്ചസാരയുടെ അളവ് കുറയ്ക്കാനും ശരീരഭാരം നിയന്ത്രിക്കാനും മലബന്ധം പോലുള്ള പ്രശ്നങ്ങള് പരിഹരിക്കാനും കൊംബുച്ച ചായ നല്ലതാണ്. കൊംബുച്ചയ്ക്ക് പുറമേ യോഗര്‍ട്ട്, കിംച്ചി, കെഫിര് തുടങ്ങിയ ഭക്ഷണവിഭവങ്ങളും പ്രോബയോട്ടിക്സ് സന്തുലനം മെച്ചപ്പെടുത്താനായി ഡോ. ഉമ ശുപാര്‍ശ ചെയ്യുന്നു.\nEnglish Summary : Add fermented foods to your diet


അഴീക്കലിൽ മത്സ്യബന്ധന ബോട്ടിനു തീപിടിച്ചു; മത്സ്യത്തൊഴിലാളികളുടെ സമയോചിതമായ ഇടപെടൽ രക്ഷിച്ചത് ഒൻപതു ജീവനുകൾ – Media Mangalam\nകൊല്ലം: കൊല്ലം അഴീക്കലിൽ മത്സ്യബന്ധനത്തിനിടെ ബോട്ടിന് തീപിടിച്ചു. ശക്തികുളങ്ങര ദളവാപുരം സ്വദേശി അനുവിൻ്റെ ഉടമസ്ഥതയിലുള്ള വേളാങ്കണ്ണി മാതാ എന്ന ബോട്ടിലാണ് അപകടം. കടലിൽ നിന്ന് മൂന്ന് നോട്ടിക്കൽ മൈൽ ഉള്ളിൽ വെച്ചാണ് തീപിടിത്തമുണ്ടായത്.\nഇന്ന് പുലർച്ചെ അഞ്ചരയോടെയാണ് അപകടമുണ്ടായത്. ഒമ്പത് മത്സ്യത്തൊഴിലാളികളാണ് അപകട സമയത്ത് ബോട്ടിലുണ്ടായിരുന്നത്. തീപിടുത്തമുണ്ടായതിനെ തുടർന്ന് ഇവരെല്ലാം കടലിലേക്ക് ചാടി. തുടർന്ന് തൊട്ട് അടുത്ത് ഉണ്ടായിരുന്ന ഇവരെ മറ്റ് ബോട്ടുകളിലും വള്ളങ്ങളിലും ഉണ്ടായിരുന്നവർ ചേർന്ന് ഇവരെ രക്ഷപ്പെടുത്തി. ബോട്ട് പൂർണമായും കത്തിനശിച്ചു. ഗ്യാസ് ലീക്കായതാണ് അപകടകാരണമെന്നാണ് പ്രാഥമിക നിഗമനം. തീപിടുത്തത്തിന്റെ കാരണത്തെ കുറിച്ച് കോസ്റ്റൽ പോലീസ് അന്വേഷണം ആരംഭിച്ചു.\nazhikkal boat breaking fire kerala kollam


Emalayalee.com - ബിഗ് ബോസ് താരം സാബുമോന് പോലീസുകാരനാവുന്നു! നിര്‍മാണം ഫ്രൈഡേ ഫിലിം ഹൗസ്\nബിഗ് ബോസിലൂടെ ജനകീയനായ സാബുമോന് അബ്ദുസമദ് ആണ് നായകന്. സാജു കുറുപ്പാണ് മറ്റൊരു കേന്ദ്രകഥാപാത്രത്തെ അവതരിപ്പിക്കുന്നത്. ഫ്രൈഡേ ഫിലിം ഹൗസിന്റെ ബാനറില് വിജയ് ബാബു നിര്‍മ്മിക്കുന്ന ചിത്രത്തിന് ജോണ്, ജെയിംസ് സെബാസ്റ്റിയന് എന്നിവര് ചേര്‍ന്നാണ് തിരക്കഥ ഒരുക്കിയിരിക്കുന്നത്. ചിത്രത്തില് സാബുമോന് ഒരു പോലീസ് ഓഫീസറുടെ വേഷത്തിലാണ് അഭിനയിക്കുന്നതെന്നാണ് റിപ്പോര്‍ട്ട്. ഇന്ദ്രന്‍സും വിജയ് ബാബുവും പ്രധാന കഥാപാത്രങ്ങളെ അവതരിപ്പിക്കുന്നുണ്ട്. തൊടുപുഴയില് നിന്നുമാണ് സിനിമയുടെ ചിത്രീകരണം നടക്കുന്നത്. വര്‍ഷങ്ങളായി സിനിമയില് ഉണ്ടായിരുന്നെങ്കിലും സാബുമോന് ശ്രദ്ധേനാവുന്നത് ടെലിവിഷന് പരിപാടിയിലൂടെയായിരുന്നു. പരിപാടി ഹിറ്റായതോടെ തരികിട സാബു എന്ന പേരില് താരം അറിയപ്പെട്ടിരുന്നു. ബിഗ് ബോസ് മലയാളം സീസണില് എത്തിയതോടെയാണ് സാബുമോന് ഏറ്റവുമധികം ഫാന്‍സിനെ ലഭിച്ചത്. ബിഗ് ബോസിന്റെ കീരിടം ലഭിച്ചത് സാബുമോനായിരുന്നു.


ടുഷേലിന്റെ ചാംപ്യന്‍സ് ലീഗ് കിരീടം; പിഎസ്ജി ഖേദിക്കുന്നു\nSun Jun 26 2022 16:48:07 GMT+0530 (India Standard Time)\nകഴിഞ്ഞ മൂന്ന് തവണയും ജര്‍മ്മന് പരിശീലകരുടെ കീഴിലാണ് മൂന്ന് ടീമുകളും ചാംപ്യന്‍സ് ലീഗ് കിരീടം നേടിയത്.\nBY FAR30 May 2021 9:12 AM GMT\nFAR30 May 2021 9:12 AM GMT\nപാരിസ്: പോര്‍ച്ചുഗലിലെ പോര്‍ട്ടോയില് ചെല്‍സി ചരിത്രത്തിലെ രണ്ടാം ചാംപ്യന്‍സ് ലീഗ് കിരീടം നേടിയപ്പോള് വേദനിച്ചത് എതിരാളികളായ മാഞ്ചസ്റ്റര് സിറ്റി മാത്രമല്ല. ചെല്‍സി കോച്ച് തോമസ് ടുഷേലിന്റെ മുന് ക്ലബ്ബ് പിഎസ്ജി കൂടിയാണ്. ഇക്കഴിഞ്ഞ ഡിസംബറിലാണ് അപ്രതീക്ഷിതമായി തോമസ് ടുഷേലിനെ പിഎസ്ജി മാനേജ്‌മെന്റ് പുറത്താക്കിയത്. ചാംപ്യന്‍സ് ലീഗ് സെമിഫൈനലില് തന്റെ മുന് ക്ലബ്ബ് പുറത്തായപ്പോള് ടുഷേല് പുതിയ ക്ലബ്ബിന് ആ കിരീടം നല്‍കിയാണ് ഞെട്ടിച്ചത്. പിഎസ്ജിയെ അവരുടെ ചരിത്രത്തിലെ ആദ്യ ചാംപ്യന്‍സ് ലീഗ് ഫൈനലില് കഴിഞ്ഞ തവണ എത്തിച്ച കോച്ചാണ് ജര്‍മ്മന്‍കാരനായ ടുഷേല്. അന്ന് ബയേണിനോട് തോറ്റ് അവര് പുറത്തായിരുന്നു.\nടുഷേല് 2018ലായിരുന്നു പിഎസ്ജിയിലെത്തിയത്. തുടര്‍ന്ന് രണ്ട് വര്‍ഷം ലീഗ് കിരീടവും മറ്റ് നിരവധി ആഭ്യന്തര ലീഗ് കിരീടങ്ങളും പിഎസ്ജിക്ക് നേടികൊടുത്തു. ടുഷേലിനെ പുറത്താക്കുമ്പോള് അവര് ചാംപ്യന്‍സ് ലീഗ് പ്രീക്വാര്‍ട്ടറില് എത്തിയിരുന്നു. ഫ്രഞ്ച് ലീഗില് സ്ട്രാസ്ബര്‍ഗിനെതിരേ വമ്പന് ജയം നേടിയതിനെ പിന്നാലെയായിരുന്നു ടുഷേലിന്റെ പുറത്താവല്. ക്ലബ്ബിലെ എല്ലാ താരങ്ങളും ഇതില് ഞെട്ടല് ഉളവാക്കിയിരുന്നു. തന്റെ ക്ലബ്ബിന് ചാംപ്യന്‍സ് ലീഗ് കിരീടം നേടികൊടുക്കാനുള്ള തന്ത്രങ്ങള് മെനയുന്നതിനിടെയായിരുന്നു ടുഷേലിനെ പിഎസ്ജി പുറത്താക്കുന്നത്. പിഎസ്ജിക്കും ലക്ഷ്യം ചാംപ്യന്‍സ് ലീഗ് കിരീടമായിരുന്നു. അതിന് അവര് കൊണ്ടുവന്നത് മുന് ടോട്ടന്‍ഹാം കോച്ച് പോച്ചീടീനോയെ ആയിരുന്നു. എന്നാല് വര്‍ഷങ്ങളായി ആധിപത്യം നേടിയിരുന്ന ലീഗ് കിരീടവും ഇത്തവണ ആദ്യമായി പിഎസ്ജിക്ക് നഷ്ടമായി. കൂടാതെ ചാംപ്യന്‍സ് ലീഗിലെ സെമിയില് നിന്നുള്ള പുറത്താവലും.\nഫ്രാങ്ക് ലംമ്പാര്‍ഡിന് കീഴില് യൂറോപ്പാ ലീഗ് യോഗ്യത വരെ ലഭിക്കില്ലെന്ന അവസ്ഥയിലായിരുന്ന അപ്പോള് ചെല്‍സി. ലംമ്പാര്‍ഡിനെ പുറത്താക്കി ചെല്‍സി ബോര്‍ഡ് നേരെ വന്നത് ടുഷേലിന്റെ അരികില്. തന്നെ രണ്ട് കൈയ്യും നീട്ടി സ്വീകരിച്ച ചെല്‍സിയുടെ പ്രതീക്ഷകളെ ടുഷേല് വാനോളം ഉയര്‍ത്തി. എഫ് എ കപ്പ് ഫൈനലില് ടീമിനെ എത്തിച്ചു. പ്രീമിയര് ലീഗില് ടോപ് ഫോറിലെത്തിച്ച് അടുത്ത വര്‍ഷത്തെ ചാംപ്യന്‍സ് ലീഗ് യോഗ്യതയും. മറ്റ് നിരവധി അട്ടിമറി വിജയകള്. മികച്ച താരനിരയെ വാര്‍ത്തെടുത്തു. അവസാനം പ്രീമിയര് ലീഗ് ജേതാക്കളും കോച്ചുമാരില് അഗ്രഗണ്യനുമായ പെപ്പ് ഗ്വാര്‍ഡിയോളയുടെ മാഞ്ചസ്റ്റര് സിറ്റിയെ വീഴ്ത്തി ചാംപ്യന്‍സ് ലീഗ് കിരീടവും.\nകഴിഞ്ഞ മൂന്ന് തവണയും ജര്‍മ്മന് പരിശീലകരുടെ കീഴിലാണ് മൂന്ന് ടീമുകളും ചാംപ്യന്‍സ് ലീഗ് കിരീടം നേടിയത്. യുര്‍ഗാന് ക്ലോപ്പിന് കീഴില് ലിവര്‍പൂള്, ഹാന്‍സി ഫ്‌ളിക്കിന് കീഴില് ബയേണ്. അവസാനമായി ടുഷേലിന് കീഴില് ചെല്‍സി. ടുഷേല് പിഎസ്ജിക്ക് മുമ്പ് ബോറൂസിയാ ഡോര്‍ട്ട്മുണ്ടിനെയും മെയിന്‍സിനെയും എഫ് സി ഓഗ്‌സ്ബര്‍ഗിനെയും പരിശീലിപ്പിച്ചിരുന്നു.\nThomas Tuchel Champions League 2020-2021 Chelsea top4


"മറ്റൊരു കേരള ബ്ലാസ്റ്റേഴ്‌സ് സൂപ്പർ താരം കൂടി ക്ലബ് വിടാനൊരുങ്ങുന്നു , കരാർ പുതുക്കില്ല"| Kerala Blasters - Sportssify\nഇന്ത്യൻ സൂപ്പർ ലീഗിലെ ചരിത്രത്തിലെ ഏറ്റവും മികച്ച പ്രകടനമാണ് കേരള ബ്ലാസ്റ്റേഴ്‌സ് കഴിഞ്ഞു പോയ സീസണിൽ പുറത്തെടുത്തത്.ആറു വർഷങ്ങൾക്ക് ഫൈനലിൽ എത്തിയ ബ്ലാസ്റ്റേഴ്സിന് കപ്പിനും ചുണ്ടിനും ഇടയിലാണ് കിരീടം നഷ്ടമായത്. മുൻ കാല സീസണുകളിൽ പ്രകടനം വെച്ചു നോക്കുമ്പോൾ ഏറ്റവും മികച്ചത് എന്ന് മാത്രമേ ഈ സീസണിനെ പറയാനാവൂ.\nഅടുത്ത സീസണിലും ആ മികവ് തുടരാനുള്ള ഒരുക്കത്തിലാണ് കേരള ബ്ലാസ്റ്റേഴ്‌സ്. എന്നാൽ ബ്ലാസ്റ്റേഴ്‌സ് ഗോൾ കീപ്പർ ആൽബിനോ ഗോമസ് ക്ലബ് വിടാൻ ഒരുങ്ങുന്നു എന്ന വാർത്തകളാണ് പുറത്തു വന്നിരിക്കുന്നത്. ക്ലബ്ബുമായി താരത്തിന്റെ കരാർ അവസാനിച്ചിരിക്കുമാകയാണ്. എന്നാൽ താരം ക്ലബ്ബുമായി കരാർ പുതുക്കാൻ തയ്യാറായിട്ടില്ല.പ്രശസ്ത ജേണലിസ്റ്റ് മാർക്കസ് മെർഹുലാവോയാണ് ആൽബിനോ കരാർ പുതുക്കില്ല എന്ന് ട്വീറ്റ് ചെയ്തത്.\n2020-ൽ കേരളാ ബ്ലാസ്റ്റേഴ്സിന്റെ ഭാഗമായ അൽബിനോ, കഴിഞ്ഞ രണ്ട് സീസണുകളിലും ടീമിന്റെ ഒന്നാം ഗോളിയായിരുന്നു. ഇക്കഴിഞ്ഞ സീസണിൽ ആദ്യ മത്സരങ്ങളിലൊക്കെ ബ്ലാസ്റ്റേഴ്സ് ഗോൾവല കാത്ത അൽബിനോയ്ക്ക് ഇടയ്ക്കൊരു മത്സരത്തിനിടെ പരുക്കേറ്റു. ഇതോടെ താരത്തിന് സീസണിലെ ശേഷിച്ച മത്സരങ്ങൾ നഷ്ടമാകുകയും ചെയ്തിരുന്നു.\nNo, Albino will be atanew club https://t.co/S1SGAannb5\n— Marcus Mergulhao (@MarcusMergulhao) April 18, 2022\n2020 -2021 സീസണിൽ ബ്ലാസ്റ്റേഴ്‌സ് മോശം പ്രകടനം ആണ് പുറത്തെടുത്തെങ്കിലും ആൽബിനോ ഗോമസിന്റെ പ്രകടനം വേറിട്ട് നിന്നു. ആ സീസണിൽ തോൽവിയിലേക്ക് പോകേണ്ട പല മത്സരങ്ങളും ഈ 28 കാരന്റെ മികച്ച പ്രകടനമാണ് സമനിലയിൽ അവസാനിച്ചത്.ഗോൾവലക്ക് മുന്നിൽ മികച്ച ആത്മവിശ്വാസത്തോടെ നിലയുറപ്പിക്കുന്ന ഗോമസ് വിശ്വാസത്തിന്റെ ആൾരൂപമായി മാറാറുണ്ട് പല മത്സരങ്ങളിലും.പെനാൽറ്റി തടുക്കുന്നതിൽ മിടുക്ക് കാണിക്കുന്ന ആൽബിനോ ഐഎസ്എല്ലിൽ അസിസ്റ്റ് നൽകുന്ന ആദ്യ ഇന്ത്യൻ ഗോൾകീപ്പറെന്ന റെക്കോർഡ് സ്വന്തമാക്കിയിട്ടുണ്ട് .\nഅൽബിനോയ്ക്ക് പകരക്കാരനായെത്തിയ പ്രഭ്സുഖൻ ഗിൽ മിന്നുന്ന പ്രകടനം നടത്തുകയും ഐഎസ്എല്ലിലെ ഗോൾഡൻ ഗ്ലൗ പുരസ്കാരം നേടുകയും ചെയ്തു. ഈ സാഹചര്യത്തിൽ ബ്ലാസ്റ്റേഴ്സിന്റെ ഒന്നാം ഗോളി സ്ഥാനം ഗില്ലിൽ എത്തിയിട്ടുണ്ട്. ഇതോടെയാണ് അൽബിനോ ക്ലബ് വിടാനൊരുങ്ങുന്നത്. പല വമ്പൻ ക്ലബ്ബുകളും ഈ ഗോവൻ ഗോൾ കീപ്പറിന് വേണ്ടി ആദ്യമേ ശ്രമം നടത്തിയിരുന്നു.\n“റെക്കോർഡുകളുടെ പെരുമഴ തീർത്ത് ബട്ട്ലർ ;വീണ്ടും സെഞ്ച്വറി,ഓറഞ്ച് ക്യാപ്പ് “


കോവിഡ് പ്രതിസന്ധി; രാജ്യത്തെ ശമ്പള വര്‍ധനവ് പത്തുവര്‍ഷത്തെ താഴ്ന്ന നിലയില് | Business Malayali\nHome News കോവിഡ് പ്രതിസന്ധി; രാജ്യത്തെ ശമ്പള വര്‍ധനവ് പത്തുവര്‍ഷത്തെ താഴ്ന്ന നിലയില്\nന്യൂഡല്‍ഹി: കോവിഡ് പ്രതിസന്ധിക്കിടെ രാജ്യത്തെ ശമ്പളവര്‍ധനവ് ഇടിഞ്ഞു. നടപ്പ് സാമ്പത്തിക വര്‍ഷത്തില് ശരാശരി ശമ്പള വര്‍ധനവ് 3.6 ശതമാനമായി ചുരുങ്ങി. കഴിഞ്ഞ സാമ്പത്തിക വര്‍ഷം ഇത് 8.6 ശതമാനമായിരുന്നു.\nപ്രമുഖ കണ്‍സള്‍ട്ടന്‍സിയായ ഡെലോയിറ്റ് ടച്ച് തോമാത്സു ഇന്ത്യ എല്‍എല്‍പി നടത്തിയ സര്‍വേയിലാണ് ഇക്കാര്യം കണ്ടെത്തിയിരിക്കുന്നത്.\n2020-21ല് ശമ്പളവര്‍ധനവിനെ ബാധിച്ച രണ്ട് പ്രധാന ഘടകങ്ങളാണ് കോവിഡും നിലവിലെ മാന്ദ്യവും. 2020 മാര്‍ച്ചില് ലോക്ക്ഡൗണ് ആരംഭിക്കുന്നതിന് മുമ്പ് തന്നെ അവരുടെ ഇന്‍ക്രിമെന്റുകള് തീരുമാനിച്ച സ്ഥാപനങ്ങള് മറ്റുള്ളവരുമായി താരതമ്യപ്പെടുത്തുമ്പോള് ഉയര്‍ന്ന വര്‍ധനവ് നല്‍കിയിട്ടുണ്ട്. കോവിഡ് -19 മൂലം 2020-21 സാമ്പത്തിക വര്‍ഷത്തില് വരുമാനത്തില് 20 ശതമാനത്തിലധികം ഇടിവ് പ്രതീക്ഷിക്കുന്ന സ്ഥാപനങ്ങള് വളരെ കുറഞ്ഞ വര്‍ധനവ് മാത്രമേ നല്‍കിയുള്ളൂവെന്നും സര്‍വേയില് കണ്ടെത്തി.\nകൊറോണ വൈറസ് അണുബാധ തടയുന്നതിനായി മാര്‍ച്ച് 25 മുതല് രാജ്യവ്യാപകമായി ലോക്ക്ഡൗണ് ഏര്‍പ്പെടുത്തുകയും മെയ് അവസാനത്തോടെ അധികാരികള് നിയന്ത്രണങ്ങളില് ഇളവ് വരുത്തുകയും ചെയ്തു. അതേസമയം കൊറോണ വൈറസ് കേസുകളുടെ എണ്ണം വര്‍ധിക്കുന്ന സാഹചര്യത്തില് ചില സംസ്ഥാനങ്ങളില് വിവിധ നിയന്ത്രണങ്ങള് തുടരുന്നു.\n350 സ്ഥാപനങ്ങളില് സര്‍വേ നടത്തി. 10 കമ്പനികള് വീതമെടുത്താല് നാലെണ്ണം മാത്രമാണ് 2020 ല് ഇന്‍ക്രിമെന്റ് നല്‍കിയിട്ടുള്ളത്. 33 ശതമാനം കമ്പനികള് ഒരു ഇന്‍ക്രിമെന്റ് നല്‍കേണ്ടെന്ന് തീരുമാനിച്ചു. ഇപ്പോഴും തീരുമാനമെടുക്കാത്ത കമ്പനികളുമുണ്ട്. പത്തുവര്‍ഷത്തെ ഏറ്റവും കുറഞ്ഞ നിരക്കാണിതെന്നും സര്‍വേ റിപ്പോര്‍ട്ടില് പറയുന്നു.\nsalary hike down in India\nPrevious articleകബോട്ടാഷ് നിയമഭേദഗതിക്ക് ശേഷം മുന്ദ്ര തുറമുഖത്തെ ചരക്കുനീക്കത്തിൽ 27 ശതമാനത്തിന്റെ വർധന\nNext articleമുംബൈ എയര്‍പ്പോര്‍ട്ടും അദാനി സ്വന്തമാക്കി


മഴയിൽ കുതിർന്ന് ബിഹാറും യുപിയും, ഇതുവരെ മരിച്ചത് 62പേർ, പട്‌നയില് 25ഓളം മലയാളികള് കുടുങ്ങി | Bihar UP heavy rain continues\nമഴയിൽ കുതിർന്ന് ബിഹാറും യുപിയും, ഇതുവരെ മരിച്ചത് 62പേർ, പട്‌നയില് 25ഓളം മലയാളികള് കുടുങ്ങി\nSep 30, 2019, 09:35 AM IST\nബിഹാറില് 24 മണിക്കൂറിനകം കൂടുതല് മഴപെയ്യുമെന്ന കാലാവസ്ഥാ പ്രവചനത്തെത്തുടര്‍ന്ന് സര്‍ക്കാര് റെഡ് അലര്‍ട്ട് പ്രഖ്യാപിച്ചു.\nപട്‌ന/ലഖ്‌നൗ: കനത്തമഴയെത്തുടര്‍ന്ന് ബിഹാറിലും ഉത്തര്‍പ്രദേശിലുമായി 62 പേര് മരിച്ചു. ബിഹാറില് ഇതുവരെ 27 പേരും യു.പി.യില് 35 പേരുമാണ് മരിച്ചത്. വെള്ളത്തില് മുങ്ങിയും വീടുതകര്‍ന്നുമുള്ള മരണങ്ങളാണ് ഏറെയും. ബിഹാര് തലസ്ഥാനമായ പട്‌നയില് ഇരുപത്തിയഞ്ചോളം മലയാളികള് കുടുങ്ങിയതായി റിപ്പോര്‍ട്ടുണ്ട്.\nബിഹാറില് 24 മണിക്കൂറിനകം കൂടുതല് മഴപെയ്യുമെന്ന കാലാവസ്ഥാ പ്രവചനത്തെത്തുടര്‍ന്ന് സര്‍ക്കാര് റെഡ് അലര്‍ട്ട് പ്രഖ്യാപിച്ചു. ഗംഗ, കോസി, ഗാണ്‍ടക്ക്, ബാഗ്മതി, മഹാനന്ദ നദികളിലെ ജലനിരപ്പുയര്‍ന്നതിനാല് സാധ്യമായ എല്ലാ മുന്നൊരുക്കങ്ങളും നടത്താന് ജലവിഭവവകുപ്പ് ജില്ലാ അധികാരികളോട് നിര്‍ദേശിച്ചു. കേന്ദ്ര, സംസ്ഥാന ദുരന്തനിവാരണസേനാപ്രവര്‍ത്തകര് രക്ഷാ-ദുരിതാശ്വാസ പ്രവര്‍ത്തനങ്ങള്‍ക്ക് നേതൃത്വം നല്‍കുന്നുണ്ട്.\nകാലാവസ്ഥാ വകുപ്പിന്റെ കണക്കുപ്രകാരം 151 മില്ലീമീറ്റര് മഴയാണ് ഞായറാഴ്ചവരെ പട്‌നയില് പെയ്തത്. അടുത്തകാലത്തൊന്നും ഇവിടെ ഇത്ര മഴപെയ്തിട്ടില്ല. വെള്ളപ്പൊക്ക പ്രതീതിയിലായ പട്‌ന നഗരത്തില് രക്ഷാപ്രവര്‍ത്തനത്തിനായി ബോട്ടുകളിറക്കി. റെയില്, റോഡ്, വിമാന ഗതാഗതത്തെ വെള്ളപ്പൊക്കം ബാധിച്ചു. 12 ദീര്‍ഘദൂര തീവണ്ടികളും ചില പാസഞ്ചര് തീവണ്ടികളും റദ്ദാക്കി. സംസ്ഥാനത്തിന്റെ വടക്കന് ജില്ലകളിലെ ദേശീയപാതകള്‍ക്ക് കേടുപാടുസംഭവിച്ചു.\nവീടുകള്, കടകള്, ആശുപത്രികള് എന്നിവിടങ്ങളില് വെള്ളം കയറി. ഉപമുഖ്യമന്ത്രി സുശീല് കുമാര് മോദി, മുന് മുഖ്യമന്ത്രിമാരായ സതീന്ദര് നാരായണ് സിങ്, ജിതന് റാം മാഞ്ചി, ബി.ജെ.പി. എം.പി രാജീവ് പ്രതാപ് റൂഡി എന്നിവരുടെ വീടുകളിലും വെള്ളം കയറി.\nഉത്തര്‍പ്രദേശില് 24 മണിക്കൂറിനിടെ അഞ്ചുപേര്‍കൂടി മരിച്ചതോടെ മഴമരണങ്ങള് 34 ആയി. അസംഗഢ്, മിര്‍സാപുര് ജില്ലകളില് നാലുവീതം പേരും ഘാസിപുര്, അംബേദ്കര് നഗര് എന്നിവിടങ്ങളില് മൂന്നുവീതം പേരും മരിച്ചു. ഗൊരക്പുര്, ഫിറോസാബാദ്, ഉന്നാവ്, ബാംദ, ബലിയ, സീതാപുര് ജില്ലകളില് രണ്ടുപേര് വീതവും ബുലന്ദ്ശഹര്, അമേഠി, സാഹരന്‍പുര്, ലഖിംപുര്, ഫത്തേപുര്, പ്രയാഗ്രാജ്, ചിത്രകൂട്, സുല്‍ത്താന്‍പുര്, ദേവ്രിയ എന്നിവിടങ്ങളില് ഓരോരുത്തരും മരിച്ചു.\nസാധാരണയിലും 1700 ശതമാനം അധികം മഴയാണ് വെള്ളിയാഴ്ച സംസ്ഥാനത്ത് പെയ്തത്. ശനിയാഴ്ച പ്രയാഗ്രാജില് 102.2 മില്ലീമീറ്ററും ഞായറാഴ്ച വാരാണസിയില് 84.2 മില്ലീമീറ്ററും മഴപെയ്തു. വരുന്ന രണ്ടു ദിവസവും സംസ്ഥാനത്തിന്റെ വിവിധഭാഗങ്ങളില് കനത്ത മഴ തുടരുമെന്ന് കാലാവസ്ഥാ നിരീക്ഷണകേന്ദ്രം മുന്നറിയിപ്പുനല്‍കി.\ncontent highlights: Bihar UP heavy rain continues\nBihar Rain disaster


മലപ്പുറത്ത് തീ പാറിക്കാന് ഒരുങ്ങി മുസ്ലീം ലീഗും എല്‍ഡിഎഫും | P K Kunhalikuttu|loksabha election\nApr 7, 2019, 05:28 pm IST\nമലപ്പുറം: മലപ്പുറം എന്ന് കേട്ടാല് മുസ്ലീം ലീഗെന്ന പാര്‍ട്ടി മനസില് വരുന്നവരെ തെറ്റ് പറയാനാവില്ല. അതാണ് മലപ്പുറത്തിന്റെ ചരിത്രം. ഈ മണ്ഡലത്തിന് രാഷ്ട്രീയത്തിന്റെ കാര്യത്തില് മറിച്ചൊരു ചിന്തയില്ല. മുസ്ലിം ലീഗിന്റെ വന്‍കോട്ടയായ മലപ്പുറത്ത് യു.ഡി.എഫിന് വെല്ലുവിളികളില്ല. അതുകൊണ്ടു തന്നെ കഴിഞ്ഞ മൂന്നു തെരഞ്ഞെടുപ്പുകളിലും കാര്യമായ ചലനമുണ്ടാക്കാന് മലപ്പുറത്ത് ഇടതുപക്ഷത്തിന് കഴിഞ്ഞിട്ടില്ല. 2009 ല് മണ്ഡല പുനഃക്രമീകരണം നടന്നപ്പോള് നിലവില് വന്ന പുതിയ മണ്ഡലമാണ് മലപ്പുറം. നേരത്തെയുണ്ടായിരുന്ന മഞ്ചേരി മണ്ഡലത്തിന്റെ പ്രധാന ഭാഗങ്ങളാണ് മലപ്പുറത്തേക്ക് വന്നത്. മഞ്ചേരിയില് 2004 ല് നടന്ന അവസാന തെരഞ്ഞെടുപ്പില് മുസ്ലിം ലീഗിനെ ഞെട്ടിച്ച് സി.പി.എം അട്ടിമറി നടത്തിയിരുന്നു. എന്നാല് ആ തെരഞ്ഞെടുപ്പോടെ മഞ്ചേരി മണ്ഡലം ഇല്ലാതായത് ഇടതുമുന്നണിക്ക് തിരിച്ചടിയായി. യു.ഡി.എഫിന് വലിയ ഭൂരിപക്ഷമുള്ള നിയമസഭാ മണ്ഡലങ്ങള് ചേര്‍ത്താണ് മലപ്പുറം മണ്ഡലം രൂപീകരിച്ചത്.\nനിലവില് മുസ്ലിം ലീഗ് ദേശീയ ജനറല് സെക്രട്ടറി പി.കെ. കുഞ്ഞാലിക്കുട്ടി പ്രതിനിധീകരിക്കുന്ന മലപ്പുറം മണ്ഡലത്തില് യു.ഡി.എഫിന് ലഭിക്കാറുള്ളത് ലക്ഷങ്ങളുടെ ഭൂരിപക്ഷമാണ്. കേരളത്തില് തന്നെ ഭൂരിപക്ഷത്തിന്റെ കാര്യത്തില് ആദ്യ സ്ഥാനങ്ങളില് നില്‍ക്കുന്ന മണ്ഡലമാണിത്. ഇത്തവണയും അതിശക്തരാണ് ഈ മണ്ഡലത്തില് മത്സരിക്കുന്നത്. മുസ്ലീം ലീഗില് നിന്ന് പി കെ കുഞ്ഞാലിക്കുട്ടിയും എല്‍ഡിഎഫില് നിന്ന് വി.പി സാനുവും ബിജെപിയില് നിന്ന് വി ഉണ്ണിക്കൃഷ്ണനുമാണ് ഇവിടെ മത്സരിക്കുന്നത്. സംസ്ഥാനത്ത് തന്നെ ഏറ്റവും കൂടുതല് വോട്ടര്‍മാരുള്ളതും മലപ്പുറത്താണ്.\nവി. പി സാനു\nഅട്ടിമറി സ്വപ്നങ്ങളുമായാണ് എസ്.എഫ്.ഐ ദേശീയ പ്രസിഡന്റ് വി.പി സാനു മലപ്പുറത്ത് ഇടതുപക്ഷ സ്ഥാനാര്‍ത്ഥിയായെത്തുന്നത്. ഏറെ ആവേശത്തോടെയാണ് പാര്‍ട്ടി ഏല്‍പ്പിച്ച ഉത്തരാവാദിത്വത്തെ കാണുന്നതെന്ന് സാനു പറഞ്ഞു. വലിയൊരു മാറ്റത്തിനുവേണ്ടി മലപ്പുറം കാതോര്‍ക്കുകയാണ്. മലപ്പുറത്തെ ഇടത് വിജയം ബാലികേറാ മലയൊന്നുമല്ല. വിജയിക്കാന് വേണ്ടിത്തന്നെയാണ് താന് മത്സരിക്കുന്നതെന്നാണ് വി.പി സാനുവിന്റെ പക്ഷം. മുന്‍കാലങ്ങളില് എസ്.എഫ്.ഐ നേതാക്കള് സംസ്ഥാനത്ത് അട്ടിമറി വിജയം നേടിയിട്ടുണ്ടെന്നും സാനു വിലയിരുത്തുന്നു.\nമലപ്പുറത്തുകാരുടെ സ്വന്തം കുഞ്ഞാപ്പയാണ് കുഞ്ഞാലിക്കുട്ടി. ഏത് പ്രശ്‌നങ്ങളിലും കൂടെ നിന്ന് പരിഹാരങ്ങള് നിര്‍ദ്ദേശിക്കുന്ന കുഞ്ഞാലിക്കുട്ടി മലപ്പുറത്തുകാരുടെ പ്രിയങ്കരനാണ്. കേരള രാഷ്ട്രീയത്തില് ചാണക്യനെന്ന് വിളിക്കപ്പെട്ട രാഷ്ട്രീയക്കാരന്. കടുത്ത ആരോപണങ്ങളെ രാഷ്ട്രീയമായി നേരിട്ട് വീണ്ടും അധികാരത്തിലേറിയ വ്യക്തി. പാണ്ടിക്കടവത്ത് കുഞ്ഞാലിക്കുട്ടി മന്ത്രിയായി, എം.എല്.എയായി ഇപ്പോള് എംപിയുമായിരിക്കുന്നു. മന്ത്രിയായാലും എം.എല്.എ ആയാലും മലപ്പുറത്തുകാര്‍ക്കും പാര്‍ട്ടിക്കാര്‍ക്കും കുഞ്ഞാലിക്കുട്ടി എന്നും കുഞ്ഞാപ്പയാണ്. വളരെയധികം വിവാദങ്ങള് നേരിട്ട നേതാവും കുഞ്ഞാലിക്കുട്ടിയാണ്. വ്യക്തിപരമായി അത്രമേല് സമൂഹ മധ്യത്തില് ക്രൂശിക്കപ്പെട്ട നേതാവാണ് കുഞ്ഞാലിക്കുട്ടി. എന്നാല് അവയെല്ലാം അതിജീവിച്ച് മുന്നേറുന്ന ചരിത്രമാണ് മലപ്പുറത്തിന്റെ മണ്ണില് കുഞ്ഞാലിക്കുട്ടിക്കുള്ളത്. അതുകൊണ്ടു തന്നെയാണ് കുഞ്ഞാലിക്കുട്ടിയെ മുസ്ലീം ലീഗിന്റെ സ്ഥാനാര്‍ത്ഥിയായി പ്രഖ്യാപിച്ചത്.\nസമാധാനത്തിന്റെ ഗോപുരമായ പാണക്കാട് തങ്ങള് കുടംബത്തോടൊപ്പം നിന്ന് രാഷ്ട്രീയ ജാതി മത ചിന്തകള്‍ക്കതീതമായി തന്റെ കര്‍മ്മമണ്ഡലങ്ങളില് നിറസാന്നിധ്യമായാണ് കുഞ്ഞാലിക്കുട്ടി ജനശ്രദ്ധേയനായത്. മുസ്ലിം ലീഗിന്റെ അഖിലേന്ത്യ ജനറല് സെക്രട്ടറിയും കേരളത്തിന്റെ വ്യവസായമന്ത്രിയുമായിരുന്നു പി.കെ. കുഞ്ഞാലിക്കുട്ടി. 2011ല് വേങ്ങര നിയോജകമണ്ഡലത്തില്‍നിന്നു തിരഞ്ഞെടുക്കപ്പെട്ടു. 2001 -2005ല് കേരളത്തിന്റെ വ്യവസായ മന്ത്രിയായിരുന്നു. 2016 ലെ നിയമസഭാതിരഞ്ഞെടുപ്പു തോല്‍വിയുടെ ഉത്തരവാദിത്തം ഏറ്റെടുത്ത്, ഉമ്മന് ചാണ്ടി നേതൃസ്ഥാനം ഒഴിഞ്ഞപ്പോള് യുഡിഎഫിന്റെ നിര്‍ബന്ധപൂര്‍വം ഏറ്റെടുക്കുകയായിരുന്നു. കോഴിക്കോട് ഐസ്‌ക്രീം പാര്‍ലര് പെണ്‍വാണിഭക്കേസില് ഉള്‍പ്പെട്ടു എന്ന് ആരോപണമുണ്ടായതിനെ തുടര്‍ന്നാണ് അദ്ദേഹം രാജി വച്ചത്. 2003ല് കുഞ്ഞാലിക്കുട്ടി വ്യവസായമന്ത്രി ആയിരുന്നപ്പോഴാണ് കൊച്ചിയില് ആഗോള നിക്ഷേപക സംഗമം നടന്നത്. 2017 മാര്‍ച്ച് 1 നു മുസ്ലിം ലീഗ് അഖിലേന്ത്യാ ജനറല് സെക്രട്ടറി ആയി തിരഞ്ഞെടുക്കപ്പെട്ടു. നിലവില് മലപ്പുറം എംപിയാണ് കുഞ്ഞാലിക്കുട്ടി. തന്റെ ചിരകാല ബന്ധങ്ങള് കൈമുതലാക്കിയാണ് തെരഞ്ഞെടുപ്പ് പ്രചരണ രംഗത്ത് കുഞ്ഞാലിക്കുട്ടി മുന്നേറുന്നത്.\nകഴിഞ്ഞ അസംബ്ലി തിരഞ്ഞെടുപ്പില് കോട്ടയ്ക്കല് നിയോജകമണ്ഡലത്തിലെ എന്.ഡി.എ. സ്ഥാനാര്‍ഥിയായിരുന്ന വി. ഉണ്ണികൃഷ്ണന് പ്രചാരണരംഗത്ത് സാന്നിധ്യമറിയിച്ചു കഴിഞ്ഞു. എബിവിപിയുടെയും ദേശീയ അധ്യാപക പരിഷത്തിന്റെയും സംസ്ഥാന പ്രസിഡന്റായി മണ്ഡലത്തില് മുഴുവന് ബന്ധങ്ങളുള്ളയാളാണ് ബിജെപി സ്ഥാനാര്‍ഥിയായ വി. ഉണ്ണിക്കൃഷ്ണന്. 2016 ല് കോട്ടയ്ക്കല് നിയമസഭാ മണ്ഡലത്തില് മത്സരിച്ചിരുന്നു. അധ്യാപക സംഘടനാ നേതാവായുള്ള മണ്ഡല പരിചയമാണ് വി ഉണ്ണിക്കൃഷ്ണന്റെ ഏറ്റവും വലിയ കരുത്ത്. കൂടാതെ ആചാര സംരക്ഷണത്തിനായുള്ള ഉണ്ണിക്കൃഷ്ണന്റെ പ്രവര്‍ത്തനങ്ങളും തെരഞ്ഞെടുപ്പില് പ്രതിഫലിക്കുമെന്ന് തന്നെയാണ് എന്റെ വിശ്വാസം.\nP K Kunhalikuttu loksabha election\nസൗദിയിൽ നിന്നും നാട്ടിലേക്ക് പോകാൻ തീരുമാനിച്ച പ്രവാസിയെ മരിച്ച നിലയിൽ കണ്ടെത്തി\nചെന്നൈ സെന്‍ട്രല് റെയില്‍വേ സ്റ്റേഷന്റെ പേര് മാറ്റി


രാജ്യത്ത് 96.2 ശതമാനം സാക്ഷരതാ നിരക്കുമായി കേരളം വീണ്ടും ഒന്നാമത് : ഏറ്റവും പിന്നിൽ ആന്ധ്ര | School Vartha\nPublished on : September 08 - 2020 | 3:53 pm\nതിരുവനന്തപുരം: രാജ്യത്ത് സാക്ഷരതയില് കേരളം വീണ്ടും ഒന്നാമത്. നാഷണല് സ്റ്റാറ്റിസ്റ്റിക്സ് ഓഫീസിന്റെ (എന്‍എസ്ഒ) റിപ്പോര്‍ട്ടുപ്രകാരം 96.2 ശതമാനമാണ് സംസ്ഥാന സാക്ഷരതാനിരക്ക്. സാക്ഷരതാനിരക്ക് ഏറ്റവും കുറവ് ആന്ധ്ര പ്രദേശിലാണ് – 66.4 ശതമാനം.\n2017, 18ലെ കണക്ക് പ്രകാരം പ്രകാരമാണ് പട്ടിക തയ്യാറാക്കിയത്. ഗ്രാമങ്ങളില് സ്ത്രീ സാക്ഷരതാ നിരക്ക് 80 ശതമാനത്തിനു മുകളിലുള്ള ഏകസംസ്ഥാനം കേരളമാണ്.\n88.7 ശതമാനവുമായി ഡൽഹിയാണ് രണ്ടാം സ്ഥാനത്ത്. ഉത്തരാഖണ്ഡ് (87.6%), ഹിമാചൽ പ്രദേശ് (86.6%), അസം (85.9%) തുടങ്ങിയ സംസ്ഥാനങ്ങളാണ് തൊട്ടടുത്ത സ്ഥാനങ്ങളിൽ.\nരാജ്യത്തെ ആകെ സാക്ഷരതാ നിരക്ക് 77.7 ശതമാനമാണ്. ഗ്രാമങ്ങളിൽ 73.5 ശതമാനവും നഗരങ്ങളിൽ 87.7 ശതമാനവും. എല്ലാ സംസ്ഥാനങ്ങളിലും സ്ത്രീകളേക്കാൾ പുരുഷന്മാരുടെ സാക്ഷരതാ നിരക്കാണ് കൂടുതൽ. രാജ്യത്തെ ആകെ പുരുഷന്മാരുടെ സാക്ഷരതാ നിരക്ക് 84.7 ശതമാനമാണ്. സ്ത്രീകളിൽ ഇത് 70.3 ശതമാനവും. ഏഴ് വയസ്സിന് മുകളിൽ പ്രായമുള്ളവരെയാണ് സർവേയിൽ പരിഗണിച്ചത്.\n← ദേശീയ വിദ്യാഭ്യാസ നയത്തിൽ സമ്മിശ്ര പ്രതികരണം രാജ്യത്ത് എല്ലാ പൗരന്മാർക്കും വിദ്യാഭ്യാസമെന്ന ലക്ഷ്യത്തിലേക്കുള്ള പരിശ്രമത്തിലാണ് കേന്ദ്രസർക്കാരെന്ന് അമിത്‌ഷാ →


| പത്താംദിനം ഉണര്‍വ് | Mangalam\nFriday, July 12, 2019 Last Updated 1 Min 49 Sec ago English Edition\nമുംെബെ: തുടര്‍ച്ചയായ ഒന്‍പത് നഷ്‌ടദിനങ്ങള്‍ക്കപ്പുറം പത്താംനാള് തിരിച്ചുവരവറയിച്ചു സൂചികകള്. സാമ്പത്തികം, ഊര്‍ജം ഓഹരികളാണു നേട്ടത്തിനു കാരണം. തുടര്‍ച്ചയായി ആര്.ബി.ഐ. പണപ്പെരുപ്പത്തില് ലക്ഷ്യം കണ്ട സാഹചര്യത്തില് ധനനയത്തില് നിരക്കു കുറയ്‌ക്കാനുള്ള സാധ്യത തെളിഞ്ഞതാണു സാമ്പത്തിക ഓഹരികള്‍ക്കു കുതിപ്പേകിയത്.\nസെന്‍സെക്‌സ് 227.71 പോയിന്റ് നേട്ടത്തില് 37,318.53 പോയിന്റിലും നിഫ്‌റ്റി പോയിന്റ്‌നേട്ടത്തില് 11,222.05 പോയിന്റിലുമാണു വ്യാപാരം അവസാനിപ്പിച്ചത്. റിലയന്‍സ് ഇന്‍ഡസ്‌ട്രീസ്, ഐ.ടി.സി, എസ്.ബി.ഐ, സണ്‍ഫാര്‍മ, ഭാരതി എയര്‍ടെല്, വേദാന്ത, ഇന്‍ഡസ്‌ഇന്‍ഡ് ബാങ്ക്, എസ്.ബി.ഐ ഓഹരികള് നേട്ടമുണ്ടാക്കി. ടി.സി.എസ്, എച്ച്.സി.എല്. ടെക്, ബജാജ് ഫിനാന്‍സ്, ബജാജ് ഓട്ടോ ഓഹരികള് നഷ്‌ടത്തിലായി. ഒന്‍പതു സെഷനുകളിലായി സെന്‍സെക്‌സിന്റെ നഷ്‌ടം 1,940.73 പോയിന്റായിരുന്നു.\nനിഫ്‌റ്റിയുടേത് 600 പോയിന്റും. അതേസമയം രാജ്യാന്തര വിപണിയില് തുടരുന്ന യു.എസ്.- െചെന വ്യാപാരയുദ്ധം കടുത്ത വെല്ലുവിളി ഉയര്‍ത്തുന്നുണ്ട്. അമേരിക്കന് ഉല്‍പ്പന്നങ്ങള്‍ക്കു െചെന കഴിഞ്ഞ ദിവസം 6,000 കോടി രൂപയുടെ അധിക നികുതി ഏര്‍െപ്പടുത്തുന്നതായി വ്യക്‌തമാക്കി.\nരൂപ ഡോളറിനെതിരേ ഏഴു െപെസ നേട്ടത്തില് 70.44ലെത്തിയത് ആശ്വാസമായി. മറ്റു വിപണികളില് കടുത്ത വില്‍പ്പന സമ്മര്‍ദം തുടരുകയാണ്. എണ്ണവിലയില് കയറ്റമുണ്ടാകി. എണ്ണ ബാരലിന് 70.89 ഡോളറിലാണു വ്യാപാരം നടന്നത്. വിദേശനിക്ഷേപം വിപണികളില്‍നിന്നു പുത്തോട്ട ഒഴുകുകയാണ്. 2,011.85 കോടി രൂപയുടെ ഓഹരികളാണ് വിദേശിയര് കഴിഞ്ഞ ദിവസം െകെയൊഴിഞ്ഞതെന്നു കണക്കുകള് വ്യക്‌തമാക്കി. അതേസമയം പ്രാദേശിക നിക്ഷേപകര് 2,242.91 കോടി രൂപയുടെ ഓഹരികള് സ്വന്തമാക്കി.


Open Foetal Surgery | കുഞ്ഞിന് അപൂർവരോഗം; ജീവിക്കില്ലെന്ന് ഡോക്ടർമാർ; രണ്ടു തവണ പ്രസവിച്ച് യുവതി! – News18 Malayalam\nതന്റെ മകനെ രണ്ടു തവണ പ്രസവിച്ച് യുവതി\nLast Updated : May 19, 2022, 12:16 IST\nപ്രസവം എന്നത് ചില സ്ത്രീകളെ സംബന്ധിച്ചിടത്തോളം സങ്കീർണതകൾ നിറഞ്ഞ ഒരു കാര്യമാണ്. അത്തരമൊരു അനുഭവം പങ്കുവെച്ചിരിക്കുകയാണ് ജെയ്ഡൻ ആഷ്ലിയ (Jaiden Ashlea) എന്ന യുവതി. ടിക്ക് ടോക്കിലാണ് (TikTok) ജെയ്ഡൻ തന്റെ ജീവിതാനുഭവം പങ്കുവെച്ചത്.\nരണ്ടു തവണയാണ് ജെയ്ഡൻ തന്റെ മകനെ പ്രസവിച്ചത്. ആദ്യത്തെ തവണ പ്രസവിച്ച ശേഷം ഡോക്ടർമാർ കുഞ്ഞിനെ തിരികെ വീണ്ടും ഗർഭപാത്രത്തിലേക്കു വെച്ചു. കുട്ടിയുടെ ആരോഗ്യ സ്ഥിതി കണക്കിലെടുത്താണ് ഇങ്ങനെ ചെയ്തത്. സ്പൈന ബിഫിഡ (spina bifida) എന്ന രോഗമാണ് കുട്ടിയെ ബാധിച്ചിരുന്നത്. കുഞ്ഞിനെ ജീവനോടെ കിട്ടുന്ന കാര്യത്തിൽ ഡോക്ടർമാർക്ക് പ്രതീക്ഷ ഉണ്ടായിരുന്നില്ല. എന്നാൽ ഓപ്പൺ ഫീറ്റൽ ശസ്ത്രക്രിയയിൽ (open foetal surgery) വൈദഗ്ധ്യമുള്ള ഒർലാൻഡോയിലെ ഒരു മെഡിക്കൽ സംഘം ജെയ്ഡന്റെ രക്ഷക്കെത്തി. കുട്ടികൾ ജനിക്കുന്നതിനു മുൻപേ സർജറി നടത്തുന്ന രീതിയാണിത്.\n''എന്റെ കുഞ്ഞിനെ ആദ്യം പ്രസവിച്ച് തിരികെ കിടത്തി. 11 ആഴ്ചകൾക്കുള്ളിൽ വീണ്ടും ജനിച്ചു. 19-മത്തെ ആഴ്ചയിലാണ് ഞങ്ങളുടെ മകന് സ്‌പൈന ബിഫിഡ ഉണ്ടെന്ന് കണ്ടെത്തിയത്. മസ്തിഷ്‌കമരണം സംഭവിക്കുമെന്നും അവൻ ജീവിക്കില്ലെന്നുമാണ് ആദ്യം ഡോക്ടർമാർ ഞങ്ങളോട് പറഞ്ഞത്. തുടർന്ന് ഞങ്ങൾ ഇതേക്കുറിച്ച് കൂടുതൽ അന്വേഷിച്ചു. പിന്നീട് മറ്റ് ഡോക്ടർമാരുടെ സേവനം ഉപയോഗപ്പെടുത്തി'', ടിക്ക് ടോക്കിൽ പ്രത്യക്ഷപ്പെട്ട വീഡിയോയിൽ ജെയ്ഡൻ പറയുന്നു.\nഎങ്ങനെയാണ് സി സെക്ഷൻ നടത്തി കുഞ്ഞിനെ ആദ്യം പുറത്തെടുത്ത് ശസ്ത്രക്രിയ നടത്തിയതെന്നും തിരികെ വെച്ചത് എങ്ങനെയാണെന്നും വീഡിയോയിൽ ജെയ്ഡൻ വിശദീകരിക്കുന്നുണ്ട്. കുഞ്ഞിനെ രക്ഷിക്കാൻ ഡോക്ടർമാർ പരമാവധി പരിശ്രമിച്ചെന്നും താനും പൂർണ നിരീക്ഷണത്തിലായിരുന്നുവെന്നും യുവതി പറയുന്നു. ശസ്ത്രക്രിയക്കു ശേഷം, ഡോക്ടർമാർ ആ ഭാഗത്ത് ഉപ്പുവെള്ളം നിറച്ചു, അത് വീണ്ടും അമ്നിയോട്ടിക് ദ്രാവകമായി മാറിയെന്നും ജെയ്ഡൻ പറയുന്നു.\nസമാനമായൊരു സംഭവം മുൻപും നടന്നിരുന്നു. മിസോറിയിലെ (Missouri) ജോണി റെയിൻകെമെയർ (Joni Reinkemeyer) എന്ന യുവതിയുടെ കുഞ്ഞിനാണ് ഓപ്പൺ ഫീറ്റൽ ശസ്ത്രക്രിയ നടത്തിയത്. 19-ാമത്തെ ആഴ്ചയിലാണ് ഇവരുടെ കുഞ്ഞിന് ഗുരുതരമായ അസുഖമുണ്ടെന്ന് തിരിച്ചറിഞ്ഞത്. ഇതേ തുടർന്നാണ് കുഞ്ഞിനെ പുറത്തെടുത്ത് ശസ്ത്രക്രിയ നടത്താൻ ഡോക്ടർമാർ നിർദേശിച്ചത്.\nഗർഭിണികളുമായും കുഞ്ഞുങ്ങളുടെ ജനനവുമായും ബന്ധപ്പെട്ട്, കേൾക്കുമ്പോൾ അവിശ്വസനീയം എന്ന് തോന്നുന്ന ചില സംഭവങ്ങൾ റിപ്പോർട്ട് ചെയ്യപ്പെട്ടിട്ടുണ്ട്. കുഞ്ഞിന് ജന്മം നൽകി അഞ്ച് മണിക്കൂർ പൂർത്തിയാകും മുമ്പ് 18കാരിയായ അമ്മ ബോർഡ് പരീക്ഷ എഴുതിയ സംഭവം പശ്ചിമ ബംഗാളിൽ നിന്നാണ് പുറത്തു വന്നത്. അഞ്ജര ഖാത്തൂൺ എന്ന യുവതിയാണ് തന്റെ പെൺകുഞ്ഞിന് ജന്മം നൽകി മണിക്കൂറുകൾക്കുള്ളിൽ പശ്ചിമ ബംഗാൾ മധ്യമിക് ബോർഡ് പരീക്ഷ എഴുതിയത്. മാൾഡ ജില്ലയിലെ ഹരിശ്ചന്ദ്രപൂരിലാണ് സംഭവം നടന്നത്. ജില്ലാ ഭരണകൂടം പ്രാദേശിക ആശുപത്രിയിൽ പരീക്ഷകൾ നടത്താൻ ക്രമീകരണങ്ങൾ നടത്തിയിരുന്നു.\nFirst published: May 19, 2022, 12:16 IST


IND vs ENG | ലീഡ്സ് ടെസ്റ്റില് തകര്‍ന്നടിഞ്ഞ് ഇന്ത്യ; ഇംഗ്ലണ്ടിന് വിക്കറ്റ് നഷ്ടമില്ലാതെ 120 റണ്‍സ്– News18 Malayalam\nIND VS ENG LEEDS TEST ENGLAND 1200ON STUMPS DAY 1 AND LEAD BY 42 RUNS\nIND vs ENG | ലീഡ്സ് ടെസ്റ്റില് തകര്‍ന്നടിഞ്ഞ് ഇന്ത്യ; ഇംഗ്ലണ്ടിന് വിക്കറ്റ് നഷ്ടമില്ലാതെ 120 റണ്‍സ്\nടെസ്റ്റ് ചരിത്രത്തില് ഇന്ത്യയുടെ ഏറ്റവും കുറഞ്ഞ ഒന്‍പതാമത്തെ ടോട്ടലാണിത്. 2020ല് ഓസ്‌ട്രേലിയയ്‌ക്കെതിരെ 36 റണ്‍സിനു പുറത്തായതാണു ടെസ്റ്റില് ഇന്ത്യയുടെ ഏറ്റവും കുറഞ്ഞ സ്‌കോര്.\nLast Updated : August 26, 2021, 06:39 IST\nഇന്ത്യ- ഇംഗ്ലണ്ട് മൂന്നാം ടെസ്റ്റിന്റെ ആദ്യ ദിനം ശക്തമായ മേല്‍ക്കൈ നേടി ആതിഥേയര്. ടോസ് നേടി ബാറ്റിംഗ് തെരഞ്ഞെടുത്ത് 78 റണ്‍സിന് ഓള് ഔട്ടായ ഇന്ത്യക്കെതിരെ ഇംഗ്ലണ്ട് ഒന്നാം ഇന്നിംഗ്സ് ലീഡ് സ്വന്തമാക്കിയിരിക്കുകയാണ്. 42 റണ്‍സ് ലീഡോടു കൂടി ഒന്നാം ദിവസം 120/0 എന്ന നിലയിലാണ് ഇംഗ്ലണ്ട് കളി അവസാനിപ്പിച്ചത്.\nറോറി ബേണ്‍സും ഹസീബ് ഹമീദും തങ്ങളുടെ അര്‍ദ്ധ ശതകം പൂര്‍ത്തിയാക്കി. ഹസീബ് 58 റണ്‍സും ബേണ്‍സ് 52 റണ്‍സും നേടിയാണ് ഇന്ത്യയ്ക്ക് ദുരിതപൂര്‍ണ്ണമായ ആദ്യ ദിനം സമ്മാനിച്ചത്. ഇംഗ്ലണ്ടിനായി മൂന്ന് വീതം വിക്കറ്റുമായി ജെയിംസ് ആന്‍ഡേഴ്‌സണും ക്രെയിഗ് ഓവര്‍ട്ടണും തിളങ്ങിയപ്പോള് ഒല്ലി റോബിന്‍സണും സാം കറനും രണ്ട് വീതം വിക്കറ്റ് നേടി. അഞ്ചുപേരെ വിക്കറ്റിനു പിന്നില് ക്യാച്ചെടുത്തത് ജോസ് ബട്‌ലറാണ്.\nഇംഗ്ലണ്ടില് ആദ്യമായാണ് ക്യാപ്റ്റന് വിരാട് കോഹ്ലി ടോസ് ജയിച്ചത്. എന്നാല് ആ ആഹ്ലാദത്തിന് അധികം ആയുസുണ്ടായില്ല. അപ്രതീക്ഷിത ബാറ്റിങ് തകര്‍ച്ച നേരിട്ട ഇന്ത്യ ആദ്യ ഇന്നിങ്‌സില് 78 റണ്‍സിന് പുറത്തവുകയായിരുന്നു. 19 റണ്‍സെടുത്ത രോഹിത് ശര്‍മയാണ് ടോപ് സ്‌കോറര്. രോഹിത്തിനെ കൂടാതെ അജിന്‍ക്യ രഹാനെ മാത്രമാണ് (18 റണ്‍സ്) രണ്ടക്കം കടന്നത്.\nടെസ്റ്റ് ചരിത്രത്തില് ഇന്ത്യയുടെ ഏറ്റവും കുറഞ്ഞ ഒന്‍പതാമത്തെ ടോട്ടലാണിത്. 2020ല് ഓസ്‌ട്രേലിയയ്‌ക്കെതിരെ 36 റണ്‍സിനു പുറത്തായതാണു ടെസ്റ്റില് ഇന്ത്യയുടെ ഏറ്റവും കുറഞ്ഞ സ്‌കോര്. കെ എല് രാഹുല് (0), ചേതേശ്വര് പൂജാര (ഒന്ന്), വിരാട് കോഹ്ലി ( 7), അജിന്‍ക്യ രഹാനെ (18), ഋഷഭ് പന്ത് (2), രോഹിത് ശര്‍മ (19), രവീന്ദ്ര ജഡേജ (4), മുഹമ്മദ് ഷമി (0), ജസ്പ്രീത് ബുമ്ര (0), മുഹമ്മദ് സിറാജ് (3), ഇഷാന്ത് ശര്‍മ (പുറത്താകാതെ 8) എന്നിങ്ങനെയാണ് ഇന്ത്യന് ബാറ്റ്‌സ്മാന്‍മാരുടെ പ്രകടനം.\nആദ്യ ഓവറില്‍ത്തന്നെ ഫോമിലുള്ള ബാറ്റ്‌സ്മാന് കെ എല് രാഹുല് പുറത്തായി. ജയിംസ് ആന്‍ഡേഴ്‌സന്റെ പന്തില് വിക്കറ്റ് കീപ്പര് ജോസ് ബട്‌ലറിന് ക്യാച്ച് സമ്മാനിച്ച് മടങ്ങുമ്പോള് ഇന്ത്യന് സ്‌കോര് ബോര്‍ഡില് ഒരു റണ് മാത്രം. നേരത്തെ ടോസ് നേടിയ ഇന്ത്യന് ക്യാപ്റ്റന് വിരാട് കോലി ബാറ്റിങ് തെരഞ്ഞെടുക്കുകയായിരുന്നു. രണ്ടാം ടെസ്റ്റ് ജയിച്ച ടീമില് നിന്ന് മാറ്റമില്ലാതെയാണ് ഇന്ത്യ ഇറങ്ങുന്നത്. ടോസ് ജയിച്ചതിന്റെ ആശ്ചര്യം കോലി പങ്കുവെയ്ക്കുകയും ചെയ്തു. തുടര്‍ച്ചയായി എട്ടു മത്സരങ്ങളില് ടോസ് നഷ്ടപ്പെട്ട ശേഷമാണ് കോഹ്ലി ഒരു ടോസ് ജയിക്കുന്നത്. ഇംഗ്ലണ്ട് ടീമില് ഡേവിഡ് മാലനും ക്രെയ്ഗ് ഓവര്‍ടണും ഇടംനേടി.\nഒന്നാം ദിനം ഉച്ചഭക്ഷണത്തിന് പിരിയുമ്പോള് 25.5 ഓവറില് നാലു വിക്കറ്റ് നഷ്ടത്തില് 56 റണ്‍സ് എന്ന നിലയിലായിരുന്നു ഇന്ത്യ. ഒലി റോബിന്‍സണ് എറിഞ്ഞ 26-ാം ഓവറിലെ അഞ്ചാം പന്തില് അജിന്‍ക്യ രഹാനെ പുറത്തായതോടെ അംപയര്‍മാര് ഉച്ചഭക്ഷണത്തിനു പിരിയുകയായിരുന്നു. രണ്ടാം സെഷന്റെ തുടക്കത്തില്‍ത്തന്നെ പന്തും പുറത്തായി. കരുതലോടെ കളിച്ച രോഹിത് ക്രെയ്ഗ് ഓവര്‍ട്ടനെ ബൗണ്ടറി കടത്താനുള്ള ശ്രമത്തിനിടെ റോബിന്‍സണ് ക്യാച്ച് നല്‍കിയാണു പുറത്തായത്. 104 പന്തുകള് പിടിച്ചുനിന്ന രോഹിത് കൂടി വീണതോടെ ഇന്ത്യയുടെ എല്ലാ പ്രതീക്ഷകളും അവസാനിച്ചു.\nFirst published: August 26, 2021, 06:38 IST\nCricket news England tourIND VS ENGIndia vs England 3rd Test


Dileep in Joshis Film - Malayalam Filmibeat\nജോഷിയും ദിലീപും ഒന്നിക്കുന്നു\nജോഷി സംവിധാനം ചെയ്യുന്ന ചിത്രത്തില് ദിലീപ് കേന്ദ്രകഥാപാത്രത്തെ അവതരിപ്പിക്കുന്നു. മോഹന്‍ലാല് നായകനായ പ്രജക്ക് ശേഷം ജോഷി ഒരുക്കുന്ന ചിത്രമാണിത.\nസിബി കെ. തോമസ്-ഉദയ്കൃഷ്ണയാണ് ചിത്രത്തിന്റെ തിരക്കഥ രചിക്കുന്നത്. ദിലീപിന്റെ സൂപ്പര്‍ഹിറ്റായ സി ഐ ഡി മൂസയ്ക്ക് ഈ ടീമാണ് തിരക്കഥ ഒരുക്കിയിരുന്നത്.\nഇതിനുമുമ്പ് ജോഷി ഒരുക്കിയ രണ്ട് ചിത്രങ്ങളും വിജയമായിരുന്നില്ല. മോഹന്‍ലാല് ചിത്രമായ പ്രജ പ്രതീക്ഷിച്ച വിജയം നേടാതെ പോയപ്പോള് മമ്മൂട്ടി നായകനായ ദുബായ് ബോക്സോഫീസില് പരാജയം ഏറ്റുവാങ്ങി. മോഹന്‍ലാലിനും മമ്മൂട്ടിക്കും നേടിത്തരാനാവാത്ത വിജയം ദിലീപിനെ വച്ച് ഒരുക്കുന്ന ചിത്രത്തിലൂടെ നേടാനാണ് ജോഷി ശ്രമിക്കുന്നത്.\nദിലീപ് ജോഷിയുടെ ചിത്രത്തില് ഒരു പ്രധാന കഥാപാത്രത്തെ അവതരിപ്പിക്കുന്നത് ആദ്യമായാണ്. ദിലീപ് ചെറിയ വേഷത്തില് പ്രത്യക്ഷപ്പെട്ട ആദ്യകാല സിനിമകളിലൊന്നായ സൈന്യം ജോഷി ഒരുക്കിയതായിരുന്നു.


തിലകന് മാപ്പ് പറയണം: അമ്മ | AMMA, Thilakan, Innocent, Mammootty, Mohanlal, അമ്മ, തിലകന്, ഇന്നസെന്റ്, മമ്മൂട്ടി, മോഹന്‍ലാല് - Malayalam Filmibeat\n» തിലകന് മാപ്പ് പറയണം: അമ്മ\nതിലകന് മാപ്പ് പറയണം: അമ്മ\nPublished: Wednesday, February 10, 2010, 8:57 [IST]\nഏകപക്ഷീയമായ പരസ്യപ്രസ്താവനകളുമായി ബന്ധപ്പെട്ട് നടന് തിലകന് താരസംഘടനയായ അമ്മയോട് മാപ്പു പറയണമെന്ന് അമ്മ എക്‌സിക്യൂട്ടീവ് യോഗം നിര്‍ദ്ദേശിച്ചു. ഒരാഴ്ചയ്ക്കുള്ളില് തിലകന് മാപ്പു പറഞ്ഞില്ലെങ്കില് നടപടി എടുക്കാനും ഇന്നസെന്റിന്റെ അധ്യക്ഷതയില് ചേര്‍ന്ന യോഗത്തില് തീരുമാനമായി.\nസമീപകാലത്തെ വിവാദങ്ങള് അനാവശ്യമായിരുന്നെന്നും തിലകന്റെ പ്രസ്താവനകളാണ് പ്രശ്‌നം വഷളാക്കിയതെന്നും യോഗം വിലയിരുത്തി. ആരോപണങ്ങള് തിലകന് ഒരു ഘട്ടത്തിലും സംഘടനയില് ഉന്നയിച്ചിട്ടില്ല. മുതിര്‍ന്ന നടനെന്ന നിലയില് അമ്മ മൗനം പാലിച്ചപ്പോള് കൂടുതല് പ്രകോപനപരമായ സമീപനമാണു തിലകനില് നിന്നുണ്ടായതെന്ന് എക്‌സിക്യൂട്ടീവ് വിലയിരുത്തി.\nതിലകന്റെ വാര്‍ത്താസമ്മേളനത്തിലെ പരാമര്‍ശങ്ങള് അംഗങ്ങളെ വേദനിപ്പിയ്്ക്കുകയും സംഘടനയ്ക്ക് മോശപ്പേര് ഉണ്ടാക്കുകയും ചെയ്തു. ഒരാഴ്ചയ്ക്കുള്ളില് മാപ്പു പറയാത്ത പക്ഷം സംഘടനയുടെ ഭരണഘടന അനുശാസിയ്ക്കും വിധമുള്ള അച്ചടക്ക നടപടികള് കൈക്കൊള്ളുമെന്ന് പ്രസിഡന്റ് ഇന്നസെന്റ് പറഞ്ഞു. അമ്മയുടെ തീരുമാനം ബുധനാഴ്ച രേഖാമൂലം തിലകനെ അറിയിക്കുമെന്ന് അദ്ദേഹം വ്യക്തമാക്കി.\nകൊച്ചിയില് ചൊവ്വാഴ്ച രാത്രി വൈകി നടന്ന യോഗത്തില് പ്രസിഡന്റ് ഇന്നസെന്റ്, സെക്രട്ടറി മോഹന്‍ലാല്, മമ്മൂട്ടി ഉള്‍പ്പെടെ പതിമൂന്നോളം എക്‌സിക്യൂട്ടീവ് അംഗങ്ങള് പങ്കെടുത്തു.\nഅതേസമയം, മാപ്പു പറയാന് മാത്രമുള്ള കുറ്റമൊന്നും ചെയ്തിട്ടില്ലെന്നു തിലകന് പറഞ്ഞു. താന് തെറ്റൊന്നും ചെയ്തതായി കരുതുന്നില്ല. അമ്മ ഒരു ട്രേഡ് യൂണിയനല്ലെന്നും മാപ്പ് പറയണമോയെന്നു പിന്നീടു തീരുമാനിക്കുമെന്നും തിലകന് പ്രതികരിച്ചു.\nRead more about: amma അമ്മ ഇന്നസെന്റ് തിലകന് മമ്മൂട്ടി മോഹന്‍ലാല് innocent mammootty mohanlal thilakan\nStory first published: Wednesday, February 10, 2010, 8:57 [IST]\nഫഹദ് ഫാസിലിന്‍റെ തള്ളിനെക്കുറിച്ച് കുഞ്ചാക്കോ ബോബന്‍റെ വെളിപ്പെടുത്തല്, ഇതൊക്കെയാണ് ശരിക്കും തള്ള്!


ആർത്തവക്രമം തെറ്റിയാൽ ഭയപ്പെടേണ്ടതുണ്ടോ ? - Hidden Pockets\n” എനിക്ക് ഇതുവരെ പിരീഡ്‌സ് ആയിട്ടില്ല… ”\nവിറയൽ കലർന്ന എന്റെ ശബ്ദം അവന്റെ നട്ടെല്ലിലേക്ക് ആഴ്ന്നിറങ്ങിയതുപോലെ അവൻ മുഖമുയർത്തി എന്നെ നോക്കി\nപക്ഷെ ഒരു പക്വതയുള്ള പങ്കാളിയെന്ന നിലയിൽ അവൻ ശാന്തനായി എന്നോട് പറഞ്ഞു: ‘ഭയപ്പെടേണ്ട…\nസമാധാനമായിരിക്കൂ. നിനക്കറിയില്ലേ പീരിയഡ്‌സ് വൈകുന്നതിന് പല കാരണങ്ങളും ഉണ്ടാകും എന്ന്\nഎന്റേത് മെലിഞ്ഞു വിളറിയ ശരീരമായിരുന്നതിനാൽ, ഭാരം കൂട്ടാൻ വേണ്ടി അമിതമായി വ്യായാമം ചെയ്യാറുണ്ടായിരുന്നു. ആവശ്യത്തിലധികമുള്ള ഈ വ്യായാമവും അമിതമായ ആശങ്കകളും ആണ് ആർത്തവക്രമം തെറ്റാനുള്ള കാരണം എന്ന് ഞങ്ങൾ പിന്നീട് മനസ്സിലാക്കി.\nമ്മളിൽ പലർക്കും ജീവിതത്തിൽ ഒരിക്കലെങ്കിലും ഇത്തരത്തിലുള്ള മോശമായ അനുഭവം ഉണ്ടായിട്ടുണ്ടാവാം. അപ്പോൾ ആദ്യം തന്നെ നമ്മളിൽ ഉണ്ടാകുന്ന സംശയം ഗർഭിണിയാണോ എന്നുള്ളതായിരിക്കും. പക്ഷെ അങ്ങനെയല്ല..നിങ്ങൾ ഗർഭിണി അല്ല എന്ന് ഉറപ്പിക്കണമെങ്കിൽ പ്രെഗ്നൻസി കാൽക്കുലേറ്റർ ഉപയോഗിച്ച് എപ്പോഴാണ് ഗർഭ പരിശോധനാ കിറ്റ് ഉപയോഗിക്കേണ്ടത് എന്ന് മനസ്സിലാക്കുകയാണ് വേണ്ടത്. മാസമുറ(പിരീഡ്‌സ്) വൈകുവാൻ പല കാരണങ്ങൾ ഉണ്ട്. ചിലപ്പോളൊക്കെ ഒരു മാസം വരെ പിരീഡ്‌സ് വൈകാം. അടുത്ത മാസം പഴയതുപോലെ തന്നെ ഉണ്ടാവുകയും ചെയ്യാറുണ്ട്. എന്റെ പങ്കാളി പറഞ്ഞതുപോലെ; പരിഭ്രമിക്കേണ്ട, ഒരു ദീർഘനിശ്വാസം എടുക്കൂ..സമാധാനമായിരിക്കൂ.\nആർത്തവചക്രം ക്രമരഹിതമാകുന്നത് ഒരു അസാധാരണമായ കാര്യമല്ല. നമ്മുടെ പലവിധത്തിലുള്ള ജീവിതരീതികളും ആരോഗ്യപരമായ ഘടകങ്ങളും ആർത്തവ ചക്രത്തിന്റെ സമയക്രമത്തിൽ വ്യത്യാസം വരാന് കരണമാകും. എന്നിരുന്നാലും ഗർഭധാരണ സാധ്യത പരിശോധിക്കുന്നത്തിനു വേണ്ടി പ്രെഗ്നൻസി ടെസ്റ്റ് നടത്തുന്നത് ഒഴിവാക്കരുത്.\nമാസമുറയിലെ താളപ്പിഴകളുടെ കാരണങ്ങളെ പറ്റി ചിന്തിച്ചാൽ; അത് നിരവധിയുണ്ട്.\nനമ്മുടെ ഭൂരിഭാഗം ശരീരഭാഗങ്ങളെയും സമ്മർദ്ദം സ്വാധീനിക്കുന്നുണ്ട്.\nപ്രഭാതഭക്ഷണം ഒഴിവാക്കുകയേ ചെയ്യരുത്.\nഅമിത വ്യായാമം സ്ത്രീശരീരത്തിലെ ലൈംഗിക ഹോർമോണുകളുടെ (ഈസ്ട്രജൻ&പ്രോജസ്റ്ററോൺ ) അളവ് കുറയ്ക്കും.\nശരീരഭാരം ഒരു പ്രത്യേക അളവിനുള്ളിൽ നിലനിർത്തുന്നത് കൊണ്ടു ആർത്തവം ഉണ്ടാകണമെന്ന് ഉറപ്പൊന്നുമില്ല. എങ്കിലും ഭാരം കുറഞ്ഞാൽ ലെപ്റ്റിൻ ഹോർമോണിന്റെ അളവ് കുറയുന്നതിനും അമിതവണ്ണം ഉണ്ടായാൽ തലച്ചോറും അണ്ഡാശയവുമായുള്ള സുഗമമായ ബന്ധം തടസ്സപ്പെടുന്നതിനും കാരണമാകും.\nഹോർമോൺ സംബന്ധമായ പ്രശ്നങ്ങൾ\nതൈറോയ്ഡ് , PCOS(Polisystic Ovary Syndrome), POF(Premature Ovary Failure) എന്നിവ ഉണ്ടെങ്കിലും ആർത്തവ ക്രമം തെറ്റാം.\nചില വേദനാസംഹാരികളുടെ (ആസ്പിരിൻ ഉൾപ്പെടെ) ഉപയോഗം നമ്മുടെ ആർത്തവചക്രത്തിന്റെ ക്രമം തെറ്റിക്കും. നിങ്ങൾക്ക് സാധാരണയായി മാസമുറ തെറ്റുന്ന പ്രശ്നങ്ങൾ ഉണ്ടെങ്കിൽ വേദനാസംഹാരികളോട് വിട പറയുക.\nമിക്കവാറും എല്ലാ ഗർഭനിരോധന ഗുളികകളും അണ്ഡോൽപ്പാദനം നിർത്തി ഗർഭധാരണത്തെ തടയുന്നു. പക്ഷെ നിങ്ങൾ ഗുളിക നിർത്തിയിട്ടും മൂന്ന് മാസത്തിനുള്ളിൽ ആർത്തവം പുനരാരംഭിക്കുന്നില്ല എങ്കിൽ നിങ്ങളുടെ ശരീരത്തിൽ മറ്റെന്തോ സംഭവിക്കുന്നുണ്ട് എന്നാണ് അതിന്റെ അർത്ഥം.\nഇനിയുള്ളത് പ്രവർത്തിക്കാനുള്ള സമയമാണ്. മിക്ക സഹചര്യങ്ങളും നമുക്ക് പരിശോധനയിലൂടെ മനസിലാക്കാൻ സാധിക്കും. എന്നാൽ പൂർണമായും ഭേദപ്പെടുത്താൻ കഴിയാത്ത സാഹചര്യങ്ങളും ഉണ്ടാകാം. അതുകൊണ്ട് ഒരു പരിശോധന നടത്തുന്നത് നമ്മുടെ ആർത്തവ ചക്രത്തിന്റെ സമയക്രമം കൃത്യമാക്കാൻ സഹായിക്കും.\nഒന്നിലധികം തവണ ആർത്തവക്രമം തെറ്റുകയും , നിങ്ങള് ഗര്‍ഭിണിയല്ല എന്നു ഉറപ്പുവരുത്തുകയും ചെയ്താല് പിന്നെ അവശേഷിക്കുന്ന സൂചന അതെന്തെങ്കിലും ജീവിതശൈലി മാറ്റത്തിനുള്ള സമയമായി എന്നതാണ് .\nകൂടുതൽ സംശയങ്ങൾ ഉണ്ടെങ്കിൽ ദയവായി ഞങ്ങളുടെ വാട്ട്സ്ആപ്പ് നമ്പറിൽ (8861713567) ബന്ധപ്പെടുക.\nAbhilash is an independent stream writer who channels his ideology to the society asascript writer, film director, travel vlogger andasinger.\nTags: ആർത്തവം, ആർത്തവം നേരത്തെ വരാൻ എന്ത് ചെയ്യണം, ആർത്തവം പെട്ടന്ന് വരാന്, ആർത്തവക്രമം, ഗർഭ പരിശോധന എപ്പോൾ, പീരിയഡ്‌സ് വൈകുന്നതിന്റെ കാരണം എന്തൊക്കെ, മാസമുറ വൈകിയാൽ


സി.ബി.ഐയിലെ കൈക്കൂലിക്കേസ്: രാകേഷ് അസ്താനയെ അറസ്റ്റ് ചെയ്യുന്നത് ഹൈക്കോടതി തടഞ്ഞു\n23 Oct, 2018 at 12:14 PM\nഅഴിമതി കേസില് സി.ബി.ഐ സ്പഷല് ഡയറക്ടര് രാകേഷ് അസ്താനയെ അറസ്റ്റ് ചെയ്യരുതെന്ന് ഡല്‍ഹി ഹൈക്കോടതിയുടെ നിര്‍ദേശം. അടുത്ത തിങ്കളാഴ്ച വരെ അസ്താനയെ അറസ്റ്റ് ചെയ്യരുതെന്നാണ് കോടതി നിര്‍ദേശിച്ചിരിക്കുന്നത്. കേസില് തനിക്കെതിരായി സമര്‍പ്പിച്ച എഫ്.ഐ.ആര് റദ്ദാക്കണമെന്നാവശ്യപ്പെട്ടുള്ള അസ്താനയുടെ ഹര്‍ജിയിലാണ് കോടതിയുടെ നിര്‍ദേശം.\nഅസ്താനയുടെ ഹര്‍ജി അടുത്ത തിങ്കളാഴ്ച കോടതി വീണ്ടും പരിഗണിക്കും. അതേസമയം, അഴിമതി കേസില് അറസ്റ്റിലായ ഡി.എസ്.പി ദേവേന്ദ്ര കുമാറിനെ കോടതി ഏഴ് ദിവസത്തേക്ക് കസ്റ്റഡിയില് വിട്ടു. സി.ബി.ഐ ഡയറക്ടര് അലോക് വര്‍മയ്‌ക്കെതിരെ കള്ളമൊഴി നല്‍കിയെന്ന കേസിലാണ് ദേവേന്ദ്ര കുമാറിനെ ഇന്നലെ സി.ബി.ഐ അറസ്റ്റ് ചെയ്തിരുന്നത്.\nകള്ളപ്പണം വെളുപ്പിക്കല് കേസില് അറസ്റ്റിലായ മോയിന് ഖുറേഷി എന്ന മാംസ കയറ്റുമതിക്കാരനെതിരെയുള്ള കേസില് പേര് പരാമര്‍ശിക്കാതിരിക്കാന് രണ്ടുകോടി രൂപ കൈക്കൂലി വാങ്ങിയെന്നാണ് അസ്താനയ്‌ക്കെതിരായ കേസ്. സതീഷ് സനാ എന്നയാളില് നിന്ന് 10 മാസ ഗഡുക്കളായാണ് അസ്താന പണം കൈപ്പറ്റിയതെന്നും എഫ്.ഐ.ആറില് പറയുന്നു. എന്നാല് തനിക്കെതിരെ രജിസ്റ്റര് ചെയ്ത എഫ്.ഐ.ആറിലെ കാര്യങ്ങള് വ്യാജമാണെന്നാണ് അസ്താനയുടെ അവകാശവാദം.\nതനിക്കെതിരെ സി.ബി.ഐയിലെയും എന്‍ഫോഴ്‌സ്‌മെന്റ് ഡയറക്ടറേറ്റിലേയും ചില ഉന്നതര് നടത്തിയ ഗൂഡാലോചനയാണ് സതീഷ് സനയുടെ പരാതിയുടെ പിന്നിലെന്നാണ് അസ്താന ആരോപിക്കുന്നത്. ഇക്കാര്യം ഉന്നയിച്ച് കഴിഞ്ഞ ഓഗസ്റ്റില് കേന്ദ്ര സര്‍ക്കാരിന് അസ്താന കത്തയച്ചിരുന്നു. ആഭ്യന്തര മന്ത്രാലയത്തിലെ കാബിനെറ്റ് സെക്രട്ടറിക്കാണ് കത്ത് അയച്ചിരിക്കുന്നത്.\nഇതില് സി.ബി.ഐ മേധാവി അലോക് വര്‍മ്മയ്‌ക്കെതിരെ അഴിമതി ആരോപണം ഉന്നയിച്ചിട്ടുണ്ട്. മോയിന് ഖുറേഷി കേസില് പണം വാങ്ങിയത് താനല്ലെന്നും പകരം രണ്ടുകോടി രൂപ കൈക്കൂലി വാങ്ങിയത് സി.ബി.ഐ മേധാവി തന്നെയാണെന്നും അസ്താന ആരോപിക്കുന്നു. ഇതുകൂടാതെ അന്വേഷണ ഏജന്‍സിയില് നടക്കുന്ന ഗുരുതരമായ കൃത്യവിലോപങ്ങളുടെ 10 വിവരങ്ങളും അസ്താന അയച്ച കത്തില് വിവരിച്ചിട്ടുണ്ട്.\nHigh CourtCBIBribery caseDirector Rakesh AsthanaArrest stayed


'ഗ്രാന്‍ഡ്' മാസ്റ്റര് വിശ്വനാഥന് ആനന്ദ്: കരുനീക്കങ്ങള്‍ക്ക് ഇനിയുമുണ്ട് ബാല്യം, യൗവനവും\n30 Dec 2017 12:52 PM GMT\nസന്ദീപ് ജി, ദ ഇന്ത്യന് എക്സ്പ്രസ്\nജൂലായില് ഇറ്റലിയിലെ ല്യൂവെന് ഗ്രാന്‍ഡ് ചെസ് ടൂര്‍ണമെന്റില് പത്ത് പേരുണ്ടായിരുന്ന ഗ്രിഡില് എട്ടാം സ്ഥാനത്തായിരുന്നു വിശ്വനാഥന് ആനന്ദ്. സ്‌കോര് 18ല് എട്ട് പോയിന്റ്. അഞ്ച് തവണ ലോക ചാമ്പ്യനായിട്ടുള്ള ആനന്ദിനെ സംബന്ധിച്ച് ഏറെ നിരാശാജനകമായിരുന്നു അത്. ഇങ്ങനെ ചെസ് കളിച്ചിട്ട് ഒരു കാര്യവുമില്ലെന്ന് ആനന്ദ് അന്ന് പറഞ്ഞു. ഞാന് മെന്റല് ഗെയിം മാത്രമാണ് കളിക്കുന്നത്. ആനന്ദിന്റെ നിരാശയും സ്വയം വിലയിരുത്തലും വിരമിക്കലിന്റെ സൂചനയായി പലരും കണ്ടു. എന്നാല് ലണ്ടന് ചെസ് ക്ലാസിക്കില് ഏറ്റവും അവസാന സ്ഥാനത്തായി തോല്‍വി ഏറ്റുവാങ്ങിയ ശേഷം വിശ്വാനാഥന് ആനന്ദ് ട്വിറ്ററില് കുറിച്ചത് തന്റെ ആത്മവിശ്വാസത്തിന് ഒരു കുറവും വന്നിട്ടില്ല എന്നാണ്. അഞ്ച് മാസത്തിന് ശേഷം ഇപ്പോള് റിയാദില് വേള്‍ഡ് റാപ്പിഡ് ചാമ്പ്യന്‍ഷിപ്പ് കിരീടം നേടി ആ പറഞ്ഞതാണ് ശരിയെന്ന് അദ്ദേഹം തെളിയിച്ചു.\nമാഗ്നസ് കാള്‍സണെന്ന നിലവിലെ ലോക ഒന്നാം നമ്പര് താരത്തെ തോല്‍പ്പിച്ച് തന്റെ നീക്കങ്ങള് ഇനിയും ചെസ് ബോര്‍ഡ് കാണാനിരിക്കുന്നതേയുള്ളൂ എന്ന് ഈ 48കാരന് സൂചന നല്‍കുന്നു. ലോക ഒന്നാം നമ്പര് താരം മാത്രമല്ല, റാപ്പിഡ് ചെസിലെ എക്കാലത്തേയും ഏറ്റവും മികച്ച താരമായി പരിഗണിക്കപ്പെടുന്നയാളുമാണ് മാഗ്നസ് കാള്‍സണ്. മറ്റെല്ലാ കായിക ഇനങ്ങളെയും പോലെ തന്നെ ചെസിലും താരങ്ങള്‍ക്ക് 40 വയസ് സാധാരണ വിരമിക്കാനുള്ള പ്രായമാണ്. വിശ്വനാഥന് ആനന്ദിന്റെ കരുത്തനായ റഷ്യന് പ്രതിയോഗി ഗാരി കാസ്പറോവ് ചെസ് ബോര്‍ഡിനോട് വിട പറഞ്ഞത് 40ാം വയസിലാണ്. വിരമിച്ച ശേഷം ചെസിനേക്കാള് കൂടുതല് ആലോചയോടെയും ബുദ്ധിപരമായും പലപ്പോഴും നീങ്ങേണ്ടി വരുന്ന രാഷ്ട്രീയത്തിലേയ്ക്കാണ് ഗാരി കാസ്പറോവ് നീങ്ങിയത്. അമേരിക്കന് ചെസ് ഇതിഹാസം ബോബി ഫിഷര് 32ാം വയസില് കളം വിട്ടു. പിന്നീട് സ്വയം അടിച്ചേല്‍പ്പിച്ച ഒറ്റപ്പെടലിലേയ്ക്ക് അദ്ദേഹം നീങ്ങി. ഇവിടെയാണ് ആനന്ദ് ലോക ചാമ്പ്യനായി നില്‍ക്കുന്നത്.\nവിരമിക്കലിന്റെ സൂചനകള് പലപ്പോഴും നല്‍കിയെങ്കിലും ചെസിനോട് കുട്ടികള്‍ക്കുണ്ടാകുന്ന പോലെയുള്ള കൗതുകവും സ്‌നേഹവും വിശ്വനാഥന് ആനന്ദിനെ വീണ്ടും ചെസ് ബോര്‍ഡിലേയ്ക്ക് കൊണ്ടുവരുന്നു. ചെസിനോടുള്ള ഈ പ്രണയം കുട്ടിക്കാലത്ത് മനിലയില് വച്ച തുടങ്ങിയതാണ്. അച്ഛന് അവിടെ ജോലി ചെയ്യുന്ന സമയത്ത് ആനന്ദ് കണ്ട ചെസ് ടൂര്‍ണമെന്റുകളില് നിന്നാണ് അത് തുടങ്ങിയത്. ഈ പ്രായത്തില് ഇങ്ങനെ കളിക്കുന്നവര് അപൂര്‍വമാണെന്ന് ആനന്ദിന്റെ സുഹൃത്തായ ഗ്രാന്‍ഡ് മാസ്റ്റര് ആര്‍ബി രമേഷ് ചൂണ്ടിക്കാട്ടുന്നു. ചെസ് ശാരീരിക അധ്വാനം വേണ്ടാത്ത, തലച്ചോറിന്റെ മാത്രം കളിയാണ് എന്നത് ഒരു മിഥ്യാധാരണയാണ് എന്ന് ആര്‍ബി രമേഷ് പറയുന്നു. അത് നിങ്ങളെ മാനസികമായും ശാരീരികമായും ബാധിക്കുന്ന ഒന്നാണ്. ശാരീരികാരോഗ്യം സംരക്ഷിക്കുന്നതില് ശ്രദ്ധ ചെലുത്തിയത് ആനന്ദിന് മികച്ച പ്രകടനവുമായി മുന്നോട്ട് പോകാന് സഹായമായി.\n40 വയസ് തികഞ്ഞ സമയത്ത് വിശ്വനാഥന് ആനന്ദ് ഇങ്ങനെ പറഞ്ഞു - "40 വയസ് എന്നതിന് അങ്ങനെ പ്രത്യേകതകളൊന്നുമില്ല. എന്നാല് ഗ്രാന്‍ഡ്മാസ്റ്റര്‍മാരെ പ്രായം തളര്‍ത്തും എന്നത് ഒരു വസ്തുതയാണ്. തെറ്റുകള് കൂടുതലായി സംഭവിക്കും. എന്നാല് അനുഭവപരിചയവും കഠിനാദ്ധ്വാനവും കൊണ്ട് ഇതിനെ എങ്ങനെ മറികടക്കാം എന്ന് ആലോചിക്കുകയും അത്തരത്തില് നീങ്ങുകയുമാണ് കാര്യം". ചെസിലെ വിധിനിര്‍ണയം ഒരര്‍ത്ഥത്തില് പറഞ്ഞാല് തെറ്റുകള് കൊണ്ടാണ് സംഭവിക്കുന്നത്. എതിരാളികളെ തെറ്റ് വരുത്തുന്നതിനായി പ്രേരിപ്പിക്കുക. സ്വയം തെറ്റുകളില് നിന്ന് വഴിമാറുക. ഒടുവിലത്തെ വേള്‍ഡ് റാപ്പിഡ് ചാമ്പ്യന്‍ഷിപ്പിലും ആനന്ദിന് തെറ്റുകള് സംഭവിച്ചിരുന്നു. എന്നാല് പെട്ടെന്ന് തിരുത്തി മുന്നേറാന് അദ്ദേഹത്തിന് കഴിഞ്ഞു. ഒരു 28കാരന്റെ ഊര്‍ജ്ജമാണ് അദ്ദേഹം പ്രസരിപ്പിച്ചത് - ആര്‍ബി രമേഷ് നിരീക്ഷിച്ചു. 45ാം വയസില് സോവിയറ്റ് യൂണിയന് വിട്ട വിക്ടര് കൊര്‍ച്‌നോയ് ഓട്ടം, യോഗ തുടങ്ങിയ വ്യായാമങ്ങളിലൂടെ ഫിറ്റ്‌നസ് നിലനിര്‍ത്തി. 75ാം വയസില് ലോകറാങ്കിംഗില് ആദ്യ 100 പേരുടെ പട്ടികയില് സ്ഥാനം പിടിച്ചുകൊണ്ട് ഇത്തരത്തില് ഉള്‍പ്പെടുന്ന ഏറ്റവും പ്രായം കൂടി താരമായി. ആനന്ദിന് അത്രയും പ്രായം വരെ കളിക്കാനാകുമോ എന്നറിയില്ല. എന്നാല് ആ സാധ്യത തള്ളിക്കളയാനുമാകില്ല.\nചെസ് ബോര്‍ഡിലെ 50,000 പാറ്റേണുകളെങ്കിലും തിരിച്ചറിയാന് ഗ്രാന്‍ഡ് മാസ്റ്റര്‍മാര്‍ക്ക് കഴിയുമെന്ന് ആര്‍ട്ടിഫിഷ്യല് ഇന്റലിജന്റ്‌സിന് തുടക്കം കുറിച്ചവരില് ഒരാളായ ഹെര്‍ബര്‍ട്ട് അലക്‌സാണ്ടര് സൈമണ് പറയുന്നു. ഇതാണ് സങ്കീര്‍ണതകളെ അനായാസ നീക്കങ്ങളാക്കി പലപ്പോഴും മാറ്റുന്നത്. ഞാന് ഒരൊറ്റ നീക്കം മാത്രമേ മനസില് കാണാറുള്ളൂ. പക്ഷെ അത് ശരിയായ നീക്കമായിരിക്കും എന്ന് ക്യൂബന് ചെസ് മാസ്റ്റര് റൗള് കാസബ്ലാങ്ക പറഞ്ഞിട്ടുണ്ട്. വിശ്വനാഥന് ആനന്ദിന്റെ ചിന്താപദ്ധതിയുടേയും അടിസ്ഥാനം ഇതാണ്. ഏറ്റവും മികച്ച സമയത്തെ ശരിയായ നീക്കം എന്നൊരു കൂട്ടിച്ചേര്‍ക്കല് കൂടി ആനന്ദ് നടത്തി. എത്ര വലിയ സങ്കീര്‍ണമായ സാഹചര്യത്തിലും നീക്കം നടത്താന് തനിക്ക് അനുവദിച്ച സമയം മുഴുവന് വേണ്ടി വരാറില്ല അദ്ദേഹത്തിന്. ഇത് റാപ്പിഡ് ഇവന്റുകളില് ഏറെ സഹായകമായിട്ടുണ്ട്. റാപ്പിഡ് ഗെയിമുകളില് 10നും 60നും ഇടയ്ക്ക് മിനുട്ടുകളാണ് ഒരു കളിക്കാരന് കിട്ടുക. ബ്ലിറ്റ്‌സില് 60 നീക്കങ്ങള്‍ക്ക് 10 മിനുട്ടോ അതില് താഴെയോ. 1986ലെ ദുബായ് ഒളിംപ്യാഡിനിടെ ബ്രിട്ടീഷ് ഇന്റര്‍നാഷണല് മാസ്റ്റര് (ഐഎം) റോബര്‍ട്ട് വാഡ്‌സ്, ഇന്ത്യയുടെ ആദ്യ ഇന്റര്‍നാഷണല് മാസ്റ്ററായ മാനുവല് ആറോണിനോട് തമാശയായി ഇങ്ങനെ ചോദിച്ചു - ഈ പയ്യന് ഇത്ര വേഗം കളിച്ച് ജയിക്കുന്നതിനെ നമുക്ക് എങ്ങനെ തടയാന് പറ്റും.\nഇതിന് മുമ്പ് വിശ്വനാഥന് ആനന്ദ് റാപ്പിഡ് കിരീടം നേടിയത് 14 വര്‍ഷം മുമ്പാണ്. ക്ലാസിക്കല് ചെസിലുള്ള താല്‍പര്യം റാപ്പിഡിലും ആനന്ദ് നിലനിര്‍ത്തി. ബോബി ഫിഷറുമായി ബ്ലിറ്റ്‌സ് കളിക്കണമെന്ന ആനന്ദിന്റെ ആഗ്രഹം ഒരിക്കലും നടന്നില്ല. അദ്ദേഹം 2008ല് അന്തരിച്ചു. ഫിഷറുമായി ബ്ലിറ്റ്‌സ് കളിക്കാന് വേണ്ടി ഒരു പോക്കറ്റ് ചെസ് ബോര്‍ഡ് ആനന്ദ് എല്ലായ്‌പ്പോഴും കൂടെ കരുതിയിരുന്നു. അജ്ഞാതനായി നിന്നുകൊണ്ട് ബോബി ഫിഷര് ഓണ്‍ലൈനില് ബ്ലിറ്റ്‌സ് കളിച്ചിരുന്നു. റിയാദിലെ റാപ്പിഡ് ചാമ്പ്യന്‍ഷിപ്പ് ആനന്ദിന്റെ മനസിലുണ്ടായിരുന്നില്ല. അദ്ദേഹം കേരളത്തില് അവധി ആഘോഷിക്കാനുള്ള പദ്ധതിയിലായിരുന്നു. എന്നാല് സുഹൃത്ത് വ്‌ളാദിമിര് ക്രാംനിക് അദ്ദേഹത്തെ നിര്‍ബന്ധിക്കുകയായിരുന്നു.\n(ദ ഇന്ത്യന് എക്സ്പ്രസില് സന്ദീപ് ജി എഴുതിയ ലേഖനത്തില് നിന്ന്)\nblitz bobbyfischer chess dubaiolympyad Garry Kasparov grandmaster herbert alexander simon IM india internationalmaster italy Leuven Grand Chess Tour londonchessclassic magnuscarlsen manuelaron rapid raulcasablanca rbramesh robertwads viswanathananand WorldChampion worldrapidchampionship


കൊട്ടാരക്കരയിൽ മുൻഗണന റേഷൻ കാർഡുകൾ അനധികൃതമായി കൈവശം വച്ച് റേഷൻ വാങ്ങിയവരിൽ നിന്നും പിഴ ഈടാക്കാൻ തീരുമാനം. – Kottarakara News\nകൊട്ടാരക്കരയിൽ ദുർബല വിഭാഗങ്ങൾക്കുള്ള എ.എ.വൈ, മുൻഗണന റേഷൻ കാർഡുകൾ അനധികൃതമായി കൈവശം വച്ച് റേഷൻ വാങ്ങിയവരിൽ നിന്ന് സാധനങ്ങളുടെ കമ്പോള വില ഈടാക്കാൻ നടപടി ആരംഭിച്ചു. അനർഹമായി വാങ്ങിയ റേഷൻ സാധനങ്ങളുടെ കമ്പോള വിലയായ 80611 രൂപ തിരിച്ചടയ്‌ക്കാൻ 30 പേർക്കാണ് നോട്ടീസ് അയച്ചത്. ഇവർക്കെതിരെ ആവശ്യമെങ്കിൽ പ്രോസിക്യൂഷൻ നടപടികളും സ്വീകരിക്കും.21.61 ക്വിന്റൽ അരിയും 4.73 ക്വിന്റൽ ഗോതമ്പുമാണ് അനധികൃതമായി വാങ്ങിയത്.\nസർക്കാർ ജീവനക്കാരുടെ പേര് കാർഡിൽ നിന്ന് ബോധപൂർവം ഒഴിവാക്കി ആനുകൂല്യങ്ങൾ വാങ്ങിയവരും ആഡംബര വീടും കാറും ഉൾപ്പെടെയുള്ള സൗകര്യങ്ങൾ മറച്ച് വച്ചവരും ഉൾപ്പെട്ടതാണ് 30 പേരുടെ പട്ടിക. പലതവണ ആവശ്യപ്പെട്ടിട്ടും ഹാജരാക്കാതിരുന്ന കാർഡുകളെല്ലാം കഴിഞ്ഞദിവസം പൊതുവിഭാഗത്തിലേക്ക് മാറ്റി.\nഒരു കിലോ അരിയ്‌ക്ക് 29.81 രൂപയും ഗോതമ്പിന് 20.68 രൂപയുമാണ് സർക്കാർ നിശ്ചയിച്ച കമ്പോളവില. ഏഴ് ദിവസത്തിനകം പണം അടയ്‌ക്കാത്തവർക്കെതിരെ റവന്യു റിക്കവറി, പ്രോസിക്യൂഷൻ നടപടികൾ ആവശ്യപ്പെട്ട് ജില്ലാ കളക്ടർക്ക് റിപ്പോർട്ട് നൽകും.\nനിരവധി അനർഹർ എ.എ.വൈ, മുൻഗണന റേഷൻ കാർഡുകൾ കൈവശം വച്ചിട്ടുണ്ടെന്നാണ് അന്വേഷണത്തിൽ ബോദ്ധ്യമായത്. ഇത്തരക്കാർ എട്ടിനകം സ്വമേധയാ റേഷൻ കാർഡുകൾ അതാത് റേഷൻ കടകൾ വഴിയോ താലൂക്ക് സപ്ലൈ ഓഫീസിൽ ഹാജരാക്കിയോ പൊതുവിഭാഗത്തിലേക്ക് മാറ്റണം.\nഅല്ലാത്തവർക്കെതിരെ നിയമനടപടി സ്വീകരിക്കും.\nഅനർഹമായി കൈപ്പറ്റിയ റേഷൻ സാധനങ്ങളുടെ വിലയായ 80611 രൂപ ഒരാഴ്ചക്കകം സംസ്ഥാന ഖജനാവിലോ കൊട്ടാരക്കര താലൂക്ക് സപ്ലൈ ഓഫീസിലോ തിരിച്ചടക്കാൻ ആവശ്യപ്പെട്ട് 30 പേർക്ക് നോട്ടീസ് നൽകി.ഇവരിൽ 20 പേർ മുൻഗണനയിലും 10 പേർ എ.എ.വൈയിലും പെട്ട റേഷൻ കാർഡുകൾ കൈവശം വച്ചാണ് റേഷൻ തട്ടിപ്പ് നടത്തിവന്നത്.


കേരളത്തിനു കൈത്താങ്ങാവാന് പ്രവാസികളും; ഓണം ഈദ് ആഘോഷപരിപാടികള് മാറ്റിവെച്ചു | Pravasi | Deshabhimani | Friday Aug 17, 2018\nകേരളത്തിനു കൈത്താങ്ങാവാന് പ്രവാസികളും; ഓണം ഈദ് ആഘോഷപരിപാടികള് മാറ്റിവെച്ചു\nമനാമ > തോരാമഴതീര്‍ത്ത പ്രളയകെടുതിയില് നിന്നും കേരളത്തിനു കൈത്താങ്ങാവാന് പ്രവാസി മലയാളികളും. ബഹ്റൈനടക്കം വിവിധ ഗള്‍ഫ് രാജ്യങ്ങളില് നിന്ന് മുഖ്യമന്ത്രിയുടെ ദുരിതാശ്വാസ നിധിയിലേക്ക് ഒറ്റക്കും കൂട്ടമായും പ്രവാസികള് സംഭാവന അയക്കുന്നുണ്ട്. സംഘടനകള് വസ്ത്രങ്ങളും മറ്റു സഹായങ്ങളും ശേഖരിച്ച് നാട്ടിലേക്കു കാര്‍ഗോയായി അയച്ചു തുടങ്ങി.\nമുഖ്യമന്ത്രിയുടെ ദുരിതാശ്വാസ നിധിയിലേക്ക് 35 ലക്ഷം രൂപ നല്‍കുമെന്ന് ബഹ്റൈന് ഫിനാന്‍സ് കമ്പനി അറിയിച്ചു. മുഖ്യമന്ത്രിയുടെ ദുരിതാശ്വാസ നിധിയിയിലേക്കുള്ള പണമിടപാട് സൗജന്യമാക്കിയതായും കമ്പനി അറിയിച്ചു.\nവിവിധ സംഘടനകള് ഓണം, ഈദ് ആഘോഷ പരിപാടികള് മാറ്റിവെച്ചു. പ്രളയ ദുരിതാശ്വാസ പ്രവര്‍ത്തനങ്ങള്‍ക്ക് സഹായം നല്‍കാന് തീരുമാനിച്ചു. ഈ വര്‍ഷം നടത്താനിരുന്ന ഓണം ഈദ് ആഘോഷ പരിപാടികള് മാറ്റിവച്ചതായി ബഹ്റൈന് കേരളീയ സമാജം ഭാരവാഹികള് പത്രക്കുറിപ്പില് അറിയിച്ചു. കേരളത്തോടൊപ്പം നിന്ന് ദുരിതമാനുഭവിക്കുന്ന ജനങ്ങള്‍ക്കു വേണ്ടിയുള്ള കേരള സര്‍ക്കാരിന്റെ പ്രവര്‍ത്തങ്ങള്‍ക്ക് എല്ലാ പിന്തുണയും സമാജം അറിയിച്ചു. ബഹറൈനില് നിന്ന് കേരളത്തിലെ ദുരിതമാനുഭവിക്കുന്നവരെ സഹായിക്കുന്ന പ്രവര്‍ത്തനങ്ങള്‍ക്ക് നേതൃത്വം നല്‍കുമെന്നും സമാജം അറിയിച്ചു. പ്രളയ മേഖലയില് കൂടുതല് സഹായം എത്തിക്കാന് സമാജം 24 മണിക്കൂറും പ്രവര്‍ത്തിക്കുന്ന ഹെല്‍പ്പ് ഡെ്സ്‌ക്ക് ആരംഭിച്ചൂ. (ഫോണ്: 39440530, 39398598, 38300213). ദുരിതാശ്വാസ പ്രവര്‍ത്തനങ്ങള്‍ക്കായി കഴിഞ്ഞ ദിവസം സമാജത്തില് യോഗം ചേര്‍ന്നിരുന്നു.\nപ്രളയ ക്കെടുതിയുടെ പശ്ചാത്തലത്തില് ബലിപെരുന്നാള് ദിനത്തില് ഐസിഎഫ് നടത്താനിരുന്ന ജെഷ്നെ ഈദ് പ്രോഗ്രാം മാറ്റിവെച്ചതായി ഭാരവാഹികള് അറിയിച്ചു. പ്രാര്‍ത്ഥന നടത്താനും പ്രളയ ദുരിതാശ്വാസ ഫണ്ട് സമാഹരണം വിജയിപ്പിക്കാനും സംഘടന തീരുമാനിച്ചു.\nഓണ സദ്യ ഉള്‍പ്പെടെ സീറോ മലബാര് സൊസൈറ്റിയുടെ എല്ലാ ഓണാഘോഷ പരിപാടികളും ഈ മാസം 31 വരെ മാറ്റിവെച്ചതായി ഭാരവാഹികള് അറിയിച്ചു. പ്രളയ ദുരിതാശ്വാസ പ്രവര്‍ത്തനങ്ങളില് ശ്രദ്ധ കേന്ദ്രീകരിക്കാനായാണിതെന്നും അറിയിച്ചു.\nവടകര സൗഹൃദവേദി സെപ്തംബര് ആദ്യവാരം നടത്താനിരുന്ന ഓണാഘോഷ പരിപാടികള് മാറ്റിവെച്ചതായി സംഘാടകര് അറിയിച്ചു. ഓണാഘോഷ പരിപാടികള് മാറ്റിവെച്ചതായും തുക മുഖ്യമന്ത്രിയുടെ ദുരിതാശ്വാസ നിധിയിലേക്കു നല്‍കുമെന്നും പ്രോഗ്രസീവ് പാനല് അറിയിച്ചു.\nബഹ്റൈനിലെ സാമൂഹ്യ, സാംസ്‌കാരിക, സംഘടനാ പ്രവര്‍ത്തകരുടെ വിപുലമായ യോഗം വ്യാഴാഴ്ച ഇന്ത്യന് മ്യൂസിക് ആര്‍ട്സ് സെന്ററില് ചേരുന്നുണ്ട്.


ഞാന് കൈപിടിച്ചുകയറ്റിയ ഗൗരിയമ്മ | DoolNews\nഞാന് കൈപിടിച്ചുകയറ്റിയ ഗൗരിയമ്മ\nഗൗരിയമ്മ എന്നെ തൊട്ടിട്ടുണ്ട്. എന്റെ നെറുകയില് തലോടിയിട്ടുണ്ട്. അത്, ഞാന് നാലാം ക്ലാസില് പഠിക്കുമ്പോഴായിരുന്നു.\nഎന്റെ വീടിനു തൊട്ടടുത്തായിരുന്നു എല്ലാ കാലത്തും ഇടതു മുന്നണിയുടെ തെരഞ്ഞെടുപ്പ് കമ്മിറ്റി ഓഫീസ്. മമ്മൂഞ്ഞ് മാമയുടെ ചായക്കടയുടെ മുറ്റത്തേക്ക് ഓലകൊണ്ട് കെട്ടിയുണ്ടാക്കുന്ന പാര്‍ട്ടി ഓഫീസ്. അവിടെ തെരഞ്ഞെടുപ്പ് പ്രഖ്യാപനം തുടങ്ങുന്നതു മുതല് ഫലമറിയുന്നതുവരെ മൈക്ക് സെറ്റ് വാടകയ്ക്ക് എടുത്തു വെച്ചിട്ടുണ്ടാവും.\nതൊട്ടപ്പുറത്ത് അബ്ദുല്ലാക്കുട്ടി ഇക്കായുടെ കോണ്‍ക്രീറ്റ് കടമുറിയിലാണ് യു.ഡി.എഫുകാരുടെ തെരഞ്ഞെടുപ്പ് കമ്മിറ്റി ഓഫീസ്.\nഅവിടെയും മൈക്കുണ്ട്. പൈസക്ക് പഞ്ഞമില്ലാത്ത പാര്‍ട്ടിയായതിനാല് നല്ല ഇടിവെട്ട് മൈക്ക് സെറ്റ്.\nകമ്മ്യുണിസ്റ്റ് പാര്‍ട്ടിക്ക് നാട്ടില് കാര്യമായി അന്ന് പ്രഭാഷകര് ആരുമില്ല. എല്ലാവരും തനി നാടന്‍മനുഷ്യര്. അപ്പുറത്ത് നല്ല ഘനഗാംഭീര്യ ശബ്ദത്തില് അനൗണ്‍സ്‌മെന്റ് നടത്താന് വക്കംബി എന്നു വിളിക്കുന്ന ഷെരീഫിക്കയുണ്ട്. ഇടയ്ക്ക് സത്യസായി ബാബയുടെ ഹെയര് സ്‌റ്റൈലിലൊരാള് വരും. പ്രസംഗം കാച്ചും. കുമരന്‍കാലില് ഹമീദിക്ക. പിന്നെ എ.കെ. രാജന്. കോണ്‍ഗ്രസ് അന്ന് സമ്പന്നമായിരുന്നു.\nവൈകുന്നേരങ്ങളില് പുറത്തുനിന്ന് വരുന്ന നേതാക്കന്മാരുടെ പ്രസംഗങ്ങള് ഇരുപുറത്തുനിന്നും അലറിവിളിക്കും.\nതൊട്ടടുത്ത വീടായതിനാലും ബാപ്പയും ഉപ്പുപ്പായും മാമയുമൊക്കെ കമ്മ്യൂണിസ്റ്റുകാരായതിനാലും പാര്‍ട്ടി സഖാക്കളുടെ താവളം ഞങ്ങളുടെ വീടായിരുന്നു. അവിടെ വന്ന് ഉമ്മയുണ്ടാക്കി കൊടുത്ത ചായ കുടിച്ചിട്ട് തൊട്ടപ്പുറത്ത് പ്രസംഗവേദിയില് കയറിയ നേതാക്കന്മാരില് അക്കാലത്തെ എല്ലാ കമ്മ്യൂണിസ്റ്റ് നേതാക്കന്മാരുമുണ്ട്.\nസി.ബി.സി വാര്യരും അച്യുതാനന്ദനും സുശീലഗോപാലനും ജി. സുധാകരനും ടി.ജെ. ആഞ്ചലോസുമൊക്കെ അങ്ങനെ വന്നിട്ടുണ്ട്. എല്.സി. സെക്രട്ടറിയായിരുന്ന ടി.കെ.ദേവകുമാറിന് പൂമുഖത്തെ ഹാളില് ഒരു സ്ഥിരം കട്ടില് തന്നെയുണ്ടായിരുന്നു.\nസഖാവ് സലിം, ശ്യാംസുന്ദര് (പില്‍ക്കാലത്ത് മുസ്‌ലിം ലീഗില്‍പോയി), ഷൗക്കത്തിക്കാ, രത്‌നകുമാര്, ശ്രീധരന് ചേട്ടന്, സദപ്പണിക്കന്, സുകുമാരന് നായര്, സഖാക്കളുടെ പട്ടിക നീളും.\nനാസര് മാമയാണ് അവരെ കൂട്ടി വീട്ടില് കൊണ്ടുവരിക. മാമയിപ്പോള് പാരലൈസ് വന്ന് കിടപ്പിലാണ്.. പണ്ട് കുടികിടപ്പ് സമരത്തിന് പോയതിന് പോലീസ് കൊടുത്ത ഇടിയുടെ ബാക്കി.\nഇടതടവില്ലാതെ വിപ്ലവഗാനങ്ങള് ഒഴുകുന്ന പാര്‍ട്ടി ഓഫീസില് തന്നെ ആ തെരഞ്ഞെടുപ്പ് കാലങ്ങളില് ഞങ്ങള് കുട്ടികള് സ്ഥിരവാസമാക്കി. മൈദപ്പശയില് തോരണമുണ്ടാക്കിയും പോസ്റ്ററൊട്ടിച്ചും ആവുംപോലെ ഞങ്ങളും കൂടി.\nഒരു ദിവസം അപ്പുറത്ത് യു.ഡി.എഫ് ഓഫീസില് വക്കംബി തകര്‍ക്കുമ്പോള് ഹസന്‍കുട്ടി ഇക്ക ഒരു നോട്ടീസ് എടുത്തു തന്നിട്ട് മൈക്ക് ഓണ് ചെയ്ത് എന്റെ നേരേ നീട്ടി. ‘നീയിത് മൈക്കീക്കൂടങ്ങ് വായിക്ക്…’പേടിച്ച് വിറച്ച് ഞാനാ നോട്ടീസ് വായിച്ചു…\n‘സഖാവ്. ഇ.കെ. നായനാര് ഹരിപ്പാട് നാരകത്ര ജംഗ്ഷനില് പൊതുയോഗത്തില് സംസാരിക്കുന്നു, എന്ന നോട്ടീസ്.\nഎനിക്കു തന്നെ മൈക്കില് കൂടി കേട്ട എന്റെ ശബ്ദം അപരിചിതമായി അനുഭവപ്പെട്ടു.\nഅതൊരു തുടക്കമായിരുന്നു. പിന്നെ ഞാന് സ്ഥിരം അനൗണ്‍സറായി. സഖാക്കള് എഴുതിത്തരുന്നത് വായിക്കുന്ന പരിപാടി.\nഅങ്ങനെയിരിക്കെ ഒരു ദിവസം ഒരറിയിപ്പുണ്ടായി.’സഖാവ് ഗൗരിയമ്മ ചിലപ്പോള് ഇതുവഴി വന്നേക്കും.’ തീരുമാനിച്ചുറപ്പിച്ച ഒരു പരിപാടിയല്ല, അതുകൊണ്ട് വരുമെന്ന് വലിയ ഉറപ്പില്ല. ഹൈവേയിലൂടെ ഹരിപ്പാടിന് പോകുന്ന വഴിയില് തോട്ടപ്പള്ളിയില് നിന്ന് തിരിഞ്ഞ് പല്ലനവഴി ഒന്നു പോകാന് പറഞ്ഞിട്ടുണ്ട്.\nപാര്‍ട്ടി ഓഫീസിന് തൊട്ടരികില് ബാപ്പയുടെ സ്‌റ്റേഷനറി കടയോട് ചേര്‍ന്ന് ഒരു സ്‌റ്റേജ് കെട്ടിയിട്ടുണ്ട്. അതില് രാവിലെ 10 മണിക്ക് ഗൗരിയമ്മ പ്രസംഗിക്കാനെത്തുമെന്ന് അറിയിപ്പുണ്ടായി. ഞാനത് മൈക്കിലൂടെ വിളിച്ചു പറഞ്ഞുകൊണ്ടിരുന്നു. ഒമ്പതു മണിമുതലേ പരിസരത്തെ സ്ത്രീകളെല്ലാം ഗൗരിയമ്മയെ കാണാന് വന്നുകൂടി. ‘കുഞ്ഞമ്മ ഇപ്പോള് വരും.’ അവര് പിറുപിറുത്തു. കാത്തിരുന്ന ആ ഇടനേരത്തെ അവര് ഗൗരിക്കഥകള് കൊണ്ടു നിറച്ചു. മണി പത്ത് കഴിഞ്ഞിട്ടും ഗൗരിയമ്മ എത്തിയില്ല. പിന്നെയും മണിക്കൂറുകള് കഴിഞ്ഞു. ഗൗരിയമ്മയില്ല.\nഅതിനിടയില് അവര് ഹരിപ്പാട്ടെത്തിയെന്നും പൊതുയോഗത്തില് പ്രസംഗിച്ചെന്നുമൊക്കെ കരമൊഴി കേട്ടു. കയറു പിരിയും തൊണ്ടുതല്ലും ഓലമെടയലും വീട്ടുപണികളും നിര്‍ത്തിവന്ന സ്ത്രീകള് നിരാശയോടെ മടങ്ങിപ്പോയി.\nകവലയപ്പോള് ആളൊഴിഞ്ഞ് ശൂന്യമായി. ഉച്ചയ്ക്ക് ഒന്നര മണിയോടടുക്കുമ്പോള് ഒരു വെളുത്ത അംബാസഡര് കാര് പാഞ്ഞുവന്നു പാര്‍ട്ടി ഓഫീസിനു മുന്നില്‍നിന്നു. അതില്‍നിന്ന് വെളുത്ത സാരി ധരിച്ച ഗംഭീരയായൊരു ഗൗരിയമ്മ ഇറങ്ങിവന്നു. സഖാക്കള് എവിടെ നിന്നോ ഓടിയെത്തി. എന്നോട് സ്‌റ്റേജില് കയറി അനൗണ്‍സ് ചെയ്യാന് പറഞ്ഞു. ഞാനപ്പോള് ഒരു നിക്കര് മാത്രമേ ഇട്ടിട്ടുള്ളു. ഷര്‍ട്ടുപോലുമില്ല.\nഓണ് ചെയ്ത മൈക്കിനു മുന്നില്‍നിന്ന് സ്‌ക്രിപ്റ്റില്ലാതെ ഞാന് വിളിച്ചുകൂവി.’സഖാവ് ഗൗരിയമ്മ വന്നൂ, സഖാവ് ഗൗരിയമ്മ വന്നൂ.’\nകാറില് നിന്നിറങ്ങി ഗൗരിയമ്മ സ്‌റ്റേജിലേക്ക് കയറാനാഞ്ഞു. മുകളില് നില്‍ക്കുന്ന എന്റെ നേരേ കൈനീട്ടിയിട്ട് ഒരാജ്ഞ. ‘പിടിക്കെടാ….!’\nഞാനാ കൈകളില് പിടിച്ചു. അവര് സ്‌റ്റേജിലേക്ക് കയറി. മൈക്കിനു മുന്നിലേക്ക് നീങ്ങുന്നതിനു മുമ്പ് ചീകിയൊതുക്കാത്ത എന്റെ മുടിയില് അവര് ഒന്നു തട്ടിത്തലോടി.\nപിന്നെ വിറയാര്‍ന്ന സ്വരത്തില് പ്രസംഗമായി. നിമിഷ നേരംകൊണ്ട് അങ്ങാടി പെണ്ണുങ്ങളെക്കൊണ്ടു നിറഞ്ഞു.\n15 മിനിട്ട് സംസാരം കഴിഞ്ഞ് വോട്ട് ചെയ്യണമെന്നാവശ്യപ്പെട്ട് അവരിറങ്ങി. അവര്‍ക്കു ചുറ്റും ആ പെണ്ണുങ്ങള് വന്നു പൊതിഞ്ഞുനിന്നു. ലുങ്കിയും ബ്ലൗസും ധരിച്ച തൊഴിലാളി സ്ത്രീകള്, വീട്ടമ്മമാര്. അവരോട് ഗൗരിയമ്മ കുശലം പറഞ്ഞു. ആ സ്ത്രീകളുടെ ആവേശത്തില് കുറച്ചുനേരം കൂടി അവര് അലിഞ്ഞുനിന്നു.\nഇത്തിരി ചൂടുവെള്ളം വേണമെന്നു പറഞ്ഞപ്പോള് നേരേ എന്റെ വീട്ടിലേക്ക് വന്നു. മുറ്റത്തുനിന്ന് വെള്ളവും കുടിച്ച് ഗൗരിയമ്മ കാറില് കയറി വടക്കോട്ടു പോയി. കാത്തുനില്‍ക്കുന്ന സഖാക്കളെ നിരാശപ്പെടുത്താതിരിക്കാന് തിരിക്കിട്ട് വന്നുപോയതാണ്.\nആ ജീവിതത്തിന്റെ ഇരുപുറങ്ങളിലായിരുന്നു കേരളത്തിന്റെ ചരിത്രമെന്ന് പിന്നീട് വളര്‍ന്നപ്പോള് തിരിച്ചറിഞ്ഞു.\nഅവര് താണ്ടിയ ജീവിതമോര്‍ത്ത് അതിശയിച്ചു.\nപില്‍ക്കാലത്ത് അതേ കുറ്റിക്കാട്ടു മുക്കിലെ പൊതുയോഗത്തില് വെച്ച് ജി. സുധാകരന് ഗൗരിയമ്മക്ക് താന്‍പോരിമയാണെന്ന് വെടിപൊട്ടിക്കുമ്പോള് പാര്‍ട്ടിയുമായുള്ള ബന്ധം അവസാനിച്ചുകഴിഞ്ഞ ഞാനും അതുകേട്ട് ആ കവലയിലുണ്ടായിരുന്നു.\nപിന്നീട് വര്‍ഷങ്ങള്‍ക്കുശേഷം കോഴിക്കോട് ഗസ്റ്റ് ഹൗസില് ഒരു പത്രസമ്മേളനത്തിനിടയില് ഗൗരിയമ്മയെ ഞാന് കണ്ടു. തൊട്ടടുത്ത് ചെവികൂര്‍പ്പിച്ചിരുന്നാല് മാത്രം കേള്‍ക്കാന് കഴിയുന്നത്രയും താഴ്ന്ന സ്ഥായിയില് പഴയതിലും വിറവീണ ശബ്ദത്തില് അവര് സംസാരിച്ചു.\nപത്രസമ്മേളനം കഴിഞ്ഞപ്പോള് ഞാന് അവരുടെ അടുത്തെത്തി.\n‘സഖാവേ, ഞാനുമൊരു ആലപ്പുഴക്കാരനാണ്.’ എന്നു പറഞ്ഞ് ഗൗരിയമ്മയുടെ വാര്‍ധക്യം പുളഞ്ഞുകയറിയ കൈയില് ഞാന് തൊട്ടു.\nപണ്ട് എന്റെ തലയില് തൊട്ടതിന് പകരമായി.\nഇതിഹാസമായിരുന്ന ആ ഒരു നൂറ്റാണ്ടിന് ആദരമര്‍പ്പിക്കുന്നു.\nനിങ്ങളില്ലാതെ ചരിത്രം പൂര്‍ത്തിയാവില്ല ഗൗരിയമ്മേ…\nContent Highlight: Gouri Ammas speech in kuttikattumukku


67 വര്‍ഷത്തിന് ശേഷം എയര് ഇന്ത്യ വീണ്ടും ടാറ്റയുടെ കൈയിലേക്ക്, ഏറ്റെടുക്കല് 18,000 കോടി രൂപയ്ക്ക്, കമ്പനിയുടെ ആസ്തി 52,352 കോടി രൂപ | www.vyganews.com\n67 വര്‍ഷത്തിന് ശേഷം എയര് ഇന്ത്യ വീണ്ടും ടാറ്റയുടെ കൈയിലേക്ക്, ഏറ്റെടുക്കല് 18,000 കോടി രൂപയ്ക്ക്, കമ്പനിയുടെ ആസ്തി 52,352 കോടി രൂപ\nThe Central Government has decided to hand over Air India to the Tata Group. Transfer for Rs 18,000 crore. The transfer will be completed soon\nന്യൂഡല്‍ഹി: പൊതുമേഖലാ സ്ഥാപനമായ എയര് ഇന്ത്യയെ ടാറ്റാ ഗ്രൂപ്പിന് കൈമാറാന് കേന്ദ്ര സര്‍ക്കാര് തീരുമാനിച്ചു. 18,000 കോടി രൂപയ്ക്കാണ് ഇടപാട്. മുന്‍പ് ടാറ്റയില് നിന്നാണ് എയര് ഇന്ത്യയെ കേന്ദ്ര സര്‍ക്കാര് ഏറ്റെടുത്തു പൊതുമേഖലയിലാക്കിയത്.\nഎയര് ഇന്ത്യ, എയര് ഇന്ത്യ എക്‌സ്പ്രസ് എന്നിവയുടെ 100 ശതമാനം ഓഹരിയും ടാറ്റയ്ക്കു കൈമാറും. കൂടാതെ, എയര് ഇന്ത്യ എയര്‍പോര്‍ട്ട് സര്‍വീസസ് പ്രൈവറ്റ് ലിമിറ്റഡിന്റെ 50 ശതമാനം ഓഹരിയും ടാറ്റയ്ക്കു നല്കുന്നതാണ് ഇടപാട്.\nകെടുകാര്യസ്ഥത നിമിത്തം 2007 മുതല് കമ്പനി നഷ്ടത്തിലാണ്. ഓഗസ്റ്റ് 31 വരെയുള്ള എയര് ഇന്ത്യയുടെ ആകെ കടം 61,562 കോടി രൂപയാണ്. പ്രതിദിനം 20 കോടി രൂപ കമ്പനി നഷ്ടമുണ്ടാക്കുന്നുവെന്നാണ് വ്യോമയാന മന്ത്രാലയം പറയുന്നത്.\nകമ്പനിയുടെ ആകെ കടത്തില് 15,300 കോടി രൂപ ടാറ്റ ഏറ്റെടുക്കും. ബാക്കി വരുന്ന 46,262 കോടി രൂപ കേന്ദ്രം രൂപീകരിച്ച എയര് ഇന്ത്യ അസറ്റ്‌സ് ഹോള്‍ഡിങ് ലിമിറ്റഡിന് കൈമാറാനാണ് ധാരണ.\nഇപ്പോള് 26,430.59 കോടി രൂപയാണ് എയര് ഇന്ത്യയുടെ വാര്‍ഷിക വരുമാനം. നഷ്ടത്തിലാണെങ്കിലും 52,352.18 കോടി രൂപയുടെ ആസ്തി കമ്പനിക്കുണ്ട്. ഇതാണ് 18,000 കോടി രൂപയ്ക്ക് ടാറ്റയ്ക്കു കൈമാറുന്നത്. ഇതിനു പുറമേയാണ് എയര് ഇന്ത്യ എക്‌സ്പ്രസിന്റെയും എയര് ഇന്ത്യ എയര്‍പോര്‍ട്ട് സര്‍വീസസ് പ്രൈവറ്റ് ലിമിറ്റഡിന്റെയും ആസ്തികള്.\nകൈമാറ്റം അടുത്ത സാമ്പത്തിക വര്‍ഷം പൂര്‍ത്തിയാകും. നടപ്പു സാമ്പത്തിക വര്‍ഷം തന്നെ കൈമാറ്റ നടപടി ആരംഭിക്കും. 67 വര്‍ഷത്തിന് ശേഷമാണ് വിമാന കമ്പനി തിരികെ ടാറ്റയിലേക്ക് എത്തുന്നത്.\nഎയര് ഇന്ത്യ സ്വകാര്യ വത്കരണത്തിന് കേന്ദ്രമന്ത്രിസഭാ സമിതി അംഗീകാരം നല്‍കി. ജീവനക്കാരെയും മറ്റും വിശ്വാസത്തിലെടുത്താകും നടപടി പൂര്‍ത്തിയാക്കുകയെന്ന് കേന്ദ്രസര്‍ക്കാര് വ്യക്തമാക്കി.\n20000 കോടിക്കടുത്താണ് സര്‍ക്കാര് എയര് ഇന്ത്യക്ക് നിശ്ചയിച്ച അടിസ്ഥാന വില. ടാറ്റ ഗ്രൂപ്പ് ഇതിലും 3000 കോടി അധികം വാഗ്ദാനം ചെയ്തതായി നേരത്തെ വാര്‍ത്തയുണ്ടായിരുന്നു. പക്ഷേ, 18000 കോടി രൂപയ്ക്കാണ് എയര് ഇന്ത്യയെ ടാറ്റ സ്വന്തമാക്കുന്നതെന്നാണ് ഇപ്പോള് ലഭിക്കുന്ന വിവരം.\nനഷ്ടത്തിലായതിനാലാണ് എയര് ഇന്ത്യയെ കേന്ദ്രം കൈയൊഴിയുന്നത്. ടാറ്റ സണ്‍സിനു പുറമേ സ്‌പൈസ് ജെറ്റ് പ്രമോട്ടര് അജയ് സിങ് ഉള്‍പ്പെട്ട കണ്‍സോര്‍ഷ്യവും എയര് ഇന്ത്യയെ സ്വന്തമാക്കാന് ടെന്‍ഡര് സമര്‍പ്പിച്ചിരുന്നു. ടാറ്റയാണ് ഉയര്‍ന്ന തുക ക്വോട്ട് ചെയ്തത്.\nഎയര് ഇന്ത്യയിലെ 209 ജീവനക്കാരുടെ സംഘം കമ്പനി ഏറ്റെടുക്കാന് താത്പര്യപത്രം സമര്‍പ്പിച്ചെങ്കിലും തള്ളിപ്പോയിരുന്നു. അമേരിക്കയിലെ ഇന്റര്‍അപ്‌സ് കമ്പനിയും രംഗത്തു വന്നെങ്കിലും പിന്നീട് പിന്മാറി.\n1932ല് ജെ ആര് ഡി ടാറ്റയാണ് ടാറ്റ എയര്‍ലൈന്‍സ് ആരംഭിച്ചത്. ലാഹോറില് നിന്ന് തപാല് ഉരുപ്പടികളുമായുള്ള ആദ്യ വിമാനം പറത്തിയതും ജെ ആര് ഡി ടാറ്റ തന്നെ. രണ്ടാം ലോക യുദ്ധത്തിനു ശേഷം 1946ല് കമ്പനി എയര് ഇന്ത്യ ആയി. കേന്ദ്ര സര്‍ക്കാര് 1953 ല് ടാറ്റയില്‍നിന്നു കമ്പനി ഏറ്റെടുത്തു. പ്രധാനമന്ത്രി ജവര്‍ലാല് നെഹ്രു മുന്‍കൈയെടുത്താണ് വിമാന കമ്പനിയെ പൊതു മേഖലയില് എത്തിച്ചത്.\nSummary: The Central Government has decided to hand over Air India to the Tata Group. Transfer for Rs 18,000 crore. The transfer will be completed in the next financial year. Earlier, Air India was formed by Tata Airlines. But after 67 years, the airline is returning to Tata.\nwww.vyganews.com: 67 വര്‍ഷത്തിന് ശേഷം എയര് ഇന്ത്യ വീണ്ടും ടാറ്റയുടെ കൈയിലേക്ക്, ഏറ്റെടുക്കല് 18,000 കോടി രൂപയ്ക്ക്, കമ്പനിയുടെ ആസ്തി 52,352 കോടി രൂപ


Karipur flight accident Is Similar To mangalore flight crash happened on 2010 | കരിപ്പൂര് വിമാന അപകടം; ഒഴിവായത് മഹാദുരന്തം, അപകടം മംഗലാപുരം ദുരന്തത്തിന് സമാനം - Malayalam Oneindia\n1 min ago മോഹന്‍ലാലിന്‍റെ ജൈവകൃഷി; അഭിനന്ദനങ്ങളുമായി മന്ത്രി സുനില് കുമാര്, പ്രതിഫലം വാങ്ങാതെ അഭിനയിച്ചു\nUpdated: Fri, Aug 7, 2020, 22:11 [IST]\nകോഴിക്കോട്: മംഗലാപുരം വിമാന അപടകത്തെ ഓര്‍മ്മിപ്പിച്ച് കരിപ്പൂര് വിമാനത്താവളത്തിലെ അപകടം. 2010 മെയ് 21 നായിരുന്നു മംഗലാപുരത്ത് അപകടം ഉണ്ടായത്. 166 പേരുമായി ദുബായില് നിന്നും എത്തിയ എയര് ഇന്ത്യ എക്സപ്രസ് വിമാനം ലാന്‍ഡിനിങ്ങിനിടെ അപടത്തില് പെടുകയായിരുന്നു. റണ്‍വേയില് നിന്നും തെന്നിമാറി മണല്‍തിട്ടയില് ഇടിച്ച വിമാനം പിന്നേയും മുന്നോട്ട് നീങ്ങുകയായിരുന്നു. മുന്നോട്ട് നീങ്ങിയ വിമാനത്തിന്റെ ചിറകുകള് കോണ്‍ക്രീറ്റ് ടവറില് ഇടിച്ചു. ഇടിയുടെ ആഘാതത്തില് ഇന്ധനം ചോര്‍ന്ന് സെക്കന്റുകള്‍ക്കുള്ളില് വിമാനം കത്തിയമര്‍ന്നു.\nഎട്ട് യാത്രക്കാര് മാത്രമായിരുന്നു അന്ന് രക്ഷപ്പെട്ടത്. ഇന്ത്യയില് നടന്ന ഏറ്റവും വലിയ മൂന്നാമത്തെ വിമാന ദുരന്തമായിരുന്നു മംഗലാപുരത്തേത്. മംഗലാപുരത്തെ ദുരന്തത്തിന് സമാനമായ അപകടമാണ് കരിപ്പൂരിലും ഉണ്ടായിരിക്കുന്നത്. ഇരു വിമാനത്താവളങ്ങളും ടേബില് ടോപ്പ് വിമാനത്താവളങ്ങളാണ്. ഇതുവരെ3പേരുടെ മരണം റിപ്പോര്‍ട്ട് ചെയ്തെങ്കിലും മംഗാലപുരം പോലൊരു വലിയ അപകടത്തിലേക്ക് പോവാത്തത് മാത്രമാണ് ആശ്വാസം.\nഎയർ ഇന്ത്യ എക്സ്പ്രസിന്റെ 1344 വിമാനമാണ് അപകടത്തിൽ പെട്ടത്. ലാന്‍ഡിങ്ങിനിടെ വിമാനം റണ്‍വേയുടെ അവസാന ഭാഗത്ത് നിന്നും വിമാനം തെന്നിമാറുകയായിരുന്നു. 35 അടി താഴ്ചയിലേക്കാണ് വിമാനം വീണത്. കോക് പിറ്റും യാത്രക്കാര് ഇരിക്കുന്ന ഭാഗവുമായി വിമാനം രണ്ടായി പിളര്‍ന്നു. 7.41 നാണ് വിമാനം കരിപ്പൂര് വിമാനത്താവളത്തില് ലാന്‍ഡ് ചെയ്ത്. ആ സമയത്ത് പ്രദേശത്ത് നല്ല മഴയുണ്ടായിരുന്നു. ഈ സാഹചര്യത്തില് പൈലറ്റിന് റണ്‍വെ വ്യക്തമായി കാണാന് കഴിയാതെ വന്നതാണ് അപകടത്തിന് കാരണമെന്നാണ് റിപ്പോര്‍ട്ടുകള് സൂചിപ്പിക്കുന്നത്.\nKaripur flight accident; Similar to Mangalore tragedy


ബിഎച്ച് സീരീസില് രജിസ്റ്റര് ചെയ്താല് രാജ്യത്ത് എവിടേയും ഉപയോഗിക്കാം\nHomeGENERALബിഎച്ച് സീരീസില് രജിസ്റ്റര് ചെയ്താല് രാജ്യത്ത് എവിടേയും ഉപയോഗിക്കാം\nരാജ്യത്ത് എല്ലായിടത്തും ഉയോഗിക്കാന് സാധിക്കുന്ന ഏകീകൃത വാഹന രജിസ്‌ട്രേഷന് സംവിധാനത്തിന് കേന്ദ്ര സര്‍ക്കാര് തുടക്കമിട്ടു. ബിഎച്ച് അഥവാ ഭാരത് സീരീസില് രജിസ്റ്റര് ചെയ്യുന്ന വാഹനങ്ങള് രാജ്യത്ത് എവിടെയും ഉപയോഗിക്കാം.\n.നിലവില് ഓരോ സംസ്ഥാനത്തും രജിസ്റ്റര് ചെയ്യുന്ന വാഹനങ്ങള് സ്ഥിരമായി മറ്റിടങ്ങളിലേക്കു കൊണ്ടുപോവുമ്പോള് റീ റജിസ്‌ട്രേഷന് ആവശ്യമാണ്. ഇത് ഒഴിവാക്കാനാണ് ബിഎച്ച് സീരീസ്. വാഹന ഉടമയ്ക്കു താത്പര്യമുണ്ടെങ്കില് ഈ സംവിധാനം ഉപയോഗിക്കാം. നിലവില് പ്രതിരോധ സേനയിലെ അംഗങ്ങള്‍ക്കും കേന്ദ്ര, സംസ്ഥാന സര്‍ക്കാര് ജീവനക്കാര്‍ക്കുമാണ് ഇത് ഉപയോഗിക്കാനുള്ള അനുമതിയുള്ലത് . നാലോ അതിലധികമോ സംസ്ഥാനത്ത് ഓഫിസ് ഉള്ള സ്വകാര്യ സ്ഥാപനങ്ങളിലെ ജീവനക്കാര്‍ക്കും പുതിയ സംവിധാനം പ്രയോജനപ്പെടുത്താനാവും.\n.സംസ്ഥാനാന്തര ട്രാന്‍സ്ഫര് ലഭിക്കുന്ന ജോലി ചെയ്യുന്നവര്‍ക്കാണ് പുതിയ സംവിധാനം കൂടുതല് പ്രയോജനകരമാവുക. നിലവില് ഇവര് ഓരോ തവണ ട്രാന്‍സ്ഫര് കിട്ടുമ്പോഴും വാഹന രജിസ്‌ട്രേഷനും ട്രാന്‍സ്ഫര് ചെയ്യേണ്ടി വരുന്നുണ്ട്. മോട്ടോര്‍വാഹന നിയമത്തിലെ 47 വകുപ്പു പ്രകാരം രജിസ്റ്റര് ചെയ്ത സംസ്ഥാനത്തിനു പുറത്ത് ഒരു വര്‍ഷത്തിലേറെ വാഹനം സ്ഥിരമായി ഉപയോഗിക്കുന്നതിനു വിലക്കുണ്ട്.


ഇടുക്കിയില് തോട്ടം മേഖലയിൽ വാക്സിൻ ക്ഷാമം രൂക്ഷം; തൊഴിലാളികൾ കൂട്ടത്തോടെ തമിഴ്നാട്ടിലേക്ക് | vaccine shortage in idukki\nഇടുക്കിയില് തോട്ടം മേഖലയിൽ വാക്സിൻ ക്ഷാമം രൂക്ഷം; തൊഴിലാളികൾ കൂട്ടത്തോടെ തമിഴ്നാട്ടിലേക്ക്\nആദ്യ ഡോസ് വാക്സിൻ സ്വീകരിച്ച 40 വയസിന് മുകളിലുള്ളവർക്ക് നൂറും, നുറ്റിയിരുപത് ദിവസവും കഴിഞ്ഞിട്ടും സെക്കന്‍റ് ഡോസ് ലഭിച്ചിട്ടില്ല.\nIdukki, First Published Jul 18, 2021, 8:11 PM IST\nഇടുക്കി: ഇടുക്കി ജില്ലയിലെ തോട്ടം മേഖലയില് കൊവിഡ് വാക്സിന് ക്ഷാമം രൂക്ഷമാകുന്നു. ബുക്ക് ചെയ്ത് ദിവസങ്ങള് കഴിഞ്ഞിട്ടും വാക്സിന് ലഭിക്കാതായതോടെ തമിഴ്നാടിനെ ആശ്രയിച്ച് തൊഴിലാളികള്. ഇടുക്കിയില് കൊവിഡ് രോഗികളുടെ എണ്ണത്തില് അനുദിനം വര്‍ധനവുണ്ടായിട്ടും എല്ലാവര്‍ക്കും വാക്സിനെത്താതായതോടെ പരിഭ്രാന്തിയിലാണ് തോട്ടം തൊഴിലാളികളടക്കമുള്ളവ്.\nആദ്യ ഡോസ് വാക്സിൻ സ്വീകരിച്ച 40 വയസിന് മുകളിലുള്ളവർക്ക് നൂറും, നുറ്റിയിരുപത് ദിവസവും കഴിഞ്ഞിട്ടും സെക്കന്‍റ് ഡോസ് ലഭിച്ചിട്ടില്ല. സെക്കന്‍റ് ഡോസിനായി കൊവിൻ ആപ്പിൽ രജിസ്റ്റർ ചെയ്യണമെന്നാണ് സർക്കാർ വ്യവസ്ഥയെങ്കിലും ആപ്പിൽ കൊവിഡ് വാക്സിന്‍റെ സ്ലോട്ട് ലഭിക്കാത്ത അവസ്ഥയാണ് നിലവിലുള്ളത്. പക്ഷേ സ്വകാര്യ ആശുപത്രികളിൽ പണം നൽകിയാൽ വാക്സിൻ യഥേഷ്ടം ലഭിക്കുകയും ചെയ്യുന്നുണ്ടെന്നാണ് തൊഴിലാളികള് പറയുന്നത്.\nഎന്നാൽ തമിഴ്നാട്ടിലെ സ്ഥിതി നേരെ മറിച്ചാണ്. വാക്സിനേഷൻ ക്യാമ്പുകളിൽ ജനത്തിരക്ക് കുറവാണെന്ന് മാത്രമല്ല എത്തുന്ന എല്ലാവർക്കും വാക്സിൻ യഥേഷ്ടം ലഭിക്കുന്നുമുണ്ട്. ഇതോടെയാണ് വാക്സിനായി തോട്ടം തൊഴിലാളികള് തമിഴ്നാടിനെ ആശ്രയിച്ച് തുടങ്ങിയത്. ജില്ലയിലെ അതിർത്തി പ്രദേശങ്ങളിൽ താമസിക്കുന്ന തൊഴിലാളികളുടെ ബന്ധുക്കളും മക്കളും തമിഴ്നാട്ടിലാണ് ഉള്ളത്.\nസംസ്ഥാനത്ത് കോവിഡ് രോഗികളുടെ എണ്ണം വർദ്ധിക്കുന്ന സാഹചര്യത്തിൽ തമിഴ്നാട്ടിലേക്ക് പോകണമെങ്കിൽ ഒരു ഡോസ് വാക്സിനെങ്കിലും എടുക്കണം. രണ്ടാം ഡോസ് വാക്സിന് ഉറപ്പാക്കുന്നതിനായി തൊഴിലാളികള് ആരോഗ്യവകുപ്പിനെ സമീപിച്ചെങ്കിലും മരുന്ന് ക്ഷാമമാണെന്നുള്ള മറുപടിയാണ് ലഭിക്കുന്നത്. എന്നാല് അതിര്‍ത്തി കടന്ന് തമിഴ്നാട്ടിലെത്തുന്ന തൊഴിലാളികൾക്ക് തമിഴ്നാട് സർക്കാർ വാക്സിൻ സൗജന്യമായി നൽകുന്നുണ്ട്. ഈ സാഹചര്യത്തില് തോട്ടംതൊഴിലാളികൾ തമിഴ്നാട്ടിലേക്ക് വാക്സിനെടുക്കാൻ കൂട്ടത്തോടെ പോകുന്ന സ്ഥിതിയാണുള്ളത്.\nതേയില തോട്ടങ്ങളിൽ ജോലി ചെയ്യുന്ന തോട്ടംതൊഴിലാളികൾക്ക് കബനിയുടെ സഹകരണത്തോടെ ആരോഗ്യവകുപ്പ് മെഗാ വാക്സിനേഷൻ ക്യാമ്പ് നടത്തി ആദ്യ ഡോസ് നൽകിയിരുന്നു. എന്നാൽ സെക്കന്‍റ് ഡോസിനായി കാത്തിരിപ്പ് തുടങ്ങിയിട്ട് നാളേറെയായെങ്കിലും വാക്സിനിതുവരെ എത്തിയിട്ടില്ല.\nLast Updated Jul 18, 2021, 8:11 PM IST